
A tko bude pio vode koju ću mu ja 
dati, ne, neće ožednjeti nikada: voda 
koju ću mu ja dati postat će u njemu 
izvorom vode koja struji u život 
vječni. 

(Iv 4,14) 


UVODNIK 


POVRATAK IZVORU 


Umorni čovjek dvadesetoga stoljeća, nakon mnogih lutanja ovozemnim pustinjama još je uvijek 
neutažene žeđi - i nakon zaustavljanja na brojnim oazama koje to nisu. Do “vrhunca” dovedeni 
tehnički razvoj, globalno ekonomsko blagostanje, svakom dostupno obrazovanje i masovna kultura, 
moćna industrija zabave... ništa nije u stanju razbiti osjećaj koji obuzima čovjeka, osjećaj da se nalazi 
na vjetrometini povijesti... bez korijena, bez tradicije, bez osobnih i zajedničkih ideala za budućnost. 

Još od mračnog doba prosvjetiteljstva proklamirana je ideja potpunog raskida s prošlošću, tvrdilo 
se da će čovjek sam svojim snagama i djelovanjem stvoriti novi, bolji svijet. Nakon kraha mnogih 
revolucionarnih oblika koji su to pokušali ostala je neostvarena zacrtana utopijska budućnost pred 
nama, a iza nas polja smrti, gulazi, lageri i križni putevi. - Vrli novi svijet se nije dogodio (nije li 
kloniranje, tema kojom se bavimo u ovom broju, također pokušaj u tom pravcu); ostala je i dalje žeđ 
koja se očituje na moralnom, duhovnom i socijalnom području. Svijet je u potrazi, lažne oaze iznova 
niču... ali one čovjeku ne daju svježine i istinske okrepe. 

Naše doba treba povratak izvoru, treba svježinu koju to sa sobom nosi. Nakon dugotrajnog lutanja 
pustinjom, u svijetu žeđi i spaljene zemlje, taj povratak predstavlja pravu revoluciju, revoluciju 
povratka izvorima , kako se izrazio Peguy. 

Ne radi se ni o kakvom nasilnom činu ili djelovanju, niti o nekakvom obliku arheološke utopije koja 
bi zagovarala povratak u prošlost i okretanje leđa našem vremenu. Riječ je o okrenutosti ka budućnosti, 

0 stvaranju novog ozračja, nove kulture, usprkos onoj dominantnoj, koja je negativna. To se neće 
dogoditi nikakvom zakonskom uredbom, državnom ili političkom agitacijom, niti menagerskom 
sposobnošću; takvi pokušaji i djelovanje mogu pobuditi samo averziju i odbojnost kao što se dogodilo 
sa sintagmom duhovne obnove nakon što se ona profanirala kao dio demagoško-političke 
terminologije. 

Oči vjernika stoga su s očekivanjem uprte u Crkvu. Od nje se očekuje da se odlučnije i djelatnije 
postavi, nudeći bez ustručavanja izvor žive vode koji joj je Krist ostavio u baštinu. Ona bi iz krivo 
shvaćenog “osluškivanja svijeta” (koje je, tako shvaćeno, značilo u stvari prilagođavanje svijetu) 
trebala prijeći u misionarski stav kojeg zagovara i Ivan Pavao II govoreći o novoj evangelizaciji. Ako, 
umjesto uvjerenosti da Crkva posjeduje istinu i daje na njoj sazdana, kod suvremenih vjernika bude 
prevladavalo mišljenje da je crkveni nauk vrijedio u nekim prošlim vremenima, a da je danas 
neadekvatan i da bi ga trebalo mijenjati, sigurno neće biti ništa od zahvaćanja svijeta Kristovim 
duhom. Samo oslonjeni na sjaj istine ( veritatis splendor) - integralne i bez kompromisa, jer jedino 
takva svijetli i privlači - kršćani mogu preobraziti ovaj svijet ( instaurare omnia in Christo ), učiniti 
da Crkva ponovno bude prepoznata kao “svjetionik naroda”. 

U tom nastojanju dobar poticaj nam mogu dati Augustini i Pavli današnjeg vremena, oni koji 
nakon mučnog traženja i lutanja ponovno pronalaze izvor žive vode. Svojim potpunim predanjem i 
svjedočenjem svog života i nama posvješćuju zahtjeve koji se pred nas stavljaju. Dva takva 
svjedočanstva donosimo u broju lista koji je pred Vama. Riječ je o iskrenoj, potresnoj i duboko kršćanskoj 
ispovijesti mladića koji je nakon pripadništva Jehovinim svjedocima ponovno došao do Krista, te o 
obraćenju uglednog njemačkog novinara Petera Seewalda koji se nedavno vratio u krilo Crkve. 

Na kraju trebamo zahvaliti svima onima koji su svojim pretplaćivanjem na naš list pomogli da on 

1 dalje širi mrežu svojih čitatelja. Nadamo se i ubuduće Vašoj podršci. ■ 

KLONIRANJE 
NIJE SAMO POKUŠAJ 


V 

S to je kloniranje i kako se 
taj proces odvija? 

Riječ “kloniranje” ima mnogo 
značenja, kako u znanstvenom 
tako i u običnom, neznanstvenom 
jeziku. No ovdje će biti govora o 
procesu koji je izvršen nad 
ovcom Dolly. 

Uzima se, dakle, DNA 
odrasle zrele stanice, potpuno 
diferencirane i stavlja se u 
neoplođenu jajnu stanicu iz koje 
je odstranjena jezgra. Sada 
imamo citoplazmu jajne stanice 
bez jezgre i uz to stanicu s 
odraslom jezgrom, koje se spajaju 
pod utjecajem električne sti- 
mulacije. Dvije stanice postaju 
jedna, s jednom jezgrom koja 
sadržava DNA zrele životinje. 
Jezgra je očito “reprogramirana” 
od strane citoplazme jajne 
stanice. 

Ovaj postupak nije još uvijek 
u potpunosti razjašnjen, ali je 
sigurno da se stanica ponaša kao 
stanica embrija, a ne odraslog 
organizma. Stoga se počinje 
dijeliti, rasti i iz nje nastaje novi 
organizam koji ima DNA već 
odrasle, ranije odabrane životinje 
iz koje, uostalom, DNA potječe. 

Ima li kakvih realističnih 
mogućnosti da se u bliskoj 


Možda su pred nama, 
još godine, dok znan- 
stvenici ne budu u mo- 
gućnosti klonirati ljud- 
ska bića, ali dosadašnja 
saznanja, genetička 
manipuliranja i umjetna 
reprodukcija su umno- 
gome uznapredovali, te 
u zadnje vrijeme poten- 
ciraju najozbiljnija pi- 
tanja. Kada su škotski 
znanstvenici objeloda- 
nili cijelom svijetu vijest 
o uspješnom kloniranju 
ovce, otac ALBERT 
MORACZEWSKI, prvi 
predsjednik “Centra za 
medicinsko-moralna 
istraživanja” pape 
Ivana XXIII, iznio je 
stavove teologa i znan- 
stvenika-katolika o pro- 
blemu kloniranja. 


budućnosti klonira čovjek? 

Poznato vam je, vjerujem, da 
se radi na kloniranju životinja. 
Ovca Dolly je očiti primjer. 
Postoje, također, tvrdnje da su 
klonirani i majmuni, ali taj se 
pokušaj ne može svrstati u istu 
kategoriju s kloniranjem Dolly jer 
je u pitanju bilo spajanje embrija. 

Dakako, nikad se ne može sa 
stopostotnom sigurnošću kazati 
kako stvari stoje s kloniranjem 
ljudi, te uvijek postoji određena 
mogućnost tajnih priprema za 
kloniranje ljudi. 

Ipak, na to utječe nekoliko 
čimbenika. Nismo sigurni da će 
ljudska DNA iz stanice donora 
reagirati na isti način kao i DNA 
ovce. Ne znamo hoće li se 
stanica donora i jaje spojiti, kao 
u slučaju sa Dolly, pod elek- 
tričnom stimulacijom. Uostalom 
u slučaju Dolly od 277 pokušaja 
samo jedan je uspio. 

Iako je i sam slučaj kloniranja 
ovce sve do par tjedana prije 
samog kloniranja izgledao gotovo 
nemoguć, ovca Dolly uspješno je 
klonirana. Golem je doprinos dr. 
lana VVilmuta, koji je otkrio da 
se stanice mogu dovesti u stanje 
podobno za transplantiranje, 
izgladnjivajući ih. Ali čak i tad - 
zapamtimo to - imao je samo 

Riječ kloniranje ima mnogo značenja , 
kako u znanstvenom tako i u običnom , 
neznanstvenom jeziku. No ovdje će biti govora 

0 procesu koji je izvršen nad ovcom Dolly. 

Uzima se , dakle, DNA odrasle zrele stanice, 
potpuno diferencirane i stavlja se u neoplođenu 
jcijnu stanicu iz koje je odstranjena jezgra. 
Sada imamo citoplazmu jajne stanice bez jezgre 

1 uz to stanicu s odraslom jezgrom, koje se 
spajaju pod utjecajem električne stimulacije. 
Dvije stanice postaju jedna, s jednom jezgrom 
koja sadržava DNA zrele životinje. Jezgra je 
očito “ reprogramirana ” od strane citoplazme 
jajne stanice. 

Ovaj postupak nije još uvijek u potpunosti 
razjašnjen, ali je sigurno da se stanica ponaša 
kao stanica embrija , a ne odraslog organizma. 
Stoga se počinje dijeliti , rasti i iz nje nastaje 
novi organizam koji ima DNA već odrasle , 
ranije odabrane životinje iz koje , uostalom , 
DNA potječe. 



O. Albcrt MORASZEIVSK /, 
dominikanac, doktor far- 
makologije i magistar filo- 
zofije i teologije posvetio je 
većinu svoje karijere istra- 
živanju moralnih vrijed- 
nosti unutar biomedicin- 
skih razvojnih dostignuća. 
Bio je prvi predsjednik 
“Centra za medicinsko- 
-moralna istraživanja ’ 1 pape 
Ivana XXIII. 


jedan uspješan, a 276 neuspješnih pokušaja. 

Taj novi, klonirani organizam ima dakle isti 
genetski materijal kao i njegov “original”. Što bi 
onda bila glavna razlika između prirodno rođenih i 
kloniranih blizanaca? 

Identični blizanci rađaju se od iste majke, u isto 
vrijeme, dok kod opisanog kloniranja vremenska razlika 
može biti pozamašna. To je jedna od hitnijih razlika. Druga 
razlika, ili bitni čimbenik jest okoliš, kako onaj biološki 
tako i sociološki, u kojem pojedinac odrasta. 

Isto tako u slučaju prirodnih blizanaca, proces je 
obično monozigotski, što znači da se jedna oplođena jajna 
stanica podijeli. Citoplazma je, znači, identična, štoviše i 
jezgra. U tom smislu prirodni blizanci genetski su 
po vezan ij i nego klonirani. 

Ovo nam daje jasan uvid zastoje nemoguće klonirati 
100 Staljina, Hitlcra, ili 100 super ratnika ili bilo koga u 
tom smislu. Velik je broj čimbenika koji utječe na 


cjelokupnu ljudsku osobu. Osim toga postoje određene 
razlike u citoplazmi, koja ima svoje vlastite gene, istina 
nema ih mnogo, ali dovoljno da imaju bitnu važnost, tako 
da možemo reproducirati dio osobe, ali ne i čitavu osobu. 

No, nameće se još jedno pitanje, je li đonor majka, 
otac ili pak oboje. 

Jedini problem koji se danas nameće jest kako 
kloniranu stanicu održati na životu do zrelosti. I ovdje je 
značajan utjecaj dr. Wilmuta, koji je DNA izđonora stavio 
u sasvim mirno stanje, tako da se stanica vise ne dijeli i 
ne raste — ovaj postupak naziva se suspendirana 
animacija. Nakon ovoga uspio je spojiti stanicu s praznom 
jajnom stanicom, te tako citoplazma jajne stanice ima 
kapacitet ponovnog programiranja DNA u zrelu stanicu. 

Postoji li zanstveno opravdana i moralno pri- 
hvatljiva primjena te tehnike? 

Neki govore da kloniranje može biti korisno i da je to 
jedan od načina da se spase ugrožene vrste. Isto tako 

ovo bi mogao biti jedan od načina da se poboljšaju 
kvalitete određene vrste. Velika primjena našla bi se 
kod domaćih životinja koje čine osnovu prehrambene 
industrije. 

Ponavljam, ipak, daje to sve još uvijek pred nama, te 
da do tog stupnja znanstvene spoznaje nismo još došli. 

Što se pak biljaka tiče, nije mi poznato daje netko 
klonirao biljku. Dakako bilo je mnogo miješanja vrsta, 
proizvodnje hibridnih biljaka isto kao i životinja. Ali sve 
se to obavljalo na uobičajeni prirodni način. Znanstvenici 
su uspjeli modificirati bakterije. To je bilo učinjeno istim 
procesom kao što je i kloniranje, ali upotrebom samo 
jednog dijela DNA (jednog lanca). Na primjer, dio DNA 
iz čovjeka, koji kontrolira proizvodnju inzulina, bio je 
transplantiran na E-koli bakteriju. Tako da je sada 
bakterija bila u stanju proizvesti nešto što nije mogla 
proizvesti na prirodan način, nego jedino uz pomoć 
ljudskog gena. Tako je ljudski inzulin proizveden na novi 
način. Slični pokusi uspješno su napravljeni s čimbenikom 
za rast i interfecuom (proteinom koji se bori protiv 
virusa) kako bi se proizveli za ljudski rod korisni produkti. 

Neki organizmi mogu regenerirati određene dijelove 
tijela, npr. nogu ako je kojim slučajem odsječena, dok 
drugi ne mogu. Mi ljudi možemo regenerirati jetru, ako 
je jedan njezin dio otkinut, dok neka druga tkiva i organe, 
primjerice živčane stanice u mozgu, ne možemo. Ukoliko 
bismo pronašli čimbenike koji utječu na živčane stanice, 
to bi bio velik doprinos. 

Ovo je jedna od granica moderne medicine, te iako 
možda ne zvuči dramatično kao neki drugi pokušaji, 
regeneracija se uvelike proučava. Kao što rekoh, 


Bog želi da 
budemo poput Njega , 
zato nas je i stvorio na Svoju 
sliku , i na Svoj način , a ne onako 
kako mi to želimo. Zato moramo 
pobijediti taj nagon u sebi koji 
nas tjera od Boga i onemo- 
gućuje nam spoznaju 
naše nesavršenosti. 


Kloniranje kao 
način stvaranja ljudske 
jedinke totalno je protivno 
Božjoj volji. Stvarajući ljude 
na drugačiji način mi u biti zlo- 
rabimo vlast koju nam je Bog 
darovao. Ista je stvar s umjet- 
nom oplodnjom , koja je 
ujedno otvorila put 
kloniranju. 


regeneraciji se danas pridaje sve veća važnost i mišljenja 
sam da se to ne protivi moralnim principima. Zaista bi 
bilo dobro kad bismo mogli regenerirati neke organe, 
kao slezenu, pluća, srce, mozak, mišiće, a naročito bi 
dobro bilo kad bismo mogli regenerirati živčane stanice. 
Mnogi znanstvenici danas rade na tom problemu kako 
bi otkrili kako djeluje naš živčani sustav i kako neuroni 
mogu biti regenerirani. 

U zadnje vrijeme također se mnogo priča o uzgajanju 
životinja u kojima znanstvenici razvijaju organe koji će 
se moći transplantirati i afirmirati kod ljudi. To nije slučaj 
kloniranja nego genetičkog inženjerstva. Sva teškoća je 
u razvijanju površinskih antigena po kojima tijelo 
prepoznaje tkivo kao strano ili prijateljsko. Do ovog 
stupnja proces se doima teoretski moguć. Ali, u svojim 
izjavama želim biti oprezan. Sve dok proces nije u 
potpunosti iskazan, ne znam koji međukoraci mogu biti 
uneseni u nj, tako da ne znamo je li cjelokupan proces 
moralno opravdan. 

Koje su znanstvene i moralne razlike između 
genetičkog inženjerstva i kloniranja? 

Genetičko inženjerstvo je možda fundamentalnije 
pitanje od kloniranja jer je kloniranje samo druga metoda 
reprodukcije. Genetičkim inženjerstvom se mijenjaju 
karakteristike, ali isto tako mogu biti izliječene neke teške 
bolesti. U genetičkom inženjerstvu znanstvenici 
manipuliraju genima ili skupinom gena, te imaju moć 
restrukturiranja ljudske osobe. Ali, nasreću, ili nažalost, 

o genima još uvijek ne znamo 
mnogo. U nekim slučajevima 
jedan gen kontrolira protein, ali 
mnoge naše karakteristike pona- 
šanja određene su s mnogo gena, 
kao i s mnogo drugih čimbenika. 

Još uvijek, na primjer, ne znamo 
koji geni utječu na inteligenciju. 

Znamo samo da na inteligenciju 
utječe međusobna interakcija više 
gena zajedno s okolišem i nizom 
drugih psiho-socijalnih čimbenika. 

Dakako, poznate su nam 
mnoge stvari o ljudskoj genetici 
- određene bolesti koje mogu biti 
izliječene, ili pak neke karak- 
teristike kao što su boja očiju i boja 
kose. Otprilike oko 4.000 ka- 
rakteristika određuje pojedini gen, 
tako daje problem veoma kom- 
pleksan. Budući da ljudi imaju oko 

100.000 gena, teško je izolirati bilo 
koji pojedini gen u eksperimen- 
talnom subjektu kao što je voćna 
muha, s mnogo jednostavnijom 
genetskom strukturom. 

Kad sam kazao daje otprilike 

4.000 uvjeta povezano s jednim 
genom, to ne znači da možemo 
zanemariti neke druge, brojne 
funkcije koje ima pojedini gen, a 
koje nam još uvijek nisu poznate. 

Što se tiče znanstvenog 
napredovanja, znanstvenici su dali obećanje da će do 
2005. godine katalogizirati svih 100.000 gena {Human 
Genome Project). Pri tome moramo imati na umu da 
točan broj gena još uvijek ne znamo. Također, sada smo 
mnogo sposobniji otkriti neke gene koji kod pojave 
mutacije, gdje genetski produkt nije u redu, izazivaju 
specifične bolesti ili određeni nered. Određen broj takvih 
gena do danas je već otkriven. Problematični gen je 
relativno lako pronaći, no pravi problem leži u 
nemogućnosti ispravljanja lošeg gena i stavljanju pravih 
stanica na pravo mjesto. Stoga smo započeli 
eksperimente s embrionalnim tkivom, jer je problem 
mnogo jednostavniji na tom stupnju razvoja tkiva. 


G. Dore, Stvaranje Eve 

terapeutsko-genetske intervencije u svrhu liječenja 
određene bolesti i one koja služi u svrhu mogućnosti 
poboljšanja nečeg što je već zdravo. 

Prvi slučaj, generalno govoreći, s moralne strane nije 
problematičan i uistinu je dobra stvar popraviti 
nepravilnost ili izliječiti kakvu bolest, dok je pak drugi 
slučaj sasvim drugačije naravi. 


Uvijek postoji određena 
mogućnost tajnih priprema za 


Je li grijeh primijeniti znanje u svrhu sprečavanja 
razvoja gena koji može prouzrokovati smrt? 

Mislim da je i sam Papa dao veoma koncizan odgovor 
na to pitanje. Prije svega treba napraviti razliku između 


kloniranje ljudi. 

Katolici - svi zajedno ali i svaki 
pojedini katolik - moraju biti 
spremni prihvatiti položaj 
opozicije. Bez obzira na 
poziciju trebamo zna- 
ti obraniti se i 
računati na 

Boga. 


Ponekad nije lako povući strogu granicu između ova 
dva slučaja. 

Koja moralna načela moramo imati na pameti 
gledajući novi znanstveni napredak? 

Kako se meni čini, ljudi pokušavaju napraviti raj na 
Zemlji, koristeći se tehničkim dostignućima. Već sada 
kontroliramo temperaturu i vlažnost zraka pomoću 
uređaja za klimatiziranje, a to činimo kako bismo lagodnije 
živjeli. No isto tako pokušavamo promijeniti neke 
značajke svoje ljudske prirode, kako bismo stvorili 
savršene ljude, ili kako ih običavamo zvati, genetski 
savršene ljude, tako da više ne budemo podložni bolestima 
ili starenju. 

Štoviše, ljudi idu sve dalje, nadajući se nekako pronaći 
lijek besmrtnosti, ključ vječnog života ovdje na Zemlji, 
koristeći pri tom transplantaciju organa i mnoge druge 
metode kako bi odgodili smrt, tako da nam se barem 
pričinja da živimo beskonačno. 

Jesu li ovi pokušaji počinjeni svjesno ili nesvjesno? 
Ja osobno mislim da su oni odraz neke čudne, ali veoma 
raširene ambicije koja je zahvatila čovječanstvo. 

Ali, to nije način na koji nas je Gospodin stvorio. Smrt 
je normalna pojava i zapravo bijeg u vječni život. Moramo 
proći kroz ta vrata da bismo ušli u vječni život, u život 
kojeg nema ovdje na Zemlji. Vječni život nije samo 
besmrtnost, nije to vječna mladost; on uključuje dijeljenje 
života s Bogom. Smrt je, dakle, samo put kojeg nam je 
providnost ostavila. 

Treba li “forsirati” znanost pod svaku cijenu ? 


Imamo dvije vrste znanosti. Prva je ona koja nam 
daje znanje i jasniji uvid u stvarnost kao izražaj Božji, 
kao manifestaciju Božjeg djelovanja u svemiru. Druga 
grana je ona koja nas vodi ka tehnologiji i kontroli. I 
upravo je to ono što mi tražimo sve češće i češće - želja 
za kontrolom okoliša pa čak i nas samih. A upravo iz 
toga proizlazi opasnost. 

Kad je Bog predao Adamu Zemlju na uporabu, tog 
istog trenutka gaje proglasio glavnim bićem i podložio 
mu sve na Zemlji. Ipak, postoje određeni limiti, određena 
odgovornost. Ta odgovornost, odnosno granica, nije 
doslovno izrečena i zato je čovjek nastoji pobijediti i naći 
granicu svoje moći. To je veoma komplicirano pitanje i 
moralni teolozi neprestano pokušavaju dati odgovor na 
to pitanje. Ali ako samo spoznamo da nemamo 
neograničenu moć - da ne možemo učiniti sve što želimo, 
nego da naša djela moraju biti u skladnoj Božjoj 
koordinaciji i okrilju majke Crkve - tada je to velik korak 
naprijed. Bog želi da budemo poput Njega, zato nas je i 
stvorio na Svoju sliku, i na Svoj način, a ne onako kako 
mi to želimo. Zato moramo pobijediti taj nagon u sebi 
koji nas tjera od Boga i onemogućuje nam spoznaju naše 
nesavršenosti. 

Dakle, etička pitanja glede kloniranja i genetičkog 
inženjerstva izviru u stvari iz čovjekove geneze. 

U nekom smislu da. Postanak također indicira 
značenje ljudske reprodukcije. U knjizi Postanka piše 
da će muž i žena postati jedno tijelo i iz njihove ljubavi 
djeca će postati. Iz ovog se vidi daje obitelj temelj svake 


Sv. Petar 
kaže: “Znaj zaš- 
to vjeruješ. ” Osobno 
bih savjetovao katolici- 
ma da pođu od ove reče- 
nice kada nastoje dokučiti 
moralne probleme koji se pro- 
vlače kroz najnovija biološka otkri- 
ća i razvoje. Znaj zašto vjeruješ!!! 

Michelangelo, Stvaranje čovjeka 


ljudske jedinke na zemlji. 

Ovo onda znači daje kloniranje kao način stvaranja 
ljudske jedinke totalno protivno Božjoj volji. Stvarajući 
ljude na drugačiji način mi u biti zlorabimo vlast koju 
nam je Bog darovao. Ista je stvar s umjetnom oplodnjom, 
koja je ujedno otvorila put kloniranju. 

Linija koja povezuje kloniranje i umjetnu oplodnju nije 
tehničke naravi, već je to stvar stava i orijentacije. Do 
sada je rođeno tisuće djece zahvaljujući umjetnoj 
oplodnji. Obitelji su tako obogaćene za jedan novi život i 
mnogi će se složiti daje to dobro djelo. Crkva i dalje 
zastupa stajalište da to nije dobro jer je to jednostavno 
suprotan način donošenja djece na svijet. Dakako, poznati 
su nam mnogi problemi povezani s umjetnom oplodnjom. 
U Velikoj Britaniji postoji preko 3.000 zamrznutih embrija 
koje nitko neće, a u SAD-u se taj broj procjenjuje na 
25.000. Ipak, javnost je prihvatila i tolerira umjetnu 
oplodnju. Možda će se javnost u budućnosti pomiriti i s 
kloniranjem. 

Argument zagovaratelja kloniranja jest taj da će se 
kloniranje obaviti na nekom drugom mjestu, ako se ne 
obavi ovdje, sad kad su podaci svima dostupni. To može 
biti istina, no to ne znači da bismo mi katolici trebali 
šutjeti, zato što ostala javnost ne razumije pravu stranu 
“napretka”. Mi možemo barem usporiti neke pokušaje, 
ili ih pak zaustaviti na nekoj točki. U svakom slučaju naš 
je zadatak vikati na sav glas. 


Hoće li kršćani postati manjina zbog neprihvaćanja 
takvog “napretka” kojeg donose najnovija 
biološka otkrića, a kojeg većina prihvaća unatoč 
njegovoj nespojivosti s moralom? 

Naš Gospodin je kazao da naše kraljevstvo nije s 
ovoga svijeta. Ako smo mi s ovoga svijeta, onda će nas 
on prihvatiti. Trebamo imati na pameti da Isus nije osvojio 
nagradu zbog popularnosti. Stoga ni mi ne trebamo 
očekivati više. 

No, biti manjina ili većina nije isto što i biti u pravu ili 
krivu. Katolici - svi zajedno ali i svaki pojedini katolik - 
moraju biti spremni prihvatiti položaj opozicije. Bez obzira 
na poziciju trebamo znati obraniti se i računati na Boga. 
Naša Crkva pokušava očuvati ljudsko dostojanstvo. 
Moramo potpuno biti svjesni onoga što nas Crkva 
podučava. 

U ovim posebnim slučajevima treba biti svjestan 
enciklika Donum vitae i Evangelium vitae. Papa Ivan 
Pavao II pokušava pravovremeno informirati ljude o 
biološkim pitanjima u skladu s učenjem Crkve. 

Sv. Petar kaže: “Znaj zašto vjeruješ.” Osobno bih 
savjetovao katolicima da pođu od ove rečenice kada 
nastoje dokučiti moralne probleme koji se provlače kroz 
najnovija biološka otkrića i razvoje. Znaj zašto vjeruješ! ! ! 

Izvor: INTERVIEW - Cloning Is Not the Issue, The Catholic 

World Report, May 1997 - Vol. 7, No. 5, str. 42-47 

Priredio i preveo: Ivan Kurobasa ■ 

OPASNOSTI 

GENETIČKE MANIPULACIJE 


P o završetku 35. Generalne 
skupštine Svjetskog liječ- 
ničkog udruženja održane u 
Veneciji, zaželjeli ste doći u Rim 
susresti se sa mnom. Želim vam 
srdačnu dobrodošlicu u ovoj kući, 
pogotovo jer između vaših 
nastojanja i nastojanja Crkve 
postoje određene sličnosti. 

Medicina je uzvišeni, temeljni 
oblik službe čovječanstvu. 

Na prvom je mjestu potrebno 
pomoći čovjeku da živi i nadvlada 
poteškoće koje utječu na nor- 
malno djelovanje svih njegovih 
organskih funkcija, u njihovom 
psihofizičkom j edinstvu. 

Čovjek je isto tako središte 
zanimanja Crkve, čije je poslanje, 

Kristovom milošću, spasiti 
čovjeka i obnoviti njegov duhovni i moralni integritet, 
voditi ga prema njegovom cjelovitom razvoju gdje tijelo 
ima svoj dio. 

Zato je služba Crkve i svjedočanstvo kršćana ujedi- 
njeno u molitvama za bolesne. 

Od srca vam želim da medicinska znanost i umijeće 
liječenja nastavi napredovati. Borba protiv stečenih 
bolesti, akutnih i kroničnih, već je postala vrlo uspješna. 
Organizirana akcija protiv nasljednih bolesti također 
napreduje. Kako da se ne nadamo da u suvremenom 
društvu - koje toliko ulaže u zdravlje - nalazite dovoljno 
razumijevanja i podrške da pružite potrebnu skrb za 
bolesti današnjice i sutrašnjice? 

Tema vašeg susreta u Veneciji, “Liječnik i ljudska 
prava”, bio je dodatni razlog da pobudi interes Svete 


Stolice. Koliko sam često imao 
priliku govoriti o temeljnim i 
neotuđivim ljudskim pravima, čak 
i pred skupštinom Ujedinjenih 
naroda! Ukupnost ovih prava 
odgovara biti dostojanstva 
ljudskog bića. Liječnik je na 
poseban način uključen u 
poštivanje ovih prava. Pravo 
osobe na život - od trenutka za- 
čeća do smrti - prvo je i temeljno 
pravo, korijen i izvor svih ostalih 
prava. 

U istom smislu se govori o 
“pravu na zdravlje”, odnosno o 
najpovoljnijim uvjetima za dobro 
zdravlje. Prisjetimo se i poštivanja 
fizičkog integriteta, profesionalne 
tajne, slobode za skrb i biranja, 
kad god se može, liječnika. 

Prava koja spominjemo nisu, na prvom mjestu, ona 
koja priznaju promjenljive uredbe građanskog društva, 
nego su ukorijenjena u temeljnim načelima, u moralnom 
zakonu koji je utemeljen na tome što jest i koji je 
nepromjenljiv. Područje deontologije može pogotovo 
danas izgledati kao najranjivije na polju medicine, ali ono 
je od osnovne važnosti. Medicinska moralnost uvijek 
mora biti na pameti medicinskih djelatnika kao norma 
njihove profesionalne prakse koja zaslužuje najviše pažnje 
i, iznad svega, najveće napore u njenoj obrani. 

Bjelodano je da izvanredni i brzi napredak medicinske 
znanosti povlači za sobom često preispitivanje njene 
deontologije. Neizbježno ste sučeljeni sa novim pitanjima 
koja su poticajna, ali vrlo delikatna. Crkva sa ovim 
potpuno suosjeća i - iz poštivanja vaše odgovornosti - 


Potaknut opasnošću od 
zloupotrebe medicin- 
skih dostignuća papa 
Ivan Pavao II je u svom 
govoru članovima Svjet- 
skog liječničkog udru- 
ženja, održanom 29. 
listopada 1983. godine, 
naglasio temeljne stavo- 
ve Crkve glede odnosa 
morala i medicine. 

Izvanredni i brzi 
napredak medicinske 
znanosti povlači za 
sobom često pre- 
ispitivanje njene 
deontologije. 


rado podržava vaša promišljanja. 

Potraga za zadovoljavajućim stajalištem na etičkoj 
razini, međutim, ovisi poglavito o tome kako osoba u 
osnovi shvaća samu medicinu. Ono što se definitivno 
mora utvrditi jest je li medicina zaista u službi ljudske 
osobe, njenog dostojanstva, onoga u čemu je jedinstvena 
i nadnaravna - ili se medicina shvaća na prvom mjestu 
kao društveno sredstvo u službi interesa zdravih, gdje 
briga za bolesne treba biti podložena. 

Medicinska moralnost se uvijek definirala, još od 
Hipokratovih dana, kao poštivanje i zaštita ljudske osobe. 
Ovdje je riječ o nečemu što je više od sačuvanja stare 
deontologije, riječ je o poštivanju pojma medicine koji 
vrijedi za ljude svih vremena, koji čuva ljude sutrašnjice 
zahvaljujući vrijednosti koju pripisuje ljudskoj osobi sa 
svojim pravima i obvezama, a nikada objektu koji treba 
koristiti za druge svrhe, čak ni za neko proglašeno 
društveno dobro. 

Dopustit ćete mi da istaknem nekoliko, sa mojeg 
gledišta, važnih točaka. Uvjerenja koja pred vama 
svjedočim uvjerenja su Katoličke crkve, kojoj sam 
postavljen za glavnog Pastira. Za nas je čovjek stvoren 
prema slici Božjoj, otkupljen Kristom i pozvan na 
besmrtnu sudbinu. Ova uvjerenja prihvaćaju, nadam se, 
svi vjernici koji prihvaćaju Bibliju kao Riječ Božju. Ali 
jer nas vode do najvećeg poštivanja ljudskog bića, 
siguran sam da nalaze put do svih ljudi dobre volje koji 
razmišljaju o stanju čovjeka i koji su voljni da ga pod bilo 
koju cijenu spase od svega što mu ugrožava život, 
dostojanstvo i slobodu. 

Na prvom mjestu, poštivanje života. Nema onoga, 
bio vjernik ili nevjernik, koji može odbiti poštivati ljudski 
život, dužnost braniti ga, spasiti ga, a pogotovo kada još 
nema glasa kojim će tražiti svoja prava. Neka bi svi 
liječnici bili vjerni Hipokratovim riječima kojima se zaklinju 
kada primaju svoju diplomu! 


U tom je smislu Generalna skupština Svjetskog 
liječničkog udruženja u Ženevi 1948. usvojila oblik 
ove zakletve koji glasi: “ Bezuvjetno ču poštivati ljudski 
život od trenutka njegovog začeća , čak i pod 
prijetnjama. Nikada neću dozvoliti da se moje 
medicinsko znanje koristi protiv zakona čovječ- 
nosti .” 

Nadam se da će ova svečana obveza svakako 
nastaviti određivati način postupanja liječnika. Ulog je 
povjerenje koje zaslužuju. Ulog je njihova vlastita savjest, 
ma što dozvoljavali društveni zakoni u određenim 
slučajevima, kao što je npr. abortus ili eutanazija. Ono 
što se očekuje od vas jest da se suprotstavite bolesti, 
svemu što je suprotno životu, ali bez žrtvovanja samog 
života koji je najveće dobro i nad kojim nemamo vlasti. 

Samo je Bog gospodar čovjekovog života i njegovog 
integriteta. 

Druga točka koju želim naglasiti jest jedinstvo 
ljudskog bića. Važno je da ne izdvajamo tehnički problem 
postavljen liječenjem određene bolesti od pažnje prema 
osobi bolesniku u svim njenim pogledima. Dobro je 
prisjetiti se toga kada medicinska znanost teži prema 
specijalizaciji u svakoj disciplini. Doktor jučerašnjice je, 
prije svega, bio liječnik opće prakse. Njegova je pažnja, 
na prvom mjestu, bila usmjerena na cjelovitost tjelesnih 
organa i funkcija. 


Isključivo tera- 
peutsko djelovanje 
čiji je iskazani cilj li- 
ječenje različitih bolesti 
kakve su one koje nastaju iz 
nedostataka u kromosomima, 
u načelu se smatra poželjnim 
ukoliko je usmjereno na stvar- 
no poboljšanje osobnog čov- 
jekovog dobra i ne utječe na 
njegov integritet ili ne 
pogoršava životne 
uvjete. 

U svojoj 
neponovljivoj 

posebnosti svaka 
ljudska osoba sastoji se 
ne samo od duha nego i 
od tijela (corpore et anima 
unus), tako da se u tijelu i preko 
tijela osoba ostvaruje u svojoj 
konkretnoj stvarnosti. 


Onda je, također, na drugome planu liječniku bilo lakše 
upoznati se sa bolesnikovom obitelji, njegovim 
okruženjem, cijelom njegovom medicinskom povijesti. 
Evolucija je neizbježna; ovisi o specijalizaciji izučavanja, 
i o posložavanju života u društvu. Vi biste trebali makar 
neprestano činiti napore da držite na umu duboko 
jedinstvo ljudskog bića u bjelodanom međudjelovanju svih 
njegovih tjelesnih funkcija, ali isto tako i u jedinstvu 
njegovih tjelesnih, osjećajnih, intelektualnih i duhovnih 
dimenzija. 

Prošle godine, 30. listopada, potaknuo sam katoličke 
liječnike koji su se susreli u Rimu da zauzmu čvrsti stav 
u perspektivi obrane ljudske osobe i zahtjeva koji proizlaze 
iz njenog dostojanstva. 

Ova perspektiva cjeline u kojoj je važno uvijek smjestiti 
konkretni medicinski problem može se isto tako shvatiti 
ne samo primijenjeno na pojedinca nego, u analoškom 
smislu, i na društvo gdje nam komplementarnost dopušta 
da pronađemo određena rješenja za probleme koje nije 
moguće riješiti na pojedinačnoj razini. Dostaje da se 
sjetimo hendikepa neizlječive fizičke sterilnosti koje neke 
obitelji nadoknađuju usvajanjem ili privrženošću tuđoj 
djeci. 

Treću mije točku sugerirala vrlo važna tema sa vaše 
skupštine u Veneciji: prava ljudskog bića sučeljena sa 
određenim novim mogućnostima u medicini, posebno u 
slučaju “genetičke manipulacije”, gdje se postavlja 
ozbiljno pitanje za moralnu savjest svakog pojedinca. 
Kako se, u stvari, može takva manipulacija pomiriti sa 
konceptom koji priznaje čovjeku unutarnje dostojanstvo 
i nedodirljivu autonomiju? 


Isključivo terapeutsko djelovanje čiji je iskazani cilj 
liječenje različitih bolesti kakve su one koje nastaju iz 
nedostataka u kromosomima, u načelu se smatra 
poželjnim ukoliko je usmjereno na stvarno poboljšanje 
osobnog čovjekovog dobra i ne utječe na njegov integritet 
ili ne pogoršava životne uvjete. Takvo bi djelovanje zaista 
bilo u skladu sa logikom kršćanske moralne tradicije, 
kako sam rekao u govoru Papinskoj akademiji znanosti 
23. listopada 1982. 

Ali ovdje se pitanje vraća. Zaista je od velikog 
interesa znati može li se smatrati moralno prihvatljivim 
djelovanje na genetsko nasljeđe koje prelazi granice 
terapeutskog u doslovnom značenju riječi. Da bi se ovo 
provjerilo, potrebno je poštivati određene uvjete i prihvatiti 
određene premise. Dopustite mi istaknuti neke od njih. 

Biološka narav svake osobe je nedodirljiva u smislu 
daje ona dio osobnog identiteta pojedinca tijekom čitave 
njegove povijesti. U svojoj neponovljivoj posebnosti 
svaka ljudska osoba sastoji se ne samo od duha nego i 
od tijela, tako da se u tijelu i preko tijela ostvaruje osoba 
u svojoj konkretnoj stvarnosti. Prema tome, poštivati 
ljudsko dostojanstvo znači uvažavati taj čovjekov identitet 
kojim je on dušom i tijelom jedan ( corpore et anima 
unus), kako je potvrdio Drugi Vatikanski sabor 
(Konstitucija Gaudium et spes, br. 14,1). 

Upravo na temelju te antropološke vizije moraju se 
pronaći temeljni kriterij koji su neophodni pri prosudbi o 
zahvatima što nisu strogo terapeutske naravi, kao što su 
zahvati kojima se teži za poboljšanjem čovjekova 
biološkog položaja. 

Konkretno, ovakva vrsta djelovanja ne smije 
povrijediti izvor ljudskoga života, odnosno rađanje 
povezano sa ne samo biološkim, nego i duhovnim 


Danas je više nego ikada potrebno 
nadići podjelu između znanosti 
i morala, te ponovo otkriti njihovo 
duboko jedinstvo. Medicina 
se bavi čovjekom, čovjekom 
čije je dostojanstvo 
područje koje 
moral čuva. 

jedinstvom roditelja sjedinjenih vezom braka. Sukladno 
tome, mora poštivati temeljno čovjekovo dostojanstvo i 
opću biološku narav koja je u osnovi slobode, 
izbjegavajući manipulacije koje teže izmijeniti genetsko 
nasljeđe i stvoriti grupe različitih ljudi uz rizik stvaranja 
novih slučajeva društvene marginalizacije. 

Štoviše, temeljne postavke koje nadahnjuju djelovanje 
o kojem govorimo ne bi smjele doći od rasističkog ili 
materijalističkog mentaliteta usmjerenog na ljudsko 
dobro, koje je u stvari redukcionističko. Čovjekovo dosto- 
janstvo nadilazi njegovo biološko stanje. 

Genetička manipulacija postaje arbitrarna i 
nepravedna kada život svodi na objekt, kada zaboravlja 
da ima posla sa ljudskim subjektima, sposobnim za 
inteligenciju i slobodu, vrijednim poštovanja bez obzira 
na moguća ograničenja; ili kada se prema osobi ponaša 
prema kriterijima neutemeljenim na cjelovitoj stvarnosti 
čovjekove osobe, uz rizik povrede njegovog dostojanstva. 
U tom slučaju izlaže pojedinca hiru drugih, uskraćujući 
mu tako njegovu autonomiju. 

Znanstveni i tehnički napredak, ma kakav bio, mora 
održavati najveće poštivanje prema moralnim 
vrijednostima koje predstavljaju čuvara dostojanstva 
ljudske osobe. I zato što je u poretku medicinskih 
vrijednosti život vrhovno i krajnje čovjekovo dobro, mora 
postojati temeljno načelo: prvo se suprotstaviti svemu 
štetnom, onda istraživati i težiti dobru. 

Da kažemo istinu, izraz “genetička manipulacija” 
ostaje nejasan i treba predstavljati predmet prave 
moralne prosudbe jer, u jednu ruku, pokriva avanturistička 


nastojanja usmjerena na ne znam kakvog natčovjeka, a 
u drugu ruku, ona poželjna i korisna djelovanja usmjerena 
na ispravljanje anomalija kao što su neke nasljedne 
bolesti, da ne spomenemo blagotvorne primjene na 
područjima životinjske i biljne biologije koji pospješuju 
proizvodnju hrane. O ovim posljednjim slučajevima se 
počinje govoriti kao o “genetičkoj kirurgiji” da bi se jasnije 
pokazalo da medicina intervenira ne da bi mijenjala 
prirodu, nego da bi pospješila njen razvoj u samom njenom 
životu, onom stvaranja, kakva je bila Božja namjera. 

Dok radi u ovom bjelodano delikatnom području, 
istraživač pristaje uz Božji dizajn. Bog je htio da čovjek 
bude kralj stvaranja. Vama kirurzima, specijalistima u 
laboratorijskom radu i vama, liječnici opće prakse, pripada 
zadaća suradnje svim snagama vaše inteligencije u radu 
stvaranja koje je počelo prvog dana svijeta. Ne možemo 
nego odati počast velikom napretku postignutom u ovom 
smislu u medicini u XIX. i XX. stoljeću. 

Ali, kako ste i sami svjesni, više je nego ikada 
potrebno nadići podjelu između znanosti i morala, te 
ponovo otkriti njihovo duboko jedinstvo. Vi se bavite 
čovjekom, čovjekom čije je dostojanstvo područje koje 
moral čuva. 

Zahvaljujući se na vašoj posjeti i povjerenju, i svjestan 
ozbiljnih odgovornosti koje su na vama, izražavam vam 
svoje najbolje želje za vaše aktivnosti i vaše svjedočenje 
u Svjetskom liječničkom udruženju , i zazivam 
blagoslov Boga, autora života, na svakoga od vas, na 
vaš rad, obitelji i prijatelje. 

Prijevod s engleskog: S. V. ■ 

KLONIRANJE ČOVJEKA 


U suvremenoj etičko-moralnoj 
raspravi istaknuto mjesto 
zauzima načelo odgovornosti. 

Bez posebnog razmišljanja 
pretpostavljamo i očekujemo da 
osoba, koja djeluje svjesno i 
slobodno, djeluje odgovorno. 

Odgovorno djeluje osoba 
ispravno formirane savjesti kad 
se odlučuje i zalaže za autentične 
moralne vrednote, promatrajući 
ih ne izdvojeno nego u cjelini. 

Riječ je o cjelovitoj, holističkoj 
etici. U ekološkoj se etici, među 
inim, rabi i slogan: Djeluj lokalno, 
misli globalno, tj. holistički, pro- 
matraj cjelinu, pazi na svršetak. 

Jedan od posljednjih kako 
razvikanih tako i potresnih čovjekovih zahvata u područje 
života, kloniranje, doziva i načelo i krepost odgovornosti. 
Kloniranje znači proizvodnju identičnog individua, bila bi 
to replika nekog bića. Primjer je klonirana ovca; jezgra 
jajne stanice ovce zamijenjena je jezgrom stanice odrasle 
ovce, i određenom tehnikom, izazvano dijeljenje stanica. 
Međutim, prijenosom jezgre ne dobiva se replika u 
cijelosti. Tako bi - kažu - klon od Hitlera mogao biti 
pobožni učitelj, a od Einsteina pljačkaš banke. Znanstveni 
vidik složenosti kloniranja obrađen je drugdje. 1 

Izjave i dojmovi s moralnim prizvukom 

Podignuta prašina oko kloniranja počašćena je sim- 
boličnim nazivom: “Ples oko zlatne ovce”, što je trebalo, 
vjerojatno, asocirati moralnu problematiku biblijskog 
izvješća o plesu oko zlatnog teleta (Izl 32,1-8). Poznati 


etičar Hans Jonas komentirao 
je želju pojedinca za vlastitom 
replikom: “Nijedna želja nije 
toliko perverzna kao ona za 
autoreplikacijom”. 2 Zanimljiva je 
i primjedba u časopisu The 
Economist, bez naznake autora: 
“Čak i bezbožnici nalaze nešto 
odbojno u ideji da bi čovjek jednog 
dana mogao izumiti sama sebe, 
umjesto da pronađe svoga 
stvoritelja.” 3 

Na vijest o kloniranju ovce 
Europski parlament izjavljuje da 
“društvo apsolutno ne može 
opravdati ili tolerirati kloniranje 
ljudskih bića ukoliko ono 
predstavlja tešku povredu 
temeljnih ljudskih prava, protivno je načelu jednakosti 
međuljudskim bićima jer dopušta eugenički i rasistički 
izbor ljudske vrste, vrijeđa dostojanstvo ljudskog bića i 
zahtijeva eksperimentiranje na čovjeku”. 4 

Svjetska zdravstvena organizacija izjavljuje da 
“primjena kloniranja za reprodukciju ljudskih bića nije 
prihvatljiva na etičkom planu jer ono vrijeđa određena 
temeljna načela medicinski pomognute prokreacije. Ta 
načela poimence uključuju poštivanje dostojanstva 
ljudske osobe i zaštitu ljudskog genetskog materijala”. 5 

Nisu izostala i suprotna mišljenja: Istraživanja treba 
nastaviti, znanost se ne može zaustaviti; treba misliti na 
buduće koristi za čovječanstvo; obustaviti taj proces bila 
bi ideologija, zaostalost, sektaštvo... Ako je vjerovati 
prenesenim izjavama, jedan od ruskih akademika, 
Vladimir Strunjikov, izjavljuje: “Kloniranje čovjeka 
preokrenulo bi našu cijelu predodžbu o prirodi, ali ja 


Osvjetljujući etičko- 
moralnu stranu čovje- 
kovih zahvata u pod- 
ručje života VALENTIN 
POZAIĆ (SJ), profesor 
moralne teologije, ob- 
razlaže katoličko NE 
kloniranju čovjeka, te 
ukazuje na potrebitost 
kreposti mudrosti i od- 
govornosti u ljudskom 
djelovanju. 

“Čak i bezbožnici nalaze 
nešto odbojno u ideji 
da bi čovjek 
jednog dana 
mogao izumiti sa- 
ma sebe , umjesto da 
pronađe svoga stvoritelja. ” 


mislim daje ta ideja zanimljiva. Genija je malo i društvu 
bi bilo od koristi ako bi ih bilo više ”. 6 - Kao da su geniji 
bili uvijek izrazito moralni, društvu baš uvijek korisni, 
posebno u Rusiji. 

Kod nas u novinama dipl.ing. molekularne biologije 
razmišljala je Za , među inim: “Razmislite i o tome biste 
li voljeli da postoji mogućnost kloniranja nekog faraona 
ili, pak, neandertalca, kojeg biste mogli promatrati i 
izučavati iz blizine, u ‘četiri oka ’“. 7 I ovo: “Naravno, u 
primjeni se mora postaviti granica, jer mislim da smo 
dovoljno svjesna i moralna bića da znamo prepoznati 
pravo zlo... Osim svega, ipak bi bio dosadan svijet i život 
u kojemu više uopće ne bi postojala potreba za 
muškarcima (i njihovim sjemenom)”. - Ako smo dovoljno 
svjesna i moralna bića tko će kome, i zašto, kojim 
autoritetom, određivati granice? Pogotovu ako bi kriterij 
mogao biti dosada ili radoznalost u svijetu. 

Osebujan stav i razmišljanje iznosi američki biolog i 
etičar, rabin Moses D. Tendler. Premda zastupa 
kloniranje ljudi u posebnim slučajevima, kritizira 
prevrtljivost društvene etike i kaže: “Volja je društva 
nekoć bila daje pobačaj ubojstvo; nekoliko desetljeća 
poslije to je ustavno pravo svakog Amerikanca. To je 
dio šoka klona Dolly. Nije stvar u tome daje to ovca, 
nego što se mi ponašamo kao ovce ”. 8 I on također? 

Niže vrste 

Korisnost kloniranja na razini biljaka i životinja 
pokazuje se višestruko pod vidikom očuvanja pojedinih 
ugroženih vrsta i pod mnogovrsnim eksperimentalnim i 
terapijskim vidicima: korist za njih same i još više za 
čovjeka. 

Mogućnost kloniranja u biljnom i životinjskom svijetu 


ne treba načelno odbaciti kao nemoralnu. Dakako, 
trebalo bi bez ustručavanja i zaobilaženja dati jasan 
odgovor: zašto klonirati životinje? Koji temeljni status 
želimo priznati životinjama? Životinje zacijelo nisu stvari, 
igračke u rukama čovjeka. Kao u cijelom stvorenom 
svijetu, tako i spram životinja, čovjek nije neograničeni 
gospodar, nego samo pastir, korisnik, koji će Gospodaru 
svega jednog dana polagati račun o svom načinu 
upravljanja povjerenim mu svijetom. Načelo iz ekologije 
Dominium terrae - amor terrae {Vladanje zemljom 

- ljubav prema zemlji ) i ovdje ima svoje mjesto. 

Čovjek 

Klonirati čovjeka vjerojatno je pitanje samo 
usavršavanja tehnike, dakle, pitanje vremena. Jer, “ovca 
je izašla iz kutije i više se onamo neće vratiti”. 
Mogućnosti za futurističke spekulacije gotovo su 
beskonačne . 9 Naveden je čitav niz razloga - od 
eugeničkih do egoističkih, od znanstvenih do utilitarstičkih 

- kao povod i motiv za kloniranje čovjeka: 

- ponoviti individue velike genijalnosti ili ljepote, ove 
ili one zvijezde; 

- priskrbiti velike količine genetski istovjetnih 
subjekata radi znanstvenog proučavanja relativne 
važnosti urođene prirode i okoliša; 

- sterilnom paru omogućiti dijete, barem kad bi to bio 
jedini način; 

- ispuniti prazninu identičnim djetetom nakon smrti 
prvoga; 


Roditelji nemaju pravo na dijete, 
jer dijete nije stvar posjedovanja 
i raspolaganja; oni imaju pra- 
vo na prirodne čine po koji- 
ma mogu dobiti dijete. Di- 
jete sa svoje strane, u 
svom dostojanstvu ljudske 
osobe, kao nova osoba, ima 
pravo biti začeto i rođeno od 
svojih roditelja naravnim putem. 

Bizarnost na 
području ljudskog 
života počela je umjetnim 
osjemenjivanjem - u tijelu že- 
ne, na što se danas već gotovo 
zaboravilo. Bizarnost se nastavi- 
la umjetnom oplodnjom, tzv. asi- 
stiranom reprodukcijom — odije- 
ljenom od bračnog čina, izvan 
tijela žene, tzv. raznim 
in vitro metodama. 


- odrediti spol djeteta odabirom donora jezgre stanice; 

- ponoviti zdrave individue da se izbjegne rizik 
nasljednih bolesti; 

-jedna je žena poželjela klonirati svog oca, pa bi ga 
vjerojatno ona i nosila, rodila, odgajala; 

- proizvesti identičnog nasljednika i tako se 
ovjekovječiti u identičnoj, ali mlađoj verziji sama sebe; 

- samouvjereni i moćni mogli bi poželjeti usrećiti svijet 
svojim kopijama; 

- oni tjeskobni da odgode svoju smrt mogli bi stvoriti 
tijelo dvojnik, za zalihu transplantacije; 

- proizvesti ekipe identičnih subjekata za specijalne 
zadaće u miru i u ratu, špijune i superratnike; 

- ljudska radoznalost, znanstvena strast ili želja igrati 
se Boga; 

- spiritus movens u suvremenom društvu: pohlepa, 
lakomost, novac; 

- umišljeno savršenstvo kao norma djelovanja, 
proizvodnje novih ljudskih bića; 

- budući daje moguće, kloniranje treba primijeniti, 
prema dobro poznatoj - ali već i osvetničkoj u okolišu - 
paroli: čovjek smije sve što može... 

Biblijska antropologija 

Kroz crkveni nauk, na temelju biblijske antropologije, 
provlači se neko strahopoštovanje pred čovjekom i pred 


prenošenjem ljudskog života. Pred čovjekom slikom 
Božjom {Post 1,26), jedinstvenim tjelesno-duhovnim 
bićem i samom svetom piscu Psalama kao da zastaje 
dah: “Stoje čovjek da ga se spominješ, sin čovječji te ga 
pohodiš? Ti ga učini malo manjim od Boga, slavom i 
sjajem njega okruni” {Ps 8,5-6). 

Već s biološkog, a pogotovo s teološkog gledišta ne 
može biti govora o reprodukciji ljudskog života, nego o 
prokreaciji: bračni par se ne reproducira u djeci; oni su 
suradnici, pro-kreatori - su-stvaratelji u prenošenju 
ljudskog života. Novi život nije nikakva re-produkcija 
nego novo remek-djelo (osim - djelomice - u slučaju 
kloniranja). Važno je napomenuti: Kod in vitro oplodnje 
ne može biti govora o nekakvoj reprodukciji. Međutim, 
upravo se u svezi s tom metodom uporno rabio izraz 
reprodukcija , kao daje bilo u planu ići dalje... 

Ljudska spolnost svoj smisao i svoje opravdanje nalazi 
unutar braka. Darivanje novog života jedinstveni je 
kreativni čin dviju osoba u njihovoj cijelosti: na 
racionalnoj, afcktivnoj i tjelesnoj razini; tu je spolni užitak, 
darivanje u ljubavi i želja za djetetom. Gledajući pod tim 
cjelovitim, holističkim vidikom, roditelji su služitelji i čuvari, 
ne gospodari života. Dijete se pojavljuje kao nova osoba, 
najveći dar roditeljima. Samo bračni par ima pravo na 
bračni čin i jedina sredina u kojoj novo ljudsko biće može 


“Moraju se 
smatrati suprotnim 
moralu svi pokušaji ili 
nagađanja koja hoće dobiti 
ljudsko biće bez sveze sa spol- 
nošću putem ‘blizanačkog cije- 
panja’, kloniranjem, partenoge- 
nezom, budući da su u supro- 
tnosti i s dostojanstvom ljud- 
skog rađanja i s dostojan- 
stvom bračnog sjedinjenja ” 
(Donum vitae, br. I, 6). 

doći odgovorno, u skladu s ljudskim 
dostojanstvom, na svijet - jest brak. 

A jedini put kojim novi život, novo 
dijete dolazi u postojanje -bračni je 
čin. Bit je ljubavi bračnog para u 
međusobnom darivanju koje po svojoj 
potpunosti i neopozivosti od njih dvoje 
stvara jedno tijelo. Unutar te 
stvarnosti oni postaju prikladni 
suradnici Božji za dar života novoj 
osobi. Iz tako ostvarenog jednog tijela 
roditelja izvire treće ljudsko biće, 
jedno drugo novo tijelo, tj. novi život 
djeteta. Roditelji nemaju pravo na 
dijete, jer dijete nije stvar posjedo- 
vanja i raspolaganja; oni imaju pravo 
na prirodne čine po kojima mogu 
dobiti dijete. Dijete sa svoje strane, u 
svom dostojanstvu ljudske osobe, kao 
nova osoba, ima pravo biti začeto i rođeno od svojih 
roditelja naravnim putem. 

Iz jedinstvene tjelesno-duhovne, prolazne, ali za 
vječnost određene naravi čovjeka proizlaze naravne 
zakonitosti. Čovjek kao razumno biće kadar je otkriti te 
zakonitosti. Kao slobodno biće, čovjek može opsluživati 
ili kršiti zakonitosti svoje naravi, što ga onda karakterizira 
kao moralno odgovorno ili neodgovorno biće. Dakako, 
nisu svi zakoni iste razine. Zato se ne mogu opravdavati 
svi zahvati naprosto činjenicom da smo negdje već 
zahvaćali u neke zakonitosti ljudske naravi. Kad se govori 
o genetičkom inženjerstvu i zahvatima u ljudski 
organizam, dobro se razlikuju zahvati u somatske stanice 
od zahvata u germinalne. Zato će i u presađivanju 
dijelova tijela biti sasvim naročite procjene glede 
mogućnosti presađivanja npr. bubrega i njemu nasuprot 
jajnika ili testisa. To su organi sasvim naročitih i sasvim 
različitih funkcija i njihovih posljedica. 

Crkveni dokumenti 

Crkveni je nauk o prenošenju ljudskog života, dakle i 
o moralnom vrednovanju mogućnosti kloniranja, iznesen 
u brojnim dokumentima. 10 Ovdje ćemo spomenuti samo 
neke dokumente vrlo bliske našoj temi. Godine 1961. 
papa Ivan XXIII. u enciklici Mater et Magistra piše: 
“Prenošenje života po naravi je povjereno osobnom i 
svjesnom činu i kao takvo podložno premudrim Božjim 
zakonima: te zakone, nepovredive i nepromjenljive, treba 
priznavati i opsluživati. Zato u ovome nije nikome 
slobodno služiti se metodama kojima se može prenositi 
život biljaka i životinja.” 1 1 


Već je godine 1949. papa Pijo XII, tvorac moderne 
medicinske etike, naglasio da se neke nove metode u 
prenošenju ljudskog života ne mogu odbaciti samo zato 
što su nove. Uvijek valja proučiti njihov odnos spram 
temeljnog stava, naime, da se biološki čin oplodnje i osobni 
čin ljubavi bračnog para ne smiju nasilno odvajati. 12 Tu 
je temelj teološkog protivljenja u kasnijim crkvenim 
dokumentima, dvama naoko sasvim oprečnim 
postupcima: (1) kontracepciji: koja onemogućuje 
nastanak novog života - neprirodnim zahvatima; (2) in 
vitro oplodnji: koja omogućuje nastanak novog života 
-neprirodnim zahvatima. 13 

Dokument Donum vitae - Dar života , još iz godine 
1987, izričito spominje kloniranje kao moguću metodu 
prenošenja ljudskog života i utvrđuje: “Moraju se smatrati 
suprotnim moralu svi pokušaji ili nagađanja koja hoće 
dobiti ljudsko biće bez sveze sa spolnošću putem 
‘blizanačkog cijepanja’, kloniranjem, partenogenezom, 
budući da su u suprotnosti i s dostojanstvom ljudskog 
rađanja i s dostojanstvom bračnog sjedinjenja”. 14 

Ne spominjući izričito kloniranje već općenito 
eksperimente nad čovjekom, ali očigledno aludirajući i 
na kloniranje, Ivan Pavao II. podsjeća daje temeljni 
stav čovjeka spram čovjeka ljubav u istini, poštivanje 
ljudskog dostojanstva. Povod je bio poznata zgoda iz 
Evanđelja kad je Isus istjerao trgovce iz Hrama jer nisu 
poštivali svetost i dostojanstvo svetog mjesta, premda 
im je ta trgovina u to vrijeme od tadašnjih vlasti službeno 
bila dopuštena (pitanje odnosa zakona i morala). Čovjek 
je živi hram Božji. U nedjeljnom nagovoru, zvanom 
Angelus , na treću korizmenu nedjelju, 2. ožujka 1997, 
dakle, nakon vijesti o kloniranoj ovci, papa je rekao: 

Papinska akademija za život 

Ljudska prava i 

sloboda znanstvenog istraživanja 


Na nivou ljudskih prava, mogućnost kloniranja 
ljudskih osoba predstavlja kršenje dva 
fundamentalna principa na kojima se zasnivaju sva 
lj u dska prava : principa j ednakos ti među lj udskim 
bićima i principa ravnopravnosti. 

Protivno onome što može izgledati na prvi 
pogled, princip jednakosti medu ljudskim bićima 
krši se jednim mogućim oblikom vladanja jednog 
ljudskog bića nad drugim dok se princip 
ravnopravnosti krši preko cjelokupne selcktivno- 
cugeničkc dimenzije koja je prisutna u samom 
pojmu kloniranja. Rezolucija Europskog parlamenta 
od 1 2.03. 1997. izričito govori o kršenju ova dva 
principa i snažno ističe važnost zabrane kloniranja 
ljudi i vrijednosti dostojanstva ljudske osobe. Od 
1 983 godine, Europski parlament i svi zakoni koji 
su legalizirali umjetnu oplodnju, čak i oni 
najliberalniji, uvijek su zabranjivali kloniranje ljudi. 
Treba se sjetiti da je crkveno učitcljstvo već 1 987. 
godine u Naputku o poštivanju ljudskog života 
u nastanku i o dostojanstvu rađanja - Don um 
vitae osudilo mogućnost kloniranja ljudi, 
partenogeneze i ‘blizanačkog cijepanja’. Osnovni 
razlozi zašto je kloniranje ljudi nehumanog 
karaktera nije u tome što je samo kloniranje krajnji 
oblik umjetne pro kreacije u usporedbi s ostalim 
metodama koje su zakonom dopuštene, kao npr. 
in vitro oplodnja. Kao što smo već rekli, razlog 
neprihvatljivosti kloniranja ljudi leži u tome što 
kloniranje niječe dostojanstvo ljudske osobe koja 
se klonira i dostojanstvo ljudskog spolnog čina. 

Izgleda da je sada najvažnija potreba ponovne 
uspostave harmonije između zahtjeva za 
znanstvenim istraživanjem i prijeke potrebe za 
ljudskim vrijednostima. Znanstvenik ne smije 
smatrati moralnu neprihvatljivost kloniranja kao 
poniženje; naprotiv, ova zabrana isključuje 
mogućnost demijurške degeneracije istraživanja 


tako što vraća istraživanju njegovo dostojanstvo. 
A dostojanstvo znanstvenog istraživanja leži u 
Činjenici daje ono jedno od najbogatijih izvora 
ljudske dobrobiti. Štoviše, ostaje prostora za 
znanstveno istraživanje, uključujući i samo 
kloniranje, u biljnom i životinjskom svijetu, gdje god 
odgovara potrebama i omogućava značajnu korisi 
za čovjeka ili druga živa bića uzimajući u obzir da 
se pri istraživanju trebaju poštivati pravila koja slile 
samu životinju i prirodnu raznolikost vrsta koje se 
istražuju. Kada je znanstveno istraživanje u 
interesu čovjeka usmjereno na liječenje bolesti, 

0 1 ak š a v a n j c p a t n j i , r j c š a v a n j c problema 
neishranjenosti, racionalnije korištenje prirodnih 
bogatstava, onda ono predstavlja nadu za 
čovječanstvo koja je povjerena darovitosti i 
naporima znanstvenika. 

Da bi se omogućilo biomedicinskoj znanosti da 
uzdrži i ojača svoju vezu sa istinskom dobrobiti za 
čovjeka, neophodno je, kako kaže Sveli Otac u 
enciklici Eva n gel i um vitae , njegova 1 1 

“kontemplativni pogled” na samog čovjeka i svijet, 
sa viđenjem stvarnosti kao Božjeg djela i u 
kontekstu složnosti između znanosti, dobra osobe 

1 dobra društva. “To je pogled onoga tko vidi živo! 
u njegovoj dubini, shvaćajući mu dimenziju 
milosnosti, ljepote, izazova slobode i odgovornosti, 
To je pogled onoga tko ne zahtijeva da sebi prisvoji 
stvarnost, nego je prihvaća kao dar, otkrivajući u 
svakoj stvari odsjaj Stvoritelja i u svakoj osobi 
njegovu živu sliku” (Evange/ium vitae, hi: Ao). 

Izvor: Pontiflcia Acaclemia pro Vita: Rcllcctions on 
Gloning, (službenim se smatra tali janski tekst: Ritlessioni 
sulla clonazione, u: L 'Osservutore Roniano 25. VI. i l )97. 
str. 7) 

Prijevod s engleskog: V. V. 

“Kristov glas podiže se snažno također protiv ‘trgovaca 
u hramu’ našeg vremena, protiv onih koji čine trgovinu 
od svoje ‘religije’, sve dotle da gaze, u ime ‘boga-moći, 
boga-novca’ dostojanstvo ljudske osobe zlouporabama 
svake vrste. Mislimo, na primjer, na manjak poštivanja 
života koji je ponekad postao predmet opasnih 
eksperimenata ...” 15 

Izjava Papinske akademije za život, razmatrajući 
etičke vidike kloniranja, među ostalim kaže: “U tijeku 
kloniranja izopačeni su temeljni odnosi ljudske osobe: 
sinovstvo, krvna srodnost, srodstvo, roditeljstvo. Jedna 
žena može biti sestra blizanka svoje majke, lišena 
biološkog oca i biti kćerka svoga djeda. Već je sa FIVET- 
om bila uvedena zbrka porijekla, ali u kloniranju se 
obistinjuje korjeniti lom takvih veza ”. 16 

Time je katolički stav u pogledu kloniranja jasno 
izražen: laboratorijski put - bilo da se radi o stvaranju i 
seciranju embrija, bilo o prijenosu jezgre stanice odraslog 
organizma - postvaruje čovjeka, tj. reducira ga na puku 
stvar, te se stoga protivi njegovoj individualnoj 
jedinstvenosti i originalnosti, kao i dostojanstvu rađanja 
na naravni ljudski način. 

Brojna otvorena pitanja 

I kad bi se prihvatilo kloniranje ljudskih pojedinaca, 
opet ne bi nestala brojna pitanja, i ona etičko-moralne 
naravi. 

Na biološkoj razini , klonirana stanica, sada 
individuum, na neki se način pomladila, sat života je 
vraćen unatrag, reaktivirana je totipotentnost stanice: 
što to znači za rast, razvoj, zdravlje, neplodnost, bolest i 
starenje novog organizma? Biolog George C. Williams 
je već prije upotrijebio usporedbu: nespolno razmnažanje 
je kao kopiranje vaše loto srećke; čak ako i imate dobitni 
broj, umnažanje primjeraka neće vam koristiti. 

Na izrazito humanoj razini : 

- hoće li klonirani biti smješteni na klasičnu povelju 
ljudskih prava - kako bi im pripadalo, ili će imati svoju, 
sebi vlastitu; 

- klon će biti smatran, i tako će se s njim postupati, 
kao novi individuum, osoba, ili će pak samo biti kopija; 

- jezgre za kloniranje bit će darovane, uzete s 
pristankom ili bez, pa i protiv pristanka, npr. za vrijeme 
operativnog zahvata; 

- zacijelo, bit će i viška kloniranih embrija: koja će 
biti njihova sudbina i tko će o njima odlučivati; 

- tko će se smatrati emocionalno, moralno i legalno 
odgovornim roditeljem, odgojiteljem klona; 

- ako se klon ne svidi svojim tzv. roditeljima - a takvih 
će primjeraka zacijelo biti mnogo iz mnogo razloga - 


Katolički 

stav u pogledu 
kloniranja je jasan: 
laboratorijski put - bilo 
da se radi o stvaranju i se- 
ciranju embrija, bilo o prijeno- 
su jezgre stanice odraslog organiz- 
ma - postvaruje čovjeka, tj. redu- 
cira ga na puku stvar, te se stoga 
protivi njegovoj individualnoj je- 
dintvenosti i originalnosti, kao i 
dostojanstvu rađanja na na- 
ravni ljudski način. 


hoće li ga se moći odreći i kome će pripasti; 

- kako će se računati krvno srodstvo: tko će kome 
biti majka i otac, brat i sestra, ili više toga odjednom, i po 
kojem će se načinu određivati srodstvo u sklapanju braka; 

- hoće li kloniranje utjecati na daljnje razaranje 
obiteljskog života i vrednota; 

- hoće li naglašeno biranje jednog spola narušiti nužno 
ravnovjesje u društvu; 

- hoće li se kloniranje primjenjivati samo iz visokih 
motiva, ili po prohtjevu, i tko će određivati visoke i ne 
visoke motive; 

- hoće li se sklapati ugovori između naručitelja i drugih 
u igri o materijalnoj dobiti i o konačnom juridičkom 
posjedovanju klona, kako se to već pokazalo u nekim 
dobro poznatim i ponižavajućim slučajevima iz prakse 
određene in vitro metode; 

- ako bijednog dana tzv. roditelji bili nezadovoljni 
rastom i nezahvalnošću dobivenog klona, bi li mogli od 
njega ili od izvoditelja - zbog navodne povrede nekoga 
gena - tražiti odštetu? 

Kloniranjem bi Homo sapiens postao proizvod 
tehnike. Barem prema dosadašnjem shvaćanju, prema 
postojećoj ideji, slici o čovjeku kao racionalnom i 
jedinstvenom biću, protivi se čovjekovu dostojanstvu da 
bude proizvod tehnike - roba proizvedena po nečijoj 

“Naše pak doba, 
više nego prošla stoljeća, 
treba (...) mudrosti, kako bi 
sve što čovjek novo otkriva postalo 
humanije: u pogibelji je, naime, 
budućnost svijeta ako ne bude 
mudrijih ljudi” (Gaudium 
et Spes, br. 15). 


zamisli, prohtjevu. Takav individuum više ne bi bio 
jedinstven, originalan, nego re-produkt. Tim povodom 
francuski etičar upozorava: “Kloniranje stavlja u svijet 
jedan individuum bez istine u njegovu početku: u njemu 
ne govori ništa osim ludosti smrtnog narcističkog 
podrijetla njegova autora. Kloniranje dokrajčava razliku. 
Tamo gdje više nema razlike, više nema identiteta - nego 
dehumanizirajući pothvat i nasilje .” 17 

S toga gledišta, kako se izražava teolog Johannes 
Reiter, “kloniranje čovjeka ne bi, u prvom redu, bilo 
nemoralno jer se time ide nenaravnim putem u 
prenošenju ljudskog života, nego jer je na taj način čovjek 
planiran i korišten za jedan tuđi cilj ili jednu tuđu ideju .” 18 
Crkva će, govoreći o čovjeku kao neponovljivoj osobi 
stvorenoj na sliku Božju, snažno istaknuti daje čovjek u 
ovom svijetu “jedino stvorenje što ga je radi njega 
samoga Bog htio ”. 19 Svaki drugi pristup čovjeku, protivi 
se njegovu dostojanstvu. 

Prema sadašnjem mentalitetu za produkte i 
reprodukte vrijedi pravilo: ako ne odgovaraju zamisli i 
ukusu proizvođača, naručitelja, ako nisu uporabivi, ako 
nisu za prodaju prikladni, odbacuju se, uništavaju ili 
recikliraju. Hoće li i klonirana čovjeka zapasti ista 
sudbina? U političkoj se povijesti upozorava na iskustvo: 
Revolucija guta svoju djecu. Isto se iskustvo danas 
ponavlja u okolišu: Razvoj prijeti uništenjem. Hoće li 
se isto dogoditi i s revolucijom u prenošenju ljudskog 
života? 

Bizarnost na području ljudskog života počela je 
umjetnim osjemenjivanjem - u tijelu žene, na što se danas 
već gotovo zaboravilo. Bizarnost se nastavila umjetnom 
oplodnjom, tzv. asistiranom reprodukcijom - odijeljenom 


od bračnog čina, izvan tijela žene, tzv. raznim in vitro 
metodama. Ponuda pred nama je: kloniranje - moguće 
i bez žene-majke, ili će ona samo biti više ili manje dobar 
inkubator. 

Iskustvo nije zanemarivo: najprije je zanijekano 
jedinstveno jedinstvo bračne istine: unitivni i prokreativni 
vidik, tj. ljubav i rađanje su neodvojivi. Zatim je 
zanijekano i samo roditeljstvo: klon, zapravo, i nema 
roditelje; u povijesti svoga nastanka on će poznavati i 
moći imenovati samo djelatnike... 

Završna razmišlj anj a 

Smisao je svega ljudskog domišljanja, nastojanja i 
djelovanja, bez sumnje, dobrobit čovjeka. Zato je od 
temeljnog značenja što mislimo o čovjeku, tko je za nas 
čovjek? O tome ovisi naš odnos spram čovjeka na svim 
njegovim razvojnim razinama: od začeća do smrti. Tek 
u svjetlu autentične antropologije moći ćemo autentično 
vrednovati naše odnose spram bića čovjek. Kako u cijeloj 
praksi medicinskog umijeća tako i ovdje: presudna je 
temeljna etička postavka. Od brojnih ponuđenih zasebno 
mjesto zauzima personalistička etika. Etika koja se 
temelji na osobi, kojoj je osoba u svojim dimenzijama 
imanencije i transcendencije polazište i cilj, povlašteno 
je mjesto za ispravno shvaćanje i tumačenje načela 
slobode i odgovornosti, prava i dužnosti na područja 
zdravlja i bolesti, smrti i umiranja, tako i na području 
rađanja, prenošenja ljudskog života. 

Je li suvremeni Homo sapiens napredovao u 
mudrosti i čestitosti pri prosudbi i primjeni svoje moći? 


Jedino združujući 
kreposti odgovornosti i 
mudrosti pusti će modus vi- 
vendi (način življenja) moći 
prerasti u sapientia vivendi (mu- 
drost življenja), što je za čovjeka 
jedini autentični ars vivendi ( u- 
mijeće življenja). A mudrost je 
plod nastojanja i molitve. 

Michelangelo, Stvaranje čovjeka 


Što čovjek više zna i može, to je veća njegova 
odgovornost, to mu je potrebnija mudrost - sapientia. 
Jedino tako može opravdati svoj časni naslov: Homo 
sapiens. Knjiga o povijesti ljudskih zabluda upozorava: 
“Napredak mnogih zavisi od uspjeha onih ricdkih 
mudrih .” 20 Drugi Vatikanski sabor će reći: “Naše pak 
doba, više nego prošla stoljeća, treba takve mudrosti, 
kako bi sve što čovjek novo otkriva postalo humanije: u 
pogibelji je, naime, budućnost svijeta ako ne bude mudrijih 
ljudi ”. 21 Uz krepost odgovornosti, tj. predviđanje 
sveukupnih posljedica djelovanja, neizostavno se zahtijeva 
i krepost mudrosti - duboko cjelokupno istinsko vred- 
novanje. Jedino združujući te dvije kreposti - odgovornost 
i mudrost - pusti će modus vivendi moći prerasti u 
sapientia vivendi (mudrost življenja), što je za čovjeka 
jedini autentični ars vivendi (umijeće življenja). 

A mudrost je plod nastojanja i molitve. 

PRINOSI 


SAVJEST 

I 


UČITELJSTVO (II) 


ODNOS UČTTELJSTVA I VJERE 

P ostoji li neka napetost između 
učiteljstva i savjesti? Začudo, 
prvi dio odgovora naprosto glasi 
NE. Jer, ako je učiteljstvo od 
Boga, savjest kaže: “Slušaj!” A 
ako nije od Boga, savjest se i ne 
obazire na njega — ili čak 
upozorava da je neodgovorno 
slušati pseudoautoritete. Po- 
nekad je važno iznijeti i opće- 
poznate stvari: prihvaćanje, 
odnosno neprihvaćanje učitelj- 
stva usko je povezano s vjerom. 

O odnosu savjesti i po vjeri 
prihvaćenog učiteljstva veliki 
teolog savjesti, J. H. Nevvman 
kaže: “U istom trenutku u kojem 
Crkva zašuti, upravo tamo gdje 
ona govori (tj. tamo gdje Bog, koji kroz Crkvu govori, 
zacrta va granicu njezinog nauka) nužno se uzdiže privatni 
sud. I to se ničim ne da spriječiti... Katolik žrtvuje svoje 
mišljenje riječi Božjoj, koja po Crkvi biva protumačena. 
Ipak, po prirodi stvari je jasno da katolika ništa ne priječi 
da ima svoje osobno mišljenje i da ga izriče -tako često 
dok Crkva, navjestitelj ica Objave, ne govori.” 

Iako je stvar jasna, ipak ostaje pitanje. Naime, 
učiteljstvo Crkve nije instanca koja se smije apsolutno 
identificirati s “glasom Božjim”, bez ikakvog ljudskog 
elementa. Učiteljsku službu, koja je u skladu s Božjom 
voljom i upravljana od Duha Svetoga, obnašaju ljudi - 
ljudima se obraća, ljudi je prečuju ili čak pogrešno 
razumiju! Iz toga slijedi da - prema nauku same Crkve 
- ima mnogo nijansiranih načina izražavanja učiteljstva, 
problema preciznog značenja pojmova u nekim izjavama, 


nepotpunih dogmi (koje u biti nisu 
krive nego ih je potrebno dopu- 
niti). I povijest pokazuje da ima 
važnih područja života (npr. 
križarski ratovi) i vjere gdje uči- 
teljstvo nažalost nije reklo ništa, 
ili pak nije govorilo pravovre- 
meno ili dovoljno jasno. Današnji 
promatrač može to sve samo 
ojađeno i bespomoćno konsta- 
tirati, ali prošlost ne može 
promijeniti. Pored toga bilo je 
izjava učiteljstva koje su (kao npr. 
Syllabus) bile formulirane bez 
dovoljno psihološko-pastoralnog 
osjećaja i zato su postale povod 
teškim nesporazumima. Nape- 
tosti, dakle, ima. I one nastaju jer 
“crta” o kojoj Nevvman govori 
nije uvijek samo crta nego ponekad i granična površina, 
vrlo neprecizno obilježena. 

Stoga je, po prirodi stvari, nemoguće na konkretnim 
primjerima do u tančine razbistriti sve ove različite 
probleme. Načelno se moraju razlikovati sljedeći 
slučajevi: 

1 . učiteljstvo i pitanja vjere i morala 

2. oblici suodnosa savjesti i učiteljstva. 

1. Učiteljstvo i pitanja vjere i morala 

Postoji razlika između pitanja vjere i pitanja morala. 
U području vjere ima misterija u pravom smislu riječi. 
Potrebno je razumjeti poruku koju ti misteriji daju vjerniku, 
ali oni će ostati ono što i jesu: misteriji. U moralu se 
postupa drugačije. Smisao moralnog imperativa ne mora, 


Što je “posluh volje” 
autoritetu Crkve? Ka- 
kav je smisao tog poslu- 
ha i na čemu se on teme- 
lji? Na ta pitanja odgo- 
vara, monsinjor dr. 
ANDREAS LAUN, u 
drugom, završnom dije- 
lu svoga prikaza odnosa 
savjesti i učiteljstva Cr- 
kve, objavljenom u ča- 
sopisu KIRCHE heute. 

doduše, već kod prvog promatranja biti posve jasan, ali 
su ćudoredne norme načelno shvatljive i - što je vrlo 
važno - trebaju biti shvaćene. Isusove riječi o beženstvu 
poradi Kraljevstva Nebeskog: “Tko može shvatiti, neka 
shvati”, daju se primijeniti na sve Božje zapovijedi. Ideal 
ćudoredne poslušnosti uključuje shvaćanje vrijednosti o 
kojima je riječ. Slijepo pouzdanje da Bog već zna što 
zahtijeva nije nikakav ideal, nego se može dopustiti samo 
kao prolazni stadij u razvoju. 

2. Oblici suodnosa savjesti i učiteljstva 

Na temelju gore navedenih razmišljanja moguće je 
razlikovati samo sljedeća tri stanja. 

a) Obostrano razumijevanje - normalan slučaj u 
kršćanstvu 

Dobro je imati u vidu ponajprije normalnu i idealnu 
situaciju. To je slučaj kada učiteljstvo izloži neki nauk 
čija je ispravnost potpuno jasna onome koga se taj nauk 
tiče. Tada on to tumačenje učiteljstva može prihvatiti 
kao korisnu potvrdu, tj. kao pomoć za dublje 
razumijevanje i kao oslonac u trenucima napasti. Naime, 
u napastima mu poslušnost može biti teška - ali 
intelektualni problem neće nastati, jer glas savjesti ima 
potpuno pokriće u stavu učiteljstva. Još i više -učiteljstvo 
šuti na području morala u slučajevima gdje je smisao 
božanskih zapovijedi tako jasan i općeprihvaćen da ne 
postoji nikakva potreba za posebnom intervencijom 
učiteljstva. 


” Katolik žrtvuje 
svoje mišljenje riječi Božjoj , 
koja po Crkvi biva protumačena. 

Ipak f po prirodi stvari je jasno da 
katolika ništa ne priječi da ima 
svoje osobno mišljenje i da ga 
izriče - tako često dok Crkva, 
navjestiteljica Objave, 
ne govori. ” 


Msgr. Andreas LAUN 
(r. 13.10.1942. u Beču) 
zaređen je za svećenika 
1967. godine. Od 1981. 
god. profesor je moral- 
ne teologije. Duhovnik 
je katoličkih udruga u 
Austriji. Godine 1995. 
imenovan je pomoćnim 
biskupom austrijske 
biskupije Salzburg. 
Autor je brojnih znanstvenih i stručnih 
članaka iz područja moralne teologije. Ističe 
se i teološkim i etičkim prosudbama nekih 
gibanja u Crkvi i suvremenom društvu 
(pitanje savjesti, "referendum" u Crkvi, 
prosudba seksualnosti, i dr). Na hrvatski 
jezik je prevedeno njegovo izvanredno djelo 
Ljubav i partnerstvo (sa stajališta Katoličke 
crkve). 



b) Sukob u slučaju neshvaćanja značenja koje 
utemeljuje objavljenu normu 

Moguće je da netko čuje glas učiteljstva i daje čvrsto 
uvjeren u istinitost iznesenog nauka, ali da ipak (još 
uvijek) ne razumije smisao, odnosno značenje iznesenog 
nauka. On kaže: “Znam da tako glasi Božja zapovijed i 
daje Crkva u pravu, ali ja to ne razumijem - u najmanju 
ruku ne razumijem taj nauk s obzirom na konkretnu 
situaciju u kojoj se nalazim.” Ni u takvoj, ponekad vrlo 
teškoj situaciji ne može se jednostavno govoriti o “sukobu 
savjesti”. Jer, imperativ savjesti je jasan i jednoznačan: 
Slušaj zapovijed Božju, trudi se razumjeti je i - moli za 
ustrajnost. Samo je egzistencijalni konflikt onoga koga 
taj nauk dira bolniji zbog tog ne-razumjeti ( Nicht - 
Verstehen) nego u prethodno spomenutom slučaju. 
Doduše, ovako djelomično slijepa poslušnost teško se 
živi na dulje staze, te - kao što je već rečeno - ne 
predstavlja idealan slučaj. 

c) Istinski sukob: Neuočavanje ustvrđenih vrije- 
dnosti, povezano sa sumnjom u samo učiteljstvo 

Istinska napetost između suda savjesti i onoga što 
kaže učiteljstvo javlja se svaki put kada se 
nerazumijevanju sadržaja kojeg naučava Crkva pridruži 
sumnja u njen autoritet. Ovo neuviđanje ( Nicht - 
Einsehen) odnosi se, s jedne strane, na temelje nekog 
određenog nauka i, s druge strane, na prolazak već 
spomenute ‘crte razgraničenja’, koja razdvaja božanski 
garantiranu istinu od ljudske i previše ljudske riječi 

Učiteljstvo šuti na području mora- 
la u slučajevima gdje je smisao 
božanskih zapovijedi tako ja- 
san i općeprihvaćen da ne 
postoji nikakva potreba 
za posebnom interven- 
cijom učiteljstva. 


obnašatelja crkvene službe. Pitanje onda glasi: Leži li 
izneseni nauk u onom “svetom području”, u kojem mi 
kroz glas Crkve govori sam Bog, ili pak taj nauk pripada 
onom ljudskom govoru, kojem je moguće otkazati 
poslušnost? Ovaj u prvom redu akademski konflikt dobija, 
naravno, svoju egzistencijalnu važnost ponajprije onda 
kada problem dira jedno tako osjetljivo životno područje 
kao što su bračni odnosi, i to kada je dotična osoba već 
stvorila svoj vlastiti sud, u kojem je podržana od mnogih 
drugih i prema kojem je, uostalom, uredila i svoj život. 
Upravo je to slučaj s brojnim kršćanima po pitanju nauka 
o sprečavanju začeća! Sto onda kršćanin treba činiti? 

Prije odgovaranja na ovo pitanje preporuča se da se 
izlaganje dobro potkrijepi različitim primjerima. 
Podrazumijevana “različitost” bi se trebala ticati 
prihvatljivosti od strane čitatelja. To znači da bi čitatelj 
trebao imati pred očima dva nauka Crkve - jedan s kojim 
on ima poteškoća i drugi, koji on drži istinitim i važnim, 
ali koji drugi osporavaju! Jedan primjer bi mogla biti 
enciklika “Humanae vitae”, a drugi osuda rasizma u svim 
njegovim oblicima. 

To, naime, znači sljedeće. U prvom slučaju ima mnogo 
kršćana koji odbacuju naučavanje i dokazivanje Pavla 
VI. (npr. poput teologa “Kolnske izjave” - Kolner 
Erklarung). Oni pozorno prate svaki govor o poslušnosti 
papi i povjerenju u vođenje Duha Svetoga, i vrebaju na 
najmanji nedostatak u argumentiranju kako bi za svoje 
neslaganje stvorili potreban prostor i željenu legitimnost. 
Ali, kao što je poznato, bilo je - a ima možda i danas - i 
antisemitistički ili općenito rasistički raspoloženih 
kršćana; pri čemu se ovdje neće raspravljati o tome može 
li se rasiste uopće nazvati “kršćanima”. Bilo kako bilo — 
pred takvim ljudima se brzo i zapovjednički poziva na 
autoritet. I to s pravom, mora se priznati - čim se u 
sjećanje dozovu stravične posljedice rasizma u 20. 


stoljeću. I što onda odgovoriti rasistu koji se - s formalno 
istim argumentima kakve mnogi teolozi navode protiv 
“Humanae vitae” - poziva na svoju “savjest”? Opće- 
važeći princip ipak mora - kao što i sam pojam kaže - 
vrijediti za ova dva, kao i za sva druga pitanja! Rijetko 
se nađe pristalica rasizma s tako jakim argumentima, ali 
je za našu diskusiju dobro učiniti ovaj problem ne samo 
ne lakim nego i teškim. 

"RELIGIOZNI POSLUH" I DRUGI 
VATIKANSKI SABOR 

Zapitajmo se još jednom kako treba postupiti kada 
se osobno mišljenje protivi izjavi učiteljstva, a 
kompetencija učiteljstva se dotičnoj osobi čini 
sumnjivom? Pri tom se pretpostavlja da ovo “mišljenje” 
nije usvojeno manje ili više bez razmišljanja i da ne 
proizlazi iz traženja ugode, niti iz antirimskog raspoloženja, 
nego daje u molitvi izneseno pred Boga, tj. daje dobro 
odvagnuto “u savjesti”. Je li odgovor u takvom slučaju 
uistinu stav “religioznog posluha volje i razuma” kakav 
se traži u Konstituciji o Crkvi? I ako jest, što se time 
misli? Kako se kršćanin može i treba ponašati? 

a) Pri preduvjet: Otvorenost za istinu 

Prva zadaća kršćanina u ovakvom slučaju jest 
osloboditi srce od svih “interesa”. Nakon toga kršćanin 
bi trebao poput vage izbalansirati svoje cijelo biće pred 
licem Božjim i još jednom pokušati - koliko je to moguće 
- privremeno suspendirati sve svoje već donesene 
sudove. To konkretno znači: on bi trebao moliti Boga da 
mu - ne mareći za njegove osobne želje i strahove - da 
da dođe do istine. Svoj “neka bude volja Tvoja” on bi 
trebao reći i onda kada predviđa da bi posljedice 
poslušnosti nekom određenom nauku mogle biti i “gorki 
kalež” - ukoliko se ta poslušnost pokazala u njegovoj 


Kršćanin bi 
trebao moliti Boga 
da mu - ne mareći za 
njegove osobne želje i stra- 
hove - da da dođe do istine. 

savjesti kao volja Božja. Neka bude naglašeno: pri tom 
treba biti jasno da ne treba apriori držati da Božjoj volji 
odgovara put koji je u smislu rigoroznosti najtmovitiji. 
Bog želi samo ljubav i zapovijed ljubavi, a ne ono što 
nam teško pada! Tu je riječ o duhovnoj pripremi za 
traženje istine, i ništa više - ali ni manje. 


“Posluh razuma” 
predstavlja, prije svega, 
samo spremnost na razmiš- 
ljanje. Ta spremnost uključuje i 
volju da se nauk Crkve razmotri s 
najvećom mogućom objektivnošću. 


b) Drugi preduvjet: Vjera u Duha Božjega u Crkvi 

Za moguće razumijevanje tražene poslušnosti dobro 
je još jednom razjasniti: u ovoj situaciji savjest obvezuje 
samo prema mjerilu vjere. To znači: samo onaj koji u 
konkretnom slučaju vjeruje u Duha Svetoga u Crkvi 
preslušat će glas svoje savjesti pod vidikom poslušnosti. 
Bez ove vjere to bi bilo nemoguće. Poslušnost se duguje 
samo zboru biskupa i od Krista postavljenom papi Ivanu 
Pavlu II, a ne Karolu Wojtyli ili bilo kojem drugom 
čovjeku u Crkvi. Pitanje se postavlja samo onome koji 
vjeruje! 

c) Treći preduvjet: Ispitivanje stručnih razloga i 
težine izjava učitelj stva 

U slučaju sukobljavanja odluka učiteljstva i njegovih 
dotadašnjih stavova, kršćanin će morati iznova ispitati 
iznesene razloge i zapitati se uvjeravaju li ga oni ipak. 
Ako ga uvjeravaju, konflikt je riješen sam od sebe i 
preostaje još “samo” praksa. - Točan studij stručnih 
razloga je, uostalom, važan i stoga što se samo tako 
može spoznati istinsko značenje nauka i njegove granice. 

Ukoliko razlozi pak nisu kadri dovesti ga do drugačijeg 
stava i kada je isključena svaka mogućnost nerazumi- 
jevanja razloga, kršćanin se mora pažljivo pitati o “težini” 


Pietro Perugino, Predaja ključeva 

Nasuprot intelek- 
tualnom ne razumijem 
stoji razumijem vjere. 


tj. važnosti dotičnog nauka. Sabor je na sljedeći način 
pobrojio kriterije ovakve važnosti: ispitati , i to na osnovi 
“vrste dokumenata, učestalosti iznošenja jednog te istog 
nauka, te načina izražavanja” - shvaćanje je i namjera 
učiteljstva pri naviještanju nekog nauka. Povik “Kolnske 
izjave” da se objasniti upravo time što Papa bira “način 
izražavanja” koji nauku o sprečavanju začeća daje 
izuzetno veliku težinu! Pri ovom ispitivanju kršćanina 
prati, naravno, njegova savjest, obvezujući ga na istinu, 
pravednost i odgovarajuću nepotkupljivost. 

Ako kršćanin, koji na ovaj način traži istinu, dođe do 
spoznaje da se radi o autentičnom nauku Crkve, tada je 
on - uvijek prema iskazu Drugog vatikanskog sabora - 
obvezan na “religiozni posluh volje i razuma”. Sto se 
pod tim podrazumijeva? Kako je moguća takva 
pokornost? 

d) “Religiozni posluh volje i razuma” 

- “Posluh razuma” 

Počnimo s “razumskom poslušnošću”. Samo po sebi 
se razumije da nitko - pa makar bio i svetac - ne može 
sama sebe prisiliti da “u poslušnosti” spozna neki 
konkretan nauk i njegovo obrazloženje! Razumijevanje 
je neiznudivo, i upravo zbog toga publika se smije 
Shakespeareovoj oplemenjenoj Katarini iz “Ukroćene 
goropadnice”, kada ona samo iz ljubavi, a protiv svakog 
razuma, “vidi” ono što bjelodano nije istina. Stoga i 
Bockle ima pravo kada kaže: “Poslušnost nije pojam 
spoznajne razine.” Ali to znači da “posluh razuma” 
predstavlja, prije svega, samo spremnost na razmišljanje. 
Ta spremnost uključuje, uostalom, i volju da se nauk 
Crkve razmotri s najvećom mogućom objektivnošću. 
Suprotno stajalište od ovoga javlja se kod onih koji ne 
prostudiraju pravi nauk Crkve ili ga upravo zlonamjerno 
iskrivljuju i karikiraju, te ga time izlažu ismijavanju. 

Religiozna razumska poslušnost uključuje i čin vjere. 
Sadržaj tog čina, s jedne strane, je vjerojatnost nauka 
(“Vjerojatno, vrlo vjerojatno, najvjerojatnije - ovisno o 
situaciji! -papa je u pravu”). S druge strane, sadržaj tog 
čina vjere smjera na legitimnost učiteljstva, uključujući i 
pravo na savjest. 


-“Posluh volje” 

“Posluh volje” znači, kao što i same riječi kazuju, da 
čovjek -u smislu crkvenog nauka -treba “htjeti”. Temelj 
te poslušnosti nije razumijevanje uvjerljivosti razloga - 
koje upravo nedostaje u ovoj konfliktnoj situaciji - nego 
razumijevanje vjere u autoritet Crkve, kroz koju mu Isus 
govori. Iz toga proizlazi da se ovakva poslušnost ne može 
nazvati stvarno “slijepom”. Apsolutno slijepa poslušnost 
bila bi uistinu nekršćanska i nemoralna. No, na takvu se 
ovdje i ne misli. Radi se prije o djelomično “slijepoj” 
poslušnosti, tj. o, kako Crkva uči, poslušnosti bez 
potpunog razumijevanja dotične doktrine i bez posljednje, 
formalne sigurnosti glede “nepogrešivosti” iznesenog 
nauka. (Parcijalnoj) sljepoći prethodi razumijevanje 
otajstva i legitimnosti autoriteta Crkve - razumijevanje 
koje kaže: “Bog želi da ja u ovom slučaju poslušam.” 
Nasuprot intelektualnom ne razumijem stoji razumijem 
vjere. 

Savjest ili papa? To je pogrešna alternativa. Jer, 
autoritet Crkve, a time i autoritet pape, temelji se na 
savjesti. Bez vjere nema pape, a bez savjesti ni papinog 
autoriteta. Papin autoritet stoji i pada zajedno s 
autoritetom savjesti. Pravo pitanje je vjeruje li se, i koliko 
teološki ispravno, u Crkvu. “Ispravno” ovdje znači: bez 
minimalističkih zakidanja, bez krivih tumačenja autoriteta 
Crkve (npr. reduciranje tog autoriteta na akademsku 
razinu) i isto tako bez pretjeranosti nekog papizma koji 
prešutno sugerira daje sve što papa kaže ili čak čini - 
“nepogrešivo”. To je odlučujuće pitanje. Kada je ono 
riješeno, i ostalo se rješava samo od sebe - no ne bi sva 
pitanja bila riješena jednostavnno i bezbolno! 

Tko se u sukobu s Crkvom poziva na svoju savjest, 
trebao bi malo brižnije promotriti slučaj. Ukoliko se kod 
čitanja sljedeće rečenice ne zaboravi na sva, teološki po 
sebi jasna ograničenja glede ljudskog i previše ljudskog 
u Crkvi, može se reći: po pitanju savjesti i ispravnog 
tumačenja Kristova nauka i Božjih zapovijedi kršćanin 
će se ipak naći na strani Crkve, tako reći kao njen 
saveznik, i neće je doživljavati kao instancu koja mu 
omogućuje neslaganje po pitanju naučavanja. Stoga papa 
može spokojno slijediti poznati Newmanov poziv i pozivati 
se najprije na savjest, a tek potom na svoju službu (ukoliko 
mu je to još uopće pri srcu). Pri tom on ne mora glumiti 
lažnu prijaznost! Jer, ukoliko se savjest ne odazove 
njegovom pozivu, papa se poziva na vlastiti, papinski 
autoritet. Savjest je poput njegovog osobnog 
veleposlanika u svakom čovjeku koji vjeruje u Crkvu. 

Izvor: Andreas Laun, Gevvissen und Lehramt. Zweiter Teil/ 
Schluss, In: KIRCHE heute , Nr. 6/96, pp. 23-25, Juni 1996 
Prijevod: S. Č. ■ 

CRKVI JE 

POTREBNA SVETOST, 
A NE MENADŽMENT 


K riza, dakle. Ali gdje je, 
prema vašem mišljenju, 
glavna točka prekida; rascjepa 
koji, šireći se, prijeti čitavoj zgradi 
katoličke vjere? 

Za kardinala Ratzingera ne 
postoji sumnja: alarm treba 
fokularizirati nadasve na krizu 
pojma Crkve, na ekleziologiju: 

“Ovdje je začetak dobrog dijela 
nesuglasica ili pravih pogrešaka 
koje vrebaju kako teologiju tako 
i opće katoličko mišljenje.” 

Pojašnjava: “Moj je dojam da 
se prešutno ide dalje gubeći, pak, 
autentičan katolički smisao 
stvarnosti koju nazivamo 
“Crkva”, a da se to izričito ne 
kaže. Mnogi više ne vjeruju da 
se radi o stvarnosti koju je htio 
sam Gospodin. Čak i kod nekih 
teologa, Crkva se prikazuje kao 
ljudska tvorevina, oruđe od nas 
stvoreno te ga, dakle, mi možemo slobodno reorganizirati 
prema potrebama trenutka. Na mnogo se je načina 
katoličkoj misli, štoviše i katoličkoj teologiji, natuknuo 
pojam Crkve koji se ne može nazvati “protestantskim”, 
u klasičnom smislu. Neke tekuće ekleziološke ideje prije 
su povezane s modelom određenih “slobodnih crkava” 
Sjeverne Amerike, gdje se utječu vjernici kako bi pobjegli 
od “represivnog modela” “državne crkve”. Ovi 
prebjeglice, ne vjerujući više u Crkvu kao onu koju je 
Krist htio, a istodobno želeći pobjeći od državne crkve, 
stvaraju svoju crkvu, organizaciju strukturiranu prema 
vlastitim potrebama.” 


A, naprotiv, za katolike? 

“Za katolike - objašnjava - 
Crkva je dakako sastavljena od 
ljudi koji joj organiziraju vanjski 
lik; ali, unutar ovoga, temeljne 
strukture su željene od samoga 
Boga te su stoga nedodirljive. Iza 
ljudske fasade krije se otajstvo 
nadljudske stvarnosti o kojoj ne 
može odlučivati nikakav 
reformator, sociolog ili organi- 
zator. Ako se Crkva gleda kao 
ljudska konstrukcija, kao naša 
tvorevina, tada čak i sadržaji 
vjere postaju podložni sudovima: 
vjera, doista, više ne posjeduje 
autentično oruđe po kojem se 
može izraziti. Tako, bez vizije 
otajstva Crkve koja bi bila nad- 
naravna :, a ne samo sociološka , 
sama kristologija gubi svoj odnos 
s božanskim: jednoj čisto ljudskoj 
strukturi odgovara ljudski projekt. 
Evanđelje postaje Isus-projekt, projekt socijalnog 
oslobođenja, ili drugi samo povijesni, imanentni projekti, 
koji se naizgled mogu činiti čak i religioznima, ali su u 
biti ateistični.” 

Za vrijeme II. vatikanskog sabora mnogo se je 
inzistiralo - u interventima pojedinih biskupa, u izlaganjima 
njihovih teoloških savjetnika, ali i u konačnim 
dokumentima - na pojmu Crkve kao “naroda Božjega”. 
Pojam koji je, čini se, postao dominantan u post-koncilskoj 
ekleziologiji. 

“Istina je, doista seje inzistiralo, ali je to poimanje, u 
koncilskim tekstovima, u ekvilibriju s ostalim poimanjima 


O uzrocima “krize” u 
Crkvi i potrebi “prave 
reforme” VITTORIO 
MESSORI, ugledni ta- 
lijanski novinar, razgo- 
varao je s kardinalom 
Josephom Ratzinge- 
rom. Donosimo izvadak 
iz knjige Vittorio Me - 
ssori: Razgovor o vjeri 
(Razgovor s kardina- 
lom Ratzingerom), koja 
na jesen izlazi iz tiska u 
izdanju Nakladne kuće 
“Verbum” iz Splita. 

Kardinal Joseph 
RATZINGER , ro- 
đen 1927. godine, 
bio je profesor 
katoličke teolo- 
gije n Freisingu, 
Bonnu, Miinste- 
ru i Tiibingenu. 
N a d b i s k u p o ni 
Munchena i Frei- 
singa imenovan 
je 1977, a predstojnikom Kongregacije za 
nauk vjere , središnjega tijela za tumačenje i 
obranu crkvenog učenja, 1981. godine. 
Zaslužan je, između ostalog, za odgovor Rima 
teologiji oslobođenja u Trećem svijetu i 
unutar crkvenim kritičarima (Kiing, 

Drevverniann), te za redakciju Katekizma 
Katoličke crkve . 


s kojima sc nadopunjuje. Taj ekvilibrij mnogi su teolozi 
izgubili iz vida. Ipak, za razliku od onoga što se misli, na 
taj način doista se riskira povratak unatrag, umjesto hoda 
naprijed. Radi se o opasnosti da se napusti Novi kako bi 
se vratilo Starom zavjetu. ‘Narod Božji’ je, prema Pismu, 
Izrael u svojem odnosu molitve i vjernosti prema 
Gospodinu. No ograničiti se samo na ovaj izričaj, kako 
bi se definirala Crkva, znači ne uzeti u obzir cjelovitost 
poimanja kojeg ima prema Novom zavjetu. Doista, ‘narod 
Božji’ upućuje uvijek na starozavjetni element Crkve, 
na njezin kontinuitet s Izraelom. Ali svoj novozavjetni 
značaj Crkva očitije poprima u pojmu ‘Tijela Kristova’. 
Crkva jest i u nju se ulazi ne preko sociološke pripadnosti, 
nego preko ucjepljcnja, po krštenju i Euharistiji, u tijelo 
samoga Gospodina. Iza pojma Crkve samo kao ‘naroda 
Božjega’, a na kojem se danas tako inzistira, stoje 
ekleziološke sugestije koje sc vraćaju na Stari zavjet, a 
možda se radi i o političkim, praktičkim i kolektivističkim 
sugestijama. U stvarnosti, ne postoji zaista novozavjetni, 
katolički pojam Crkve bez izravnog i životnog odnosa 
ne samo sa sociologijom, nego prije svega s kristologijom. 
Crkva se ne iscrpljuje u ‘kolektivnom’ vjernika: budući 
daje ‘Tijelo Kristovo’, onaje mnogo više doli jednostavan 
zbroj svih svojih članova.” 

Za prefekta težina situacije naglašena je činjenicom 
da se - na točki tako važnoj kao što je ekleziologija - 
čini nemogućim odlučno intervenirati putem 
dokumenata. Usprkos tome što ih nije nedostajalo, prema 


njegovu mišljenju, bilo bi neophodno produbljenje teme: 
“Potrebno je stvoriti autentično katoličko ozračje, 
nanovo pronaći smisao Crkve kao Gospodinove Crkve, 
kao prostora stvarne Božje prisutnosti u svijetu. Ono 
otajstvo o kojem govori II. vatikanski sabor kada piše 
one jako obvezujuće riječi, a koje uostalom odgovaraju 
cjelokupnoj katoličkoj tradiciji: ‘Crkva, tj. Kristovo 
kraljevstvo već prisutno u otajstvu’ ( Lumen Ccn/ium , 
br. 3)." 

“Nije naša , nego Njegova ” 

Potvrđujući “kvalitativnu” razliku između Crkve i bilo 
koje ljudske organizacije, podsjeća da “samo Crkva, u 
ovom svijetu, u pravom smislu riječi nadilazi čak i 
neprijelaznu granicu: granicu smrti. Živi ili mrtvi, koji su 
članovi Crkve, žive povezani istim životom koji proizlazi 
ucj ep ljenjem svih u isto Tijelo Kristovo”. 

Realnost je, primjećujem, daje to katolička teologija 
uvijek zvala comunio sanclorum , zajedništvo “svetih”; 
gdje su “sveti” svi kršteni. 

“Naravno -kaže. Ali ne smijese zaboraviti da latinski 
izričaj ne označava samo jedinstvo članova Crkve, bilo 
živih bilo pokojnih. Comunio sanclorum označava i 
zajedništvo ‘svetih stvari’, tj. sakramentalnu milost koja 
proizlazi od Krista mrtvog i uskrslog. I ova tajanstvena 
veza ipak je realna, i ovo jedinstvo u životu čini da Crkva 
nije naša Crkva, s kojom možemo raspolagati kako nam 
se sviđa; nego je naprotiv njegova Crkva. Sve ono što 


Crkva je dakako 
sastavljena od ljudi koji joj 
organiziraju vanjski lik; ali, u- 
nutar ovoga, temeljne strukturi • 
su željene od samoga Boga te su 
stoga nedodirljive. Iza ljudske fa- 
sade krije se otajstvo nadljudske 
stvarnosti o kojoj ne može odlu- 
čivati nikakav reformator, 
sociolog ili organizator. 

Trg sv. Petra u Rimu 

je naša Crkva nije Crkva u dubokom smislu, već 
odgovara našem ljudskom aspektu, dakle sporedna, 
prolazna.” 

Nepažnja ili odbacivanje, aktualno u ovom katoličkom 
konceptu Crkve, pitam, povlači posljedice i u odnosu 
prema crkvenoj hijerarhiji? 


Kristova Crkva 
nije partija, udruženje, 
klub: Crkva je duboka i ne- 
odstranjiva, nije demokratska 
nego sakramentalna, dakle hije- 
rarhijska: zato što se hijerarhija 
osniva na apostolskom nasljeđu 
te je nužna za postizanje 
snage i stvarnosti 
sakramenta. 


“Dakako. I to među najtežim. Ovdje je razlog pada 
istinskog koncepta ‘poslušnosti’, koja, po nekima, ne bi 
više bila niti kršćanska vrlina, već nasljeđe auktoritarnc, 
dogmatske prošlosti, dakle, za nadići. Ako je Crkva u 
biti naša, te ako smo Crkva samo mi, ako njezine 
strukture nisu onakve kakve je želio Krist, onda se ne 
može više shvatiti postojanje hjerarhije kao službe za 
krštenike ustanovljene od samog Gospodina. Odbacuje 
se pojam autoriteta željenog od Boga, autoriteta koji ima 
svoje opravdanje u Bogu, a ne - kako se događa u javnim 
strukturama - u suglasnosti većine članova organizacije. 
Ali Kristova Crkva nije partija, udruženje, klub: Crkva 
je duboka i neodstranjiva, nije demokratska nego 
sakramentalna, dakle hijerarhijska : zato što se 
hijerarhija osniva na apostolskom nasljeđu te je nužna 
za postizanje snage i stvarnosti sakramenta. Autoritet 
se ovdje ne zasniva na izboru većine; temelji se na 
autoritetu samoga Krista, koji je želio da na njoj 
participiraju ljudi kao njegovi predstavnici do njegova 
konačna povratka. Samo ako budemo nanovo počeli s 
ovakvom vizijom, bit ćemo u mogućnosti ponovo otkriti 
nužnost i plodnost Katoličke crkve te poslušnost njezinoj 
zakonitoj hijerarhiji.” 


Za pravu obnovu 

Ipak, kažem, pored tradicionalnog izričaja comunio 

Prava ‘reforma’ 
ne znači toliko truditi 
se podići novi izgled, ali 
(suprotno od onoga što misle 
pojedine ekleziologije) prava ‘re- 
forma’ znači raditi u tolikoj 
mogućoj mjeri da nestane 
sve naše tako da se 
bolje pojavi ono što 
je Njegovo, 

Kristovo. 


sanctorum (u onom potpuno naglašenom značenju), 
postoji ijedna druga latinska fraza koja je uvijek imala 
pravo građanstva (određenu vrijednost) među katolicima: 
Ecclesia semper reformanda , Crkva je uvijek potrebna 
obnavljanja. Koncil je o ovome bio jasan: “Iako je Crkva 
snagom Duha Svetoga ostala vjerna Zaručnica svog 
Gospodina i nikada nije u svijetu prestala biti znakom 
spasenja, ona ipak dobro zna daje tijekom duge njezine 
povijesti među njezinim članovima, klericima i laicima, 
bilo i takvih koji su se iznevjerili Božjem Duhu. I u naše 
vrijeme Crkva dobro zna kolika je razlika između poruke 
koju naviješta i ljudske slabosti onih kojima je povjereno 
evanđelje. Što god povijest sudila o tim nedostacima, mi 
ih moramo biti svjesni i protiv njih se snažno boriti da ne 
nanose štetu širenju evanđelja” (GS, 43). Ipak, poštujući 
otajstvo, nismo li dakle pozvani na napor u promjeni 
Crkve? 

“Naravno - odgovara - u svojoj ljudskoj strukturi 
Crkva je semper reformanda. Treba, pak, vidjeti na 
koji način i do koje točke. Navedeni tekst II. vatikanskog 
sabora daje nam precizno obilježje govoreći o ‘vjernosti 
Kristove Zaručnice’ koja nije stavljena u pitanje po 
nevjernosti njezinih članova. Ali kako bih se još bolje 
izrazio, poslužit ću se latinskom formulom koju je po 
rimskom obredu celebrant izgovarao u svakoj misi, na 
‘znak mira’ koji prethodi pričesti. Govorio je, dakle, ovu 
molitvu: Domine Jesu Christe (...), ne respicias 
peccata mea, sed fidem Ecclesiae tuae , tj.: 


‘Gospodine Isuse Kriste, ne gledaj na moje grijehe nego 
na vjeru svoje Crkve.’ Danas u mnogim prijevodima 
(kao i u obnovljenom latinskom tekstu) reda mise, formula 
je od ja prešla na mi: ‘Ne gledaj na naše grijehe.’ Ovaj 
pomak čini se nevažnim, ali je naprotiv od velike 
važnosti.” 

Zašto pridavati toliku važnost prelasku od ja na mil 

“Zato što je bitno da zaziv za oproštenje bude 
izgovoren u prvom licu: to je poziv na nužnost osobnog 
primanja vlastite krivnje, nužnost osobnog obraćenja 
koja je danas često skrivena u anonimnom mnoštvu ‘mi’, 
skupine, ‘sustava’, čovječanstva; gdje svi griješe, a na 
kraju se čini da nitko ne griješi. Na ovaj način se 
pojedinca rješava osjećaja krivnje. Naravno, može se 
na ispravan način shvatiti nova verzija teksta jer se u 
grijehu uvijek susreću ja i mi. Bitno je da u novom 
naglašenju mi, ja ne nestane.” 

Ovo je, primjećujem, važno, vrijedilo bi se vratiti; ali 
za sada se vratimo tamo gdje smo stali: na vezu između 
aksioma Ecclesia semper reformanda i molitve 
osobnog oprosta od Krista. 

“Slažem se, vratimo se onoj molitvi koju je mudrost 
liturgike stavila u najsvečaniji dio mise, koji prethodi 
fizičkom, intimnom sjedinjenju s Kristom pod prilikama 
kruha i vina. Crkva je smatrala da, tko god slavi 
Euharistiju, ima potrebu reći: ‘ Ja sam griješio; ne gledaj, 
Gospodine, na moje grijehe.’ Bio je to obvezatan zaziv 
svakog svećenika: biskupi, sam papa, sve do posljednjeg 
svećenika morali su ga izgovarati u svojoj svakodnevnoj 
misi. Također su i laici i svi drugi članovi Crkve bili 
pozvani sjediniti se u tom priznanju grijeha. Dakle, svi u 
Crkvi, bez ijedne iznimke, morali su se priznati grešnicima, 
moliti oprost, te tako biti na putu prave reforme. Ali ovo 
ne znači da bi Crkva kao takva bila grešnica. Crkva je - 
kako smo vidjeli - stvarnost koja otajstveno i neogra- 


Sveci su 
obnovili Crkvu 
ne pripremajući unaprijed 
planove za nove strukture, 
nego obnavljajući 
sami sebe. 

ničeno nadilazi skup svojih članova. Štoviše, da bi dobili 
oprost od Krista, ističe se moj grijeh nasuprot vjeri 
njegove Crkve” 

A danas? 

“Danas se čini da su na ovo zaboravili mnogi teolozi, 
mnogi eklezijastici, mnogi laici. Nije se samo dogodio 
prijelaz od ja u mi, od osobne na kolektivnu odgovornost. 
Naprosto se ima dojam da pojedini, možda nesvjesno, 
preokreću zaziv, interpretirajući ga kao: ‘ ne gledaj na 
grijehe Crkve , nego na moju vjeru’... Ako se ovo 
uistinu događa, posljedice su teške: grijesi pojedinaca 
postaju grijesi Crkve, a vjera je pretvorena u osobni čin, 
na moj način shvaćanja Boga i njegovih zahtjeva. 
Upravo se bojim da je ovo danas vrlo raširen način 
osjećanja i mišljenja: to je dodatni znak koliko se opća 
katolička svijest udaljila u mnogim točkama od ispravnog 
poimanja Crkve.” 

Što, dakle, napraviti? 

“Moramo ponovo reći Gospodinu: ‘Mi griješimo, a 
ne griješi Crkva koja je tvoja i koja je nositeljica nade.’ 
Vjera je odgovor Crkve Kristu; ona je Crkva u mjeri u 
kojoj je čin vjere. Vjera koja nije osobni čin, samotan 
odgovor pojedinca. Vjera znači vjerovati u zajednici sa 
cijelom Crkvom.” 


Kamo upraviti one “reforme” koje smo, pak, pozvani 
donositi u naše zajednice vjernika koji žive u današnjem 
svijetu? 

“Moramo uvijek imati na pameti da Crkva nije naša 
nego njegova. Dakle ‘reforme’ i ‘obnavljanje’ - premda 
uvijek neizostavni - ne mogu se razriješiti u našem 
marljivom radu po kojem bismo podigli nove, profinjene 
strukture. Najviše što se može ostvariti od sličnog posla 
je ‘naša’ Crkva, po našoj mjeri; ona čak može biti i 
zanimljiva, ali sama; nije po tome prava Crkva, ona koja 
nas podržava u vjeri i daje nam sakramentalni život. 
Želim reći daje ono što mi možemo učiniti beskonačno 
lošije od onoga što On čini. Dakle, prava ‘reforma’ ne 
znači toliko truditi se podići novi izgled, ali (suprotno od 
onoga što misle pojedine ekleziologije) prava ‘reforma’ 
znači raditi u tolikoj mogućoj mjeri da nestane sve naše 
tako da se bolje pojavi ono što je Njegovo, Kristovo. To 
je istina koju su dobro upoznali sveci: koji su, ustvari, 
obnovili Crkvu u dubinu ne pripremajući unaprijed planove 
za nove strukture, nego obnavljajući sami sebe. Već sam 
kazao, ali nikada se ne može dovoljno naglasiti: ne 
menadžmenl , nego svetost je potrebna Crkvi kako bi 
odgovorila potrebama čovjeka.” ■ 

“SLOBODNI 
LJUBITELJ CRKVE” 


TT predgovoru Vaše knjige 
^ intervjua s kardinalom 
Ratzingerom priznajete da 
ste istupili iz Katoličke 
crkve. 

Prije više od 20 godina istupio 
sam iz Katoličke crkve. Tada sam 
bio aktivan kao komunist u 
rodnom gradu Passau i više se 
nisam mogao sporazumijevati s 
Crkvom. Kao novinar ipak sam 
se i dalje brinuo za vjerska 
pitanja, te sam stoga nekako 
ostao blizak tim tematskim 
područjima. 

Jeste li u tom vremenu 
Crkvu promatrali kao 
“neprijatelj icu”? 

Da, zasigurno. Svakako 
Crkvu kao organizaciju. U 
Passauu sam imao nekoliko 
svađa s mjesnom Crkvom, s 
generalnim vikarom i cijelim 
ustrojstvom. Doduše, to nije bio 
slučaj s Biskupom Passaua, koji 


Svoje viđenje Crkve i 
odnos spram nje teme- 
ljito je promijenio ugle- 
dni njemački novinar, 
PETER SEEWALD. 
Urednik časopisa Spie- 
gel , Stern i Siiddeutsche 
Zeitung, koji je svjetsku 
slavu stekao upravo 
razgovorom s kardina- 
lom Ratzingerom, pre- 
točenim u knjigu “Sol 
zemlje”, vratio se nakon 
više od 20 godina u krilo 
Crkve. Prenosimo raz- 
govor s njim koji je 
objavio KATHPRESS. 


Tome su pomogle još dvije 
komponente. Prva je to što sam 
uvijek sačuvao veliki interes za 
religiju, a druga je da nisam bio 
jedan od onih mnogih “oštećenih” 
od strane Crkve. Pod tim 
podrazumijevam one koji od loših 
župnika ili iz internata sa sobom 
nose breme nemilih uspomena iz 
djetinjstva. Uopće nisam time 
opterećen. 

Ali Vi ste bili katolički od- 
gajani? 

Imao sam sreću doživjeti 
katoličko djetinjstvo na selu, gdje 
su običaji i vjerovanja bili 
razumljivi sami po sebi. To je 
nevjerojatno važan temelj za čitav 
život. 

Kad je komunist Peter See- 
wald prije više od 20 godina 
napuštao Crkvu, jesu li ga na 
to potaknuli politički razlozi? 

Točno, to nisu bili vjerski 


bi me pri društvenim susretima 
uvijek izričito dobronamjerno pozdravljao, želeći 
diskutirati sa mnom. To što me Biskup nije pribrajao 
istjeranima, bilo je za mene jedno važno iskustvo i tada 
mije mnogo pomoglo. 


razlozi. Ali naravno, nakon mog 
istupanja također se nisam brinuo oko vjerovanja i nisam 
više išao na misu. Bio je to već oproštaj od Crkve. Više 
me jednostavno nije zanimalo sudjelovanje u životu 
Crkve. 


Ali ipak je to bilo nešto više od tadašnjeg ponašanja j e [i Vam u tom vremenu nedostajala kršćanska 
biskupa, što Vas je sada opet vratilo u blizinu vjera ? 

Crkve? Očigledno. 

Jeste li toga onda bili svjesni? 

Ne, dugo vremena toga nisam bio svjestan. Dakako, 
nekada bih ovdje u Munchenu opet znao otići u crkvu. 
Nakon toliko mnogo godina to mi je, s jedne strane, 
postalo strano, a s druge strane bilo mije omogućeno 
obnavljanje sjećanja. Ali neizmjerno je teško ponovo se 
pojaviti i sudjelovati u molitvama i pjesmama. Čovjek, s 
usvojenom kritičkom sviješću, stoji pred kultom i osjeća 
se provociranim. 

Do tada se Vi još niste bili vratili u Crkvu? 

Ipak sam se sada vratio. Bilo je to 27. prosinca 1996. 
godine. Očigledno je to bio glas moga srca, koji je 
postajao sve glasniji dovodeći me do uvjerenja daje korak 
povratka ispravan. 

Već prije toga postojalo je 300 stranica kao rezultat 
intervjua s kardinalom Ratzingerom. Kako je do 
toga došlo? 

Prije otprilike tri godine, u časopisu “Stiddeutsche 
Zeitung”, po narudžbi redakcije, napisao sam portret 
kardinala Ratzingera. Smatrao sam velikim izazovom, 
postaviti se na odgovarajući i pravedan način prema tom 
čovjeku Crkve, koji je u njemačkim medijima gotovo 
općenito vrijedio kao tzv. “crvena krpa”. Pri istraživanju 
sam mogao naslutiti daje sve ono što je Ratzinger na 
vrijeme iskazao, kritizirajući društvo i Crkvu, bilo 
opravdano. U Ratzingeru sam prepoznao onoga koji se 


Upravo u sadašnjem , 
prijelomnom razdoblju , ka- 
da postupno spoznajemo velike 
gubitke moderne i kada još nis- 
mo sigurni što nas očekuje , bitno 
je spasiti nešto i za našu djecu. 

Tko ima vlastitu djecu tim 
prije je izložen pitanju 
što im se to još može 
omogućiti. 


Imao sam 
sreću doživjeti kato- 
ličko djetinjstvo na selu , 
gdje su običaji i vjerovanja 
bili razumljivi sami po se- 
bi. To je nevjerojatno 
važan temelj za 
čitav život. 


nepokolebljivo i odvažno suprotstavljao duhu vremena, 
obezvrjeđivanju istine i čovjekovom samo- 
pobožanstvenjenju. Iako portret koji sam napravio nije 
izazvao visoke pohvale, nakon toga sam, doduše s manje 
očekivanja, pristupio Ratzingeru s prijedlogom za knjigu 
intervjua. Pri tom mi se pružila prilika približiti se prefektu 
rimske Kongregacije za nauk vjere s pitanjima nekog 
tko stoji sa strane. Nisam bio poput jednog od onih koji 
su u Crkvi, a opterećeni su manjim nesporazumima, nego 
sam mogao postavljati svoja pitanja kao nazovimo to 
“slobodni ljubitelj Crkve”, kao onaj koji je opet mogao 
vidjeti veličinu i značaj Crkve. 

Jeste li se bojali da bi kardinal Ratzinger na Vaša 
pitanja mogao odgovarati u političkom stilu? 

Na neki način jesam. Mnogo toga nije se pitalo po 
prvi put, tako daje tu često prisutna određena rutina. Iz 
navedenog proizlazi da jednom teologu i nije baš 
jednostavno prići na formalan, uobičajen način. Štoviše, 
on nije samo omiljeni čovjek Crkve, nego je i važna 
službena osoba. Odatle su došle i nedoumice, ali brzo su 
se raspršile. To je, prije svega, ležalo u velikoj sposobnosti 
Ratzingera da pojednostavljuje stvari i također ih oblikuje 
razumljivima za obične laike. 

Dakle, on je svoje odgovore razumljivo formulirao. 
Ali je li također valjano odgovorio i na pitanja 
vremena? Ima li Crkva još uvijek adekvatne 
odgovore na postavljene probleme suvremenog 
čovjeka? 

To je za mene bilo golemo iznenađenje. Općenito se 
smatra da Crkva kao zastarjela, nadiđena institucija više 

Crkva bi 

trebala samosvjesnije 
nastupati. Danas više gotovo i 
nema onog tko bi mogao 
ponuditi usmjerenje 
i putokaz. 


nema adekvatnih odgovora na suvremene probleme 
našeg društva. Ipak, Ratzinger može iz čitavog fonda 
kršćanske tradicije dati odgovore za današnjicu, on 
pokazuje da stoji u tom vremenu i da shvaća svijet. Ovdje 
nije uvedena nikakva služba koja se ogradila od nastavka 
prošlosti, već ispravno, čak i bolje zna gdje su društveni 
problemi prisutni, a gdje nisu. Distanciranost od svijeta 
pruža slobodan pregled problema kojih ljudi unutar njega 
uopće ne postaju svjesni. 

Kako je primljena Vaša “knjiga o Ratzingeru”? 

Trenutačno tiskamo šesto izdanje i već su zaključeni 
licencni ugovori za deset stranih jezika. 

Godinama ste bili urednik ljevičarskih i liberalnih 
časopisa kao što su Spiegel , Stern i Siiddeutsche 
Zeitung . Može li se reći da je tisak u Njemačkoj 
neprijateljski spram Crkve? 

Mislim da bi se to moglo reći, iako je taj izraz možda 
preoštar. U našim medijima se ustalio neki “uopćeni 
trend razmišljanja”, jedan određeni suvremeni stav, koji 
bi čovjek trebao imati prema Crkvi. Po njemu je Crkva 
stara struktura, i ono što ona kaže više nam ne odgovara. 
Mediji su sebi tako olako uzeli to s Crkvom. Oni dalje ne 
ispituju, već ostaju na površini. Prilozi o Crkvi uvijek su 
iste “litanije”. Mi novinari, sa ustaljenim načinom 
izražavanja koji smo suprotstavljali Crkvi, više nismo bili 
pravedni prema toj tematici. 

Je li se onda Crkva pravedno odnosi prema 
medijima i društvu? 

Crkva bi trebala samosvjesnije nastupati. Danas više 
gotovo i nema onog tko bi mogao ponuditi usmjerenje i 
putokaz. Crkva se traži u ovom vremenu, u kojem su 
stvari očito nečasno izmiješane i proigrane. Taj čisto 


sekularan pokušaj više nije dovoljan da bi se shvatio 
svijet, on više ne uspijeva dati bitnu potporu u životu. To 
je razlog za pristupanje profanim naučavanjima i 
ezoteričkim navjestiteljima spasa. “Ako vjera izlazi na 
vrata, praznovjerje ulazi kroz prozor.” Ovdje bi Crkva 
trebala samosvjesnije ponuditi svoje istine. 

Već neko vrijeme ste slobodni novinar. Jeste li i 
Vi postali publicist protiv duha vremena? 

Uvijek sam to i bio. Danas me prijatelji pitaju: što se 
s tobom dogodilo da si iznenada postao nekritički 
raspoložen? Ipak si ti bio ljevičar i protiv društvenog 
establishmenta. Alija sam sebi upravo u kritičkoj svijesti 
ostao vjeran. Samo su se izmijenile snage. Danas kritička 
svijest mora preispitati druge činjenice, koje se očituju u 
vidu novih tabua i postavki. S mog stajališta približavanja 
Crkvi postao sam kritičniji spram današnjice od većine 
današnjih kritičara koji se protiv Crkve izražavaju starim 
rječnikom. Kao komunist morao sam voditi mnoge 
kontroverzne rasprave. Ali to je bilo lakše nego danas u 
raspravi reći da se Crkva također može promatrati i 
drukčije od kritičkog gledišta i postavljanja. 

Imate li osobne uzore? 

Ne, nemam. Mnogo toga vezanog uz znanje i tradiciju 
je izgubljeno. Ne poznajemo te uzore da bismo ih mogli 
imati. Primjerice, ljude poput Stefana Andresa koji je 
važio kao katolički publicist i kršćanski pisac, trebamo 
iznova otkriti. Takva kultura više nije prepoznatljiva. 

Osjećate Ii se sretnijim otkad ste ponovo pronašli 
put k Crkvi? Isplati li se vratiti se Crkvi? 

Nadam se da se isplati. Za mene je mnogo toga, što 
sada nalazim u Crkvi, vrlo zanimljivo i novo područje, i 
sretan sam što mogu poraditi na tome da opet pronađem 
svoje korijene i otkrijem novo mjerilo i novo središte. 


“Ako vjera 
izlazi na vrata, 
praznovjerje ulazi 
kroz prozor. ” 

G. Dare, Pavlovo obraćenje 


Kako ljudi ponovo mogu otkriti Crkvu? Zar to blago nije prezahtjevno za modernog 

Za to nije potrebna neka određena taktika ili određeni čovjeka? 
program, već se mora biti spreman provjeriti vlastita To je vjerojatno visok zahtjev Crkve, koji inače ne 
ograničenja i razviti nov način odnosa ljubavi prema utjelovljuje nijedna institucija na ovoj planeti. Crkva 
Crkvi, kao stoje to potrebno kod starijih bračnih parova, zahtijeva izjednačenost svih ljudi, ravnopravnost, bratstvo 
koji su dospjeli na ukočene puteve, s kojih više ne vide i objavljuje, prije svega, ljubav i mir. Takav zahtjev, koji 

stvaran raspon i veličinu njihovog odnosa. Lijepe su riječi nadilazi svaku ograničenost i nacionalizam, velikom 

iz Markovog evanđelja koje kažu da trebamo vidjeti i ljudskom društvu ne postavlja, inače, nitko osim Katoličke 
spasiti ono što je bilo izgubljeno. Upravo u sadašnjem, crkve s papom na čelu. 
prijelomnom razdoblju, kada postupno spoznajemo velike 

gubitke modeme i kada još nismo sigurni što nas očekuje, Time stavljate Papu u red najvećih kozmopolita? 
bitno je spasiti nešto i za našu djecu. Tko ima vlastitu Apsolutno, 
djecu tim prije je izložen pitanju što im se to još može 
omogućiti. Ratzinger je sebi to postavio za zadatak i zbog 
toga dobiva “batine”. Ali nadolazeće vrijeme pokazat Izvor: KATHPRESS-Info-Dienst , Nr. 026, 02.02.1997, 
će daje u Ratzingeru prisutan jedan veliki evropski lik str. 13-15. 


koji nam pomaže sačuvati blago koje se spasiti može. Prijevod: Marija Balta 

BIO SAM 

JEHOVIN SVJEDOK 


P azite da ne budete zavedeni, 
jer će mnogi doći i pod mojim 
imenom reći: “Ja sam” i “Došlo 
je vrijeme”. Ne idite za njima! To 
su oni koji se na vašim agapama 
goste s vama bez stida, “vode 
same sebe na pašu”, to su oblaci 
bez vode koje vjetrovi gone, 
besplodna stabla u kasnoj jeseni, 
dvaput umrla, iz korijena 
iščupana, bijesni valovi morski 
što pjene svojim vlastitim 
sramotama, lutajuće zvijezde za 
koje je spremljena crna tama 
zauvijek ( Lk 21.8 , Jd 12-13). 

Iskustvo koje slijedi nije u pravom smislu 
svjedočanstvo obraćenja, iako je odigralo ključnu ulogu 
u mom stavu prema Bogu i vjeri. Imajući, naime, u vidu 
svu dubinu i širinu koje ono (obraćenje) obuhvaća, a 
poslije svih mojih vrludanja, teško bih i sam mogao reći 
gdje se točno na tom putu potpunog predanja nalazim. 
Moje srce jest predano Bogu, no rane života i ožiljci 
grijeha još su duboki i nezarasli. Moja duša čezne za 
svjetlom odozgo, no i dalje je isuviše slaba, primitivna, 
grešna, pokvarena. Zato želim više govoriti o mraku 
lutanja nego o svjetlu povratka, o dubini sraza nego o 
svjetlu pobjede, jer baš taj sraz predstavlja upravo 
presudnu dionicu puta što će, čvrsto vjerujem, 
neizrecivom milošću Božjom koja mi je i do sada 
preobilno iskazana, završiti u toplini vječnog zagrljaja. 

Teško da ću kod ljudi koji nikada nisu došli u iskušenje 
napustiti pradjedovsku vjeru naći razumijevanje za moje 
postupke, ali se zato svim srcem molim da ovo moje 
iskustvo dođe do srca onih koji zbog vlastitih mana i 
grešnosti ljudi oko sebe “utjehu” žele potražiti među 
raznim “istinskim kršćanima” svih provenijencija, što nam 


svakojako, a ponajviše remeteći 
mir vlastitog doma, rovare po 
savjesti nudeći “istinu i slobodu”. 
Ako ovaj tekst posluži svrsi da i 
jednog od onih koji se kolebaju ili 
su već krenuli pogrešnim putem 
navede da se zamisli nad onim 
što čini, zahvaljujem Bogu što 
sam imao priliku proživjeti ovo 
iskustvo. 

Lažni proroci 

Živimo u vremenu kada se 
sotona tako intenzivno pretvara 
u anđela svjetla da neupućen čovjek, bez prevelike milosti 
našeg Oca, ne bi uopće prepoznao Crkvu Kristovu u 
moru raznih “vjerskih” pokreta. Razne sljedbe naprosto 
haraju, baš kao ričući lavovi, tražeći žrtvu, a posebno im 
je milo na sotonin trofejni stup objesiti dušu nerazumnog 
katolika. Posljednjih je godina političkim i drugim 
slobodama i na naše prostore svoje otrovne strelice 
intenzivno počela ispaljivati sekta koja se naziva “Jehovini 
svjedoci”, a sve u namjeri da duše ono malo neodlučnih 
izdanaka Petrove crkve proda đavlu. I koliko god je ta 
sekta u krajnjem omjeru marginalna, ona je iz dana u 
dan brojnija, što se nažalost ne bi moglo reći i za Crkvu. 
A budući daje duša svakog pojedinca u Božjim očima 
neprocjenjivo vrijedna, to bi i svaki nerazboriti kršćanin 
u raljama otpadnika morao biti bol u duši i rana na srcu 
svakog vjernika. Jer, nisu oni što nam dolaze na vrata 
uvijek onakvi kakvi nam se čine dok nas pokušavaju 
otrgnuti od stada. Nisu to, dok postoji i mrvica njihovog 
vlastitog bića u njima, ljudi željni veličine i osvete već 
upravo suprotno. Uglavnom su to jadnici što su na ovaj 
ili onaj način dospjeli u dolinu suza, patnji i neshvaćanja, 


O pristupanju sekti Je- 
hovini svjedoci , o životu 
u tami sekte, te o svom 
povratku u Crkvu 
katoličku i svjedočan- 
stvu za Krista piše 
DALIBOR DURDOV. 

Jehovsko viđenje bitke kod Hannagedonu 


mržnje i neprijateljstva, tek korak od konačnog 
kraha. I kad im netko tako slomljenima ponudi 
raj, a tko ga ne bi prihvatio? A kad ,i ako, ikad 
shvate daje njihov raj zapravo tek prečica do 
pakla, uglavnom je već prekasno. Uglavnom, 
ali ne i uvijek. Vjerujem da sam i sam dokaz 
tome. 

Neka zato ovo moje svjedočanstvo bude 
upozorenje onima koji “traže više”, da “tamo” 
više ima jedino suza, lanaca i okova, boli i 
tiranije, a onima koji su već tamo da nas 
SAMO MILOST VJEČNOG OCA može 
izvesti iz svih mračnih labirinta naših grijeha i 
da nikad nije kasno izaći vani. 

Iako nemam namjeru opravdavati svoje 
postupke, moram - da bi se koliko-toliko 
razumjelo što me na to navelo - navesti 
nekoliko skica iz svog života, a koje nisu 
nevažne u svezi s mojim lutanjem. 

Rođen sam u radničkoj i, mogu slobodno 
reći, “nazovikatoličkoj” obitelji u Dalmatinskoj 
zagori. Odgojen sam u okolini koja je (što zbog 
političkog sustava, što zbog milijun drugih razloga) u Boga 
vjerovala, ali i sumnjala u Njegovu moć, objektivnost i 
postojanje. Većina je hinila da vjeruje, no i danas mislim 
da to s vjerom nije imalo mnogo zajedničkoga. 

Praznovjerje se ispreplelo s vjerom i ponekad igralo 
daleko važniju ulogu. Kad netko u takvim prilikama želi 
pronaći smisao života velike su šanse da će nabasati na 
anđela tame... S druge strane i moje urođene sklonosti 
nisu me baš činile hramom u koji bi se rado uselio Duh 
Sveti. Da mnogo ne dužim, ne samo da sam odgojen 
bez osnovne kršćanske dimenzije nego sam, što zbog 
labavih roditeljskih uzdi, što zbog vlastite gotovo divljačke 
naravi, bio uglavnom problem društva i najuže okoline, 
sve više nego poželjan svuda, pa i u roditeljskom domu. 
Bog kojeg sam tek površno poznavao (naime primio sam 
sakramente) nije bio onaj Bog ljubavi iz evanđelja. Bila 
je to prije nekakva sila željna osvete, što kipti gnjevom i 
udovoljava zlim kletvama, te u biti nije moćnija od zla. 
To je bio Bog mog djetinjstva. 

Odlazak 

U godinama kada sam postajao teenager roditeljska 
stega je sasvim popustila i ja sam se, napustivši školu, 
prepun dječjih fantazija, polupismen, uputio u život, ako 
se to životom može nazvati. Godine koje su slijedile 
donosile su ozbiljnost života i ipak sam premda sa 
zakašnjenjem, odrastao. U ranim dvadesetim nisam više 
bio onaj zlotvor već sam, manje više, “uredno” živio, 


zarađivao svoj kruh i nastojao sa svakim biti dobar i 
srdačan, očekujući i odgovarajuću reakciju. No ona je 
izostala. Grijesi djetinjstva i najranije mladosti nisu mi 
dali mira jer u očima okoline u kojoj sam živio na meni 
nije bilo ničeg novog. Bio sam uvijek onaj isti “problem”. 
Vani, gdje me ljudi nisu poznavali od djetinjstva sve je 
“štimalo”, prihvatili su me onakvog kakav sam bio, no 
doma ne! Nije to bilo nešto tek površno, već toliko 
intenzivno da sam bio stjeran u izolaciju, godinama 
vegetirajući uz prijateljstvo televizora i snove o boljem 
svijetu negdje iza oceana, “gdje ljudi nisu toliko zli”. 

Bilo je to vrijeme kad sam konačno počeo intenzivnije 
razmišljati o Bogu i o mom stavu prema Njemu, i uvidio 
sam kako taj Bog “i nije tako loš” no ljudi, sljedbenici 
tog Boga ne bijahu mi mili. Svašta sam od njih osjetio: 
mržnju, neprijateljstvo, odbojnost, izrugivanje, 
izbjegavanje, kritiku, nerazumijevanje, ali nikad ljubav, 
shvaćanje i odnos kao prema ljudskom biću. “Ako je 
Bog ljubav onda ovi ljudi nemaju ništa s njim” bio je moj 
stav u to vrijeme. Tako se, paradoksalno, u meni budila 
u laganim intervalima ljubav prema Bogu, a odbojnost 
prema njegovoj Crkvi. Bio sam već tada meta jehovizma. 
Događaji koji su uslijedili još su me više učvrstili u tom 
stavu: rat, uništen dom, izbjeglištvo, ponižavanje sa svih 
strana. Vrijeme je to u kojem se mnogo intenzivnije nego 
inače razmišlja o smislu svega, a to znači traženje 
odgovora odozgo. Nakon dvije godine sudjelovanja u ratu 
bio sam iscrpljen svim tim jadom i u skučenosti hotelske 
sobe dao sam se na čitanje svega i svačega što s religijom 

Neupućenom i donekle 
primitivnom čovjeku nauk 
jehovaca, potkrijepljen Biblijskim 
stavcima, lako se učini ispravnim. 
Naravno, mnogo kasnije kad sam 
se, okrijepljen i nekim drugim 
spoznajama, okrenuo izravno 
Bibliji, uvidio sam herezu i 
krivotvorenje. 


ima veze ne bih li pronašao odgovor na pitanje što to 
milijune ljudi, s okovima na nogama, drži na površini mora 
jada i nevolja. Iskreno govoreći, bila je znatiželja jača od 
žeđi za istinom u mojem redovitom čitanju “Kule 
stražare” i druge literature jehovaca. Iako nisam bio bez 
iskustva u manipuliranju ljudima praznim obećanjima, s 
vremenom sam se zatekao kako s oduševljenjem upijam 
svako slovo njihove literature fasciniran njihovom 
ljubavlju i jedinstvom, i ne pomišljajući kako je sve to 
obična propaganda. Oduševila me njihova 
nepokolebljivost u stavovima da ni pod cijenu smrti ili 
zatvora ne uzmu oružje u ruke. Takvo mirotvorstvo usred 
klaonica oko nas bilo je za mene svjetlo u tami. Još sam 
radosniji bio kad “spoznah” kako Bog nije onaj Bog 
popova, već da i ja imam ravnopravno mjesto u njegovoj 
ljubavi. Svjetlo istine konačno je doprlo i do mene, ma 
kako malen sam bio. Tako to reče Kula stražara , a dva 
“svjedoka” koja me posjetiše sa namjerom da mi do kraja 
pojasne putove Jehovine bili su kao odgovor na moja 
traženja. Radovao sam se životu na zemlji prepunoj 
šuma, potoka, miroljubivih ljudi i životinja i obasjanoj 
Božjom ljubavlju. Konačno sam pronašao sljedbenike 
pravog Boga koji su mi sve to rekli i spremno potkrijepili 
riječju Božjom, Biblijom koju su, činilo mi se, znali 
napamet. “Koliko duha su imali!”. 

Lanci ropstva 

Sada sam bio siguran da su svi oni koji su me 
godinama odbacivali bili doista sotonini vojnici. No, nisu 


braća baš odmah bezobzirno napala Crkvu. Zapravo tih 
prvih dana nisam niti primijetio da imaju neprijateljski 
stav prema ikomu. Toliko se taktično pristupa tom 
pretpranju mozga skidajući prve naslage zdravog 
razuma. Za početak je bilo dovoljno znati da se Biblija 
ne može tumačiti bez Svetog Duha kojeg su prepuna 
braća iz vodećeg tijela i koja shodno tome tiskaju 
literaturu koja nam pomaže ispravno razumjeti Bibliju. 
U tu svrhu služi i knjižica “Spoznaja koja vodi do vječnog 
života”, koju sam odmah počeo čitati, spremajući se na 
svoj ozbiljni biblijski studij sa bratom. 

Neupućenom i donekle primitivnom čovjeku nauk 
jehovaca, potkrijepljen Biblijskim stavcima, lako se učini 
ispravnim. Naravno, mnogo kasnije kad sam se, 
okrijepljen i nekim drugim spoznajama, okrenuo izravno 
Bibliji, uvidio sam herezu i krivotvorenje. No tada sam 
bio potpuno nepismen u pogledu Božje riječi i “brat” mi 
je bez problema navukao nevidljivu omču oko vrata. 
Slijepo sam upijao nauk “knjige spoznaja”, knjige koja 
služi da se slomi svaki otpor prije ispiranja mozga. Isto 
tako, slijepo uvjeren da ulazim u raj na velika vrata, 
radosno sam prihvatio poziv da budem nazočan sastanku 
u “dvorani kraljevstva” nekoliko dana poslije. Koliko tek 
ljubavi tamo vidjeh. Sada sam bio siguran daje sve što 
piše Kula - istina. I moja je duša, dotad nenavikla na 
prijateljstvo, radosno zaplivala u moru ljubavi ljudi koje 
sam prvi put vidio. Pred mojim, od suza radosnica vlažnim 
očima, stajala je zajednica iskrenih vjernika i složno, od 
najmlađeg do najstarijeg, otvorila mi grudi i ponudila živo 
i opipljivo srce prepuno ljubavi. Tada sam bio 
impresioniran, a s vremenom sam shvatio daje to tek 
dobar pokazatelj koliko se čovjek može istrenirati na 
demonstraciju ljubavi, jer unatoč svoj onoj istinskoj ljubavi 
koja plamti u srcima tih zavedenih ljudi, Kula stražara 
s vremenom od njih učini tek slijepo poslušne robote što 
na pritisak dugmeta negdje u dubinama izmrcvarenog 
uma postaju sve što se od njih traži, i anđeli milosrđa i 
demoni mržnje. Mislim da znam što je ljubav i sigurno 
znam i što je mržnja i, kao što ljubav ne može tek tako 
iščeznuti, tako ni mržnja ne može tek tako iskrsnuti. Zato, 
ni nakon cijelog tog vremena koje sam proveo s njima, 
ne mogu shvatiti što se događa u dušama tih ljudi koji su 
mi tako obilno pokazivali ljubav, a danas me, nakon što 
sam ih ljubazno obavijestio o razlozima odlaska, ugledavši 
me na ulici gotovo javno proklinju očima punim mržnje. 

I najveći stratezi psihopolitike mogu pozavidjeti Kuli 
na stvaranju živih strojeva. Treba mnogo vremena i Božje 
milosti da se to shvati. No tu sam večer bio pijan od 
njihove izmišljene ljubavi i lanci ropstva polako su se 
stezali oko mene. Sotona je te noći zaslijepio još jedan 
razum, jer iako je na tom sastanku, kao i na svim drugim 

I J I. LIPNJA/JUNA 1994. 

Kula stražara 

OBJAVLJUJE JEHOVINO KRALJEVSTVO 


Standardna ulična ponuda jehovaca 


sastancima bujala mržnja prema vanjskom svijetu, najviše 
prema katoličanstvu, ja ne vidjeh u tome nikakve 
kontradikcije, već sam čak odobravao napade na Crkvu. 
Bilo je to jednostavno stoga stoje svaka otrovna strelica 
bila zapravo kap ulja na iskru sumnje, pa i mržnje u mom 
vlastitom srcu. Nitko tko nije bio zaveden ne zna do 
kraja o mržnji u vlastitom srcu. Nitko tko nije bio zaveden 
do kraja ne zna o čemu govorim. Jehovizam se tako 
strogo kontrolira da se unutar njega stvara takav 
istreniran stav prema novaku da čovjek, čak ako je došao 
samo ubiti vrijeme, već te iste prve večeri postane 
dijelom zajednice. 

Te prve večeri i ja sam bio DIO skupštine Trogir i 
već mije vanjski svijet bio pomalo stran, a tek nekoliko 
sastanaka poslije i neprijateljski. No zato je u društvu 
Kule postajalo sve toplije. To je suština jehovske zamke. 
Svijet je prepun naivnih ljudi koji žive na margini svakog 
života. Nakon 120 godina rada Kula je tako dobro 
usavršila metode da žrtvu pogodi točno u žicu, dovede 
je na sastanak, tamo je svi dirigirano salete i tako striktno 
obrade da jadniku još danima u grudima plamti plamen 
ljubavi. Još ga nekoliko puta dovedu i već počinje dolaziti 
sam, jer eto konačno je našao obitelj i topli kutak. Biti 
voljen bilo je za mene kao i za većinu jehovaca potpuno 


novi osjećaj. Intenzivno druženje skoro isključivo unutar 
sekte - i vanjski svijet postaje sve hladniji. Naposljetku 
se nađeš potpuno razgolićen usred polarne zime i jedino 
je utočište skupština. Tako se osjeća svaki jehovac, tako 
sam se osjećao i ja. Iz dana u dan bivao sam sve sretniji 
u svojoj zajednici, a vanjski me svijet sve više plašio. 
Bio sam dio Božjeg naroda, spašen usred hladne pustinje. 
Da to nisam doživio nikad ne bih mogao razumjeti što to 
tjera čovjeka isključenog iz sekte (koji uz to ne smije 
komunicirati s vlastitom djecom i suprugom, također 
članovima sekte) da godinama liže prljave pragove 
skupština da bi bio primljen natrag u tamnicu. Ali u to 
vrijeme bila mi je ta tamnica jedino utočište. 

Godinama sam izoliran bježao od stvarnosti sanjajući 
nerealne snove o boljem svijetu i svjetlijoj budućnosti. I 
onda sam se jednostavno sudario s tom stvarnošću i 
uvidio daje budućnost već stigla i nije nimalo lijepa. Moj 
se život raspadao ne ostavljajući traga, osim porušenih 
nada. I onda mi se pred očima pojavilo svjetlo zablude. 
Negdje u daljini vidio sam svijetli lik koji mije pružao 
ruku i pozivao u vječno blaženstvo i ja ga, uvjeren daje 
sam Bog, počeh slijediti. Koračao sam putem među 
zvijezdama slijepo slijedeći ponuđeni pravac bez da sam 
ijednom zavirio dolje u tamne ponore vlastite duše, gdje 

je stajao jedan mali čovječuljak i uživao u vlastitoj veličini. 

Tumarajući tako kroz jehovske zablude dugo sam, 
gotovo paraliziran, slijepo slijedio instrukcije Kule 
stražare , prihvaćajući donekle i najapsurdnije tvrdnje uz 
argument kako za “nove u istini” i nije dobro previše 
urno vati o tvrdoj hrani Božje riječi, već se tu u potpunosti 
treba s pouzdanjem dati voditi od “darova u ljudima” tj. 
starješina. Drugačije bismo mogli potpasti pod Kristovu 
osudu. Krist, naime, reče da se hula protiv Duha Svetoga 
neće oprostiti, a sumnjati u vodstvo “Duhom pomazanih” 
bilo bi baš to. Tu je spadala i znanost kao tabu tema. 
Svaki pokušaj da se znanstveno analizira nauk društva 
bila bi pobuna protiv Duha Svetoga. Znamo li koliko je 
nauk Kule znanstveno neodrživ, nije ni čudo da se 
jehovcima skoro zabranjuje pohađanje škola viših od 
osnovne, a sve da se ne bi zavodili “idolom znanosti” jer 
je i to sotonino maslo. Trajalo je to tako mjesecima prije 
nego sam u sebi otkrio nekakav osjećaj nelagode, sličan 
strahu. 

Pogled ka svjetlosti 

Nekako mi se, iz dana u dan, činilo kako je i previše 
kozmetike u toj jehovskoj pobožnosti i revnosti. Vanjski 
se svijet, postajalo je sve očiglednije, gledao sa mržnjom 
nimalo svojstvenom stadu milostivog Oca Jehove. Bile 


Ako unutar 
skupštine postoji 
makar i dirigirana ljubav ; 
prema vani ona apsolutno ne 
postoji. Prema vani postoji jedi- 
no INTERES. Interes da se upiše 
što više sati službe , što više raz- 
govora, što više uručenih časo- 
pisa , što više “biblijskih stu- 
dija ”, što više bodova u 
mjesečnom izvješću. 


su to moje prve sumnje i nedoumice. S druge strane, 
moj se život usprkos toj izoliranosti unutar sekte dosta 
stabilizirao, a bilo je tu i “dobrih plodova”. Na sebi 
svojstven, sirov način j eho vizam zna čovjeka potaknuti i 
na pozitivne promjene. Tako sam i ja nakon nekog 
vremena ostavio dva poroka koja su mi do tada 
zagorčavala život, cigarete i kockanje. Sada sam mnogo 
bolje raspolagao i sa svojim materijalnim sredstvima i 
općenito više živio za budućnost, a ne tek od danas do 
sutra kao prije. Bilo je tu još pozitivnih promjena, pa se 
sve to skupa pomalo i pobrkalo. Jedan dio mene pod 
dojmom pozitivnih promjena i dalje je želio slijepo 
naprijed, dok se drugi, uočavajući sve ono heretičko i 
nekršćansko u “Božjoj skupštini”, počeo preispitivati i 
opirati, pomišljajući i na bijeg vani. No tada sam u skupštini 
već bio “brat”, jehovac oplemenjen “spoznajom”. Moj 
je studij bio završen i već sam dugo aktivno propovijedao 
“radosnu vijest”, izazivajući pri tom brojne konflikte, još 
jedan sotonski plod jehovizma. Bilo je slučajeva u mojoj 
skupštini daje uslijed upornog prozelitiranja dolazilo i do 
žestokih fizičkih razračunavanja unutar podijeljene 
obitelji. Jedan od najprisnije mi “braće” bio je jedan od 
tih. No, nije ni sa mnom išlo mnogo bolje. Neprestano 
odbijanje obitelji i okoline da prihvati istinu počelo me 
toliko iritirati da sam na sve oko sebe počeo gledati s 
gađenjem i mržnjom, tješeći se skorim uništenjem takvih. 
Nijednu od najvećih zapovijedi Božjih više nisam do 
kraja poštivao, jer “kako poštivati roditelje koji ne 
prihvaćaju istinu?” Tako se zbog prekinutih spona, što 
je opet vješto isplanirano, moje druženje sada već svelo 
skoro isključivo na ono unutar sekte i nije to opet prošlo 
bez dodatnih previranja. Svakog su dana okovi na meni 
bili teži i brojniji. 

Jedan je dio mene po uzoru na “Duhom vođene” 
bezočno napadao svoj narod i Crkvu, a onaj drugi, nikad 
do kraja svladan, isplivao bi ponekad na površinu i 
suprotstavio se tom ludilu. Doista, drugim se terminom i 
ne može nazvati sva ona rijeka ataka na Crkvu katoličku 
do ludilom. Babilon veliki, kurva, bludnica, čovjek 
bezakonja, sin pogibelji, sotonina sinagoga, zmijsko leglo, 
samo su neki od epiteta koji se “časti” Petrova Crkva. 
Za sve što ne valja u svijetu kriva je opet ona i samo 
ona. Tako podli napadi na Crkvu, kojoj sam pa makar i 
tek nominalno pripadao, te na državu i narod za koji sam 
u rat išao, izazivali su u meni sve veći unutarnji otpor. 
Kad se npr. u jednom broju Kule navodi “podatak” da 
su “Ustaše uz blagoslov Vatikana poklale stotine tisuća 
Srba i Židova”, a ni riječju se ne spominju divljanja srba 
u Srebrenici u to vrijeme (1993. i 1994. godina), onda 
netko tko je i sam žrtva srpske ekspanzije ne može toliko 
savinuti kičmu i jednostavno to progutati. Jedan komadić 

BILJEŠKE OD KUĆE DO KUĆE 


Grad/mjesto: 

Ulica: Broj područja: 

IME OBJAVITEUA: 

Kratice 

PN — ponovno navratiti Z — zaposlen M — muž 

NK — nije kod kuće D — dijete 1 — žena 


Kućni broj 

Datum 

Kratica 

Ime, dana literatura i primjedbe 

Izvješća i bilješke o radu koje jehovci predaju svojoj skupštini 


mog srca ostao je pred oltarom popljuvane Crkve. Sve 
bih češće zavirivao u njega i nalazio ga u mizernom 
stanju, tužno i izmučeno, kao i cijelo moje biće, rastrgano 
između opijenosti jehovizmom i željom za MIROM. 
MIR! Koliko sam samo čeznuo za onim pravim 
Kristovim mirom (/v 14,27). Nijedan jehovac nije 
upoznao taj mir. Ni oni na dnu, ni oni “Duhom pomazani”, 
jer taj mir daje samo Onaj kojeg oni smatraju tek smrtnim 
čovjekom. 

“Bratska” ljubav kao interes 

Bilo mije, eto, već neugodno u toj sredini, no vani je 
i dalje bila polama zima i jednostavno nisam imao kud. 
Onaj drugi dio mene nije se baš ni bunio. Prijalo mije 
hodati gradom u skupocjenim odijelima i voditi ozbiljne 
rasprave, poučavati neuke pogane, biti “netko i nešto”. 
Ono što nikad nisam vidio bio je krajnji nedostatak ljubavi 
za one koje se želi privesti “svjetlu istine”. Naime, ako 


unutar skupštine postoji makar i dirigirana ljubav, prema 
vani ona apsolutno ne postoji. Prema vani postoji jedino 
INTERES. 

Interes da se upiše što više sati službe, što više 
razgovora, što više uručenih časopisa, što više “biblijskih 
studija”, što više bodova u mjesečnom izvješću. 
Nedostaje “samo” ljubav kao sveza savršenstva. Ako 
je Bog u to vrijeme i bio intenzivnije u mojim mislima, 
nije to bilo u trenucima dok sam lutao od kuće do kuće 
želeći priskrbiti Kuli još duša. Bilo je to vrijeme fanatizma 
i vrijeme bljeskova svjetla, kad sam znao stvari sagledati 
drugačije, i vidjeti strašnu herezu i tiraniju razgolićenu 
do gole kože, i proturječja na sve strane. Govoriti o 
svetosti života, na primjer, a tvrditi da “život djece pripada 
roditeljima” dok odlučuju o beskrvnom liječenju, ili 
osuđivati pobačaj, a dopuštati kontrolu rađanja i slobodan 
izbor sredstava za “prekid trudnoće”, suprotnosti su koje 
moraju uvidjeti i najpijaniji. Iz iskustva znam da SVAKI 
jehovac u tom ima tešku sablazan. 

No, sad je već bilo vrijeme da se “javno očituje 
predanje Jehovi” novih i ja sam se iznenada, zajedno s 
još troje kandidata, još jednom, pokazalo se po posljednji 
put, našao u središtu pažnje cijele skupštine. Bili smo 
opet, još i više nego na početku, i maženi i paženi. Tolike 
smo ponude za zajedničku službu, druženja, večere i 
slično dobivali da smo morali napraviti “listu čekanja”! 
Pa iako sam već dugo u sebi debelo sumnjao i pasivno 
se opirao sve očiglednijoj herezi, nisu ovi novi “naleti 
ljubavi” ostali u potpunosti bez rezultata. Godio je nekako 
taj osjećaj da si glavni i da se svi nekako trude oko tebe. 
Nije mi, iskreno govoreći, uopće bilo teško odlučiti se na 
taj posljednji korak, krštenje, i to ponajprije stoga što 
njihovo krštenje nema drugog značenja osim onog 
simboličkog, pa se samim činom ništa osobito ne bi 
trebalo promijeniti. Tako sam barem ja mislio. 
Skupštinske su glave očigledno bile uvjerene kako sam 
dovoljno obrađen, te nije bilo sumnje u moju lojalnost. 
Tako su nakon formalnog ispitivanja, na kojem su se 
uvjerili da prihvaćam nauk Kule te da sam ga osposobljen 
braniti, donijeli konačnu odluku. Uslijedilo je nekoliko 
zadnjih opomena: Ukratko, Dalibor Durdov umire za- 
ranjanjem u vodu, a izranja novi vojnik “suverenog 
Gospodina Jehove’\ a to znači odgovornost i obveze. 
Propovijedanje je smisao života i zato se svjedočiti mora 
uvijek i svuda: u kući, na poslu, na ulici, u autobusu, u 
gostima. Svjedočiti znači i živjeti uzornim životom. Uvijek 
treba biti uredan (kravata je obvezna), točan, radišan, 
pošten i ono najvažnije, uvijek to povezivati i javno 
demonstrirati kao plod pripadnosti Božjoj vidljivoj 
organizaciji. Da bi se moglo pristupiti krštenju, mora se 
i formalno pismenim putem prekinuti sve veze s 
“Katoličkom bludnicom”: Služiti Jehovi znači ne služiti 


Postajalo mi 
je sve jasnije da ne 
smijem ostati u organizaciji 
koja tako okrutno gazi ljudsko 
dostojanstvo i širi nesnošlji- 
vu mržnju prema svemu 
što nije njezino . 


nijednoj drugoj organizaciji. To znači odbiti ne samo 
služenje vojnog roka, već i bilo kakav posao u državnim 
ili javnim službama, čak i sudjelovanje u radu kućnog 
savjeta. Pozdraviti zastavu bilo koje države ili 
organizacije znači isto što i pokloniti se križu, tom 
poganskom idolu. Ne propisuje se određena svota ili 
desetina, ali se Božja organizacija mora podupirati sa 
100% svojih mogućnosti, jer “Jehova sve vidi”. Jedini 
jamac spasa u dan “velike nevolje” jest pripadnost 
jehovskoj skupštini i, ma što se dogodilo, ostati unutra! 

Nakon ovih napomena morao sam potpisati dokument 
kojim ne dopuštam da mi se daje transfuzija krvi, čak i 
po cijenu života! Sada više ništa nije stajalo između mene 
i “vječne sreće”. Nekoliko dana poslije ispred 800 
“delegata” na pokrajinskom kongresu i ja sam bio jedan 
od krštenih. Nije tog dana bilo u meni mnogo onog straha 
i otpora koji je inače bujao zadnjih mjeseci. Bilo se sve 
to rastopilo u onom silnom čestitanju, ljubljenju, 
oduševljenju. Činilo mi se na trenutke da su sve moje 
sumnje možda i neopravdane i daje Bog zaista s tim 
narodom, a bila je tu i trunka tvrdoglavog ponosa. No, 
oduševljenje je kratko potrajalo. Stare sumnje počele su 
se tek nekoliko dana poslije pojavljivati ispod površine 
otupjele savjesti. Događaji koji su uslijedili konačno su 
me potpuno otrijeznili. Paradoksalno, samo nekoliko 
tjedana nakon krštenja počela je moja konačna borba 
protiv Kule strazare. 

U potpunosti uvjereno kako je svaki otpor u meni 
već mrtav, vodstvo skupštine započelo je s odveć smjelim 
zahvatima, želeći “za vruće rane” u potpunosti uzeti stvar 
u svoje ruke. To je u meni izazvalo logičnu kontrareakciju. 

Sad sam konačno bio “brat” i nije više bilo razloga 
za taktičnost. Morao sam postati svjestan da sam sad 
tek korisno oruđe u rukama “Duhom pomazanih”. 
Kontrola se pokazala mnogo rigoroznijom nego sam 
mogao i zamisliti i ulazila je u sve pore života. Svaki sat 
koji nisam proveo u službi, a po mišljenju starješina sam 
mogao, morao sam opravdati. Komunicirati s 
“poganima”, osim u svrhu njihova privođenja, je skoro 
zabranjeno. Ako u sadašnjim uvjetima nisi nikoga “priveo 
istini”, onda je nužno promijeniti uvjete, a to znači posao 
i boravište, jer “loše društvo kvari korisne navike”. 
Jehova se uvijek brine za one koji mu služe sa 100% 
mogućnosti, pa se stoga novi u sekti kale na način da 
ostave redovni posao, nađu ili ne nađu onaj sa skraćenim 
radnim vremenom, te upišu “pionirsku službu” koja 
obvezuje na 1 .000 sati službe po kućama svake godine. 
Tako npr. nekadašnji pilot Adria Airways-a. danas radi 
povremeno poslove NKV radnika, a uspješni inženjer 
prodaje sjemenke na sajmovima automobila. Pokazalo 
se da ni moj povratak u tek obnovljeni rodni dom, nakon 
7 godina progonstva, nije nešto o čemu odlučujem ja 

Naša služba za Kraljevstvo 


Srpanj 1993. (km- C) Za Hrvatsku (za internu upotrebu) God. 36, br. 7 


Nuditi brošure da bismo 
pronaili zainteresirano 


1 Brošure su moćna sredstva. Na 
samo 32 stranice, brošura može ćvrsto 
utemeljiti istine Pisma I oboriti mudro- 
vanja i učenja koja su u suprotnosti sa 
spoznajom Boga (2. Kor. 10:5). 

2 Nakon čitanja brošure Jehovini 
svjedoci — ujedinjeno izvršavaju Božju 
volju širom svijeta jedan je čovjek bio 
potaknut napisati: "Nikad nisam vidio 
takvu organizaciju. Zadivljujuće je vi- 
djeti da u ovo vrijeme velikog religioz- 
nog licemjerstva ima ljudi koji vršenje 
Božje volje shvaćaju ozbiljno/ 1 Vrač iz 
Afrike studirao je brošuru Raduj se zau- 
vijek životu na zemlji ! Kako je to djelo- 
valo na njega? Prestao je sa svojom 
vraćarskom praksom i otpustio sve 
žene s kojima je živio, osim najstarije. 
Nakon toga se zakonski vjenčao s 
njom. 

3 Brošura Trebaš II vjerovati u Troj- 
stvo? dobro je dokumentirano, razum- 
no i djelotvorno sredstvo istine. Novinar 
koji piše o religioznim temama za jamaj- 
kanski časopis The Sunday Gleaner 


komentirajući brošuru rekao je: "Objav- 
ljivanje brošure (...) jest majstorski po- 
tez Svjedoka, i sada nijedan trinitarija- 
nac — ili binitarijanac — nije više sigu- 
ran. U brošuri su navedeni mnogi citati 
iz povijesnih i teoloških izvora, da bi se 
pokazalo kako nauka o Trojstvu nije 
biblijska nauka. (...) Meni, koji pišem o 
religiji, izuzetno je teško predočiti kako 
bi prosječni — ili čak natprosječni — 
polaznik crkve mogao pobiti uvjerljive i 
izrazite dokaze Svjedokš protiv gledi- 
šta da je I$u8 Bog/' 

4 Dobre ih upotrebljavaj i Da bi 

bila djelotvorna, ova privlačna i autori- 
tativna sredstva moraju se dati ljudima 
koji će ih čitati. Budući da imamo razne 
brošure, od kojih se svaka bavi drugači- 
jom temom, trebamo nastojati ponuditi 
onu za koju prosudimo da je najpriklad- 
nija za pojedinca kojem svjedočimo. 
Imajući razne brošure pri ruci, i pozna- 
vajući njihov sadržaj, bit će nam lakše 
dobro ih upotrebljavati, bilo u službi 
propovijedanja, kod kuće ili drugdje. 


9 Naprlmjer, koju ćeš brošuru upotri- 
jebiti ako razgovaraš s nekim tko je 
zbunjen doktrinom nazovikršćanstva o 
Trojstvu ili koji možda misli da je Isus 
Bog? Ako osoba pita zašto bi Bog lju- 
bavi dopustio toliko mnogo patnje ili 
ako izražava zabrinutost zbog potrebe 
za vladavinom koja će djelovati u korist 
ljudi, koja brošura može biti prikladna 
za nju? 

6 Osim što trebaš znati koju brošuru 
upotrijebiti, trudi se da otvoriš apetit 
osobe za njen sadržaj. Ako okolnosti 
dozvoljavaju, istakni komentar ili ilu- 
straciju koja može potaknuti njen Inte- 
res za čitanje gradiva. Ili možeš s oso- 
bom pročitati odlomak ili dva, potražiti 
navedene biblijske retke I razmotriti 
gradivo. Na ovaj način započeti su mno- 
gi izvrsni biblijski studiji. 

7 Naše brošure pružaju biblijske od- 
govore i usađuju nadu u one koji uzdišu 
i ridaju zbog odvratnih stvari koje se 
čine u svijetu. (Usporedi Ezehijel 9:4.) 
Ovcama slične osobe odgovorit će na 
poruku koju sadrži takva literatura. Dok 
tražimo zainteresirane, imamo pred- 
nost dobro upotrebljavati brošure u 
svim vidovima naše službe. 


Faksimil naslovne stranice jehovske publikacije za internu uporabu 


nego skupština, već prema potrebama organizacije. 
Naravno nije riječ o ultimativnom zahtjevu, već o 
posrednom pritisku, jer netko tko bi samostalno donosio 
takve odluke “ne bi bio dobar Jehovin svjedok”, a to 
znači da ne bi bio “blagoslovljen njegovim svetim duhom”. 
Takozvani dobrovoljni rad, izleti, druženja, kao i službeni 
sastanci su obveza koja se ne smije propustiti, itd. 
Ukratko, isuviše jak pritisak na svim poljima. 

Na putu povratka 

Sve me više kopkala još jedna očita činjenica: što 
sam god duže bio na jehovskim sastancima, to je na 
njima Bog bio manje cijenjen i slavljen. Bio je On, doduše, 
“predmet našeg interesa” na razne načine. O Njemu 
smo učili, razmišljali, razmatrali Njegovu riječ. Jehovsko 
obožavanje, međutim, uopće ne uključuje molitvu kao 
most do Boga, osim one jednominutne na početku 
sastanka. Sve ostalo je trening zavođenja. Tako smo se 
Jehove bojali, divili mu se, služili mu, no nismo ga 
poznavali, a još manje smo ga voljeli. Bio sam svjestan 


daje to tako, no nisam znao zašto. Nisam znao ni kako 
je moguće tražiti ga, a ne naći ga, kad sam Gospodin 
kaže: “Tražite i naći ćete”. Ako bih se danas usudio 
pogađati trenutak kad mije Svemogući taknuo srce, bilo 
bi to u vrijeme spomenutih preispitivanja. Kao da je jedna 
zraka svjetla odozgo doprla do mene i kroz maglu mi 
obasjala prve metre puta vani. Konačno, ni moje molitve 
nisu bile tek suhoparne činjenice za napredak skupštine 
već sam se onako kako sam znao počeo, ponekad i sa 
suzama u očima, moliti za bolji duhovni vid. Bili su to 
trenuci kad mi se činilo kako iza predodžbe o strogom 
gromovniku nazirem blago lice Oca punog ljubavi. 

Vraćao sam se pomalo i na čitanje zabranjene 
literature koju nisu tiskali j eho vci i proučavajući Bibliju, 
iz dana u dan, jasnije vidio krivotvorenje Božje riječi. 
Postalo mi je jasno zbog čega se sekta tako slijepo drži 
prastarog prijevoda Daničić-Karadžić , nakon što sam 
se više puta i sam uvjerio koliko je teško prodati jehovske 
varke s ispravnim prijevodom Biblije u ruci. Po tom sam 
se pitanju počeo i “razilaziti” s braćom starješinama, 
uvidjevši kako ta divna braća imaju neko drugo, do tad 

skriveno lice, lice tiranije i bijesa. Kad sam jednom 
prilikom, u najboljoj namjeri, ukazao kako se krivo prevodi 
riječ stijena u Matejevu Evanđelju (. Mt 16,16) i na taj 
način niječe uloga Svetog Oca, grubo sam prekinut uz 
primjedbu kako i Biblija u izdanju “Kršćanske 
sadašnjosti” predstavlja “otpadničku” literaturu. Još sam 
gore prošao kad sam ukazao na nelogičnost tvrdnje da 
će Bog uništiti svu djecu osim jehovske. Tada mije po 
prvi put dano do znanja da se za takve provokacije može 
izletjeti van, u vječno uništenje. 

I tako iz dana u dan. Bivalo mije sve jasnije koliko 
duboko tonem. Govorili su mi da sam spašen, a znao 
sam da nisam. Govorili su mi da smo superiorniji, a vidio 
sam tek glupost i mizeriju fanatizma. Postajalo mije sve 
jasnije da ne smijem ostati u organizaciji koja tako okrutno 
gazi ljudsko dostojanstvo i širi nesnošljivu mržnju prema 
svemu što nije njezino. Iz dana u dan i moje su molitve 
postajale pravi izljevi tuge, boli i straha iz mog srca te 
sve jače i iskrena čežnja za ljubavlju Vječnoga Oca. 
Odgovor nije izostao. Svaki sam danom jasnije nazirao 
konture onog svijetlog lika što me dugo vodio 
jednosmjernom ulicom jehovizma. Konačno sam imao 
snage i poniznosti priznati: NIJE BOG BIO ONO ŠTO 
SAM OD POČETKA TRAŽIO, PA NIJE BIO NI 
ONO ŠTO SAM NAŠAO U JEHOVIZMU! Sada sam 
u oči gledao u bit svoje zablude: ISKRIVLJENO 
OGLEDALO U RUKAMA ANĐELA TAME. Tražeći 
nepoznato Božanstvo, bez mrvice poniznosti u srcu i 
priprostom dušom, moj se primitivni duh opio vlastitom 


Vodeći krepostan 
život, život vjere, sva- 
ki će od nas biti čvrsta sti- 
jena kojoj ne mogu nauditi 
bijesni valovi, a svjetlost naše 
neporočnosti u stanju je obasjati i 
one što čuče u najmrklijem mra- 
ku otpada. Bolji način za bor- 
bu protiv sektaštva svakog 
od nas pojedinačno 
ne vidim. 


Ako ovaj tekst posluži 
svrsi da i jednog od onih koji 
se kolebaju ili su već krenuli po- 
grešnim putem navede da se za- 
misli nad onim što čini, zahva- 
ljujem Bogu što sam imao prili- 
ku proživjeti ovo iskustvo. 


veličinom. Jehovizam je pronašao i moju “žicu”: osjećaj 
vrijednosti i superiornosti, čak i dok sam padao u najdublji 
glib. Zadovoljan svojim novim statusom postavio sam 
vlastiti ego u središte i potpuno izgubio kompas do Boga. 
Ružan neprijatelj pokazao se u svoj svojoj gadosti. I težak 
i oslobađajući bio je trenutak spoznaje. Sve što sam činio 
bilo je promašeno i isprazno. Našao sam se još jednom 
izgubljen i udaljen od cilja. Svijetu kojem sam živio zadnjih 
godina pokazao se iluzijom, a onaj stvarni bio je još isuviše 
negostoljubiv, osobito iz moje perspektive. Jehovizam je 
ostavio duboki trag u meni i morala je proći još skoro 
godina prije nego sam imao snage iskoračiti van, u 
“hladnu pustinju”. 

Sjaj istine 

Iako sam unutar sekte Jehovinih svjedoka bio 
relativno kratko, bilo je to dovoljno dugo za osjetiti sve 
ono što prolazi zavedeni i odbačeni jehovac kad se 
probudi. Ponajprije nesigurnost i nepovjerenje prema 
svemu vani, posebno prema Crkvi koju je nazivao tako 
odvratnim imenima. Dok sam napuštao jehovizam, želio 
sam se potpuno predati Ocu u ruke, no nikad nisam 
pomislio da ću više ikada aktivno pripadati ijednoj crkvi. 
Strah od povratka preko porušenih mostova najteži je 
neprijatelj. Trajalo bi to moje lutanje i neodlučnost tko 
zna koliko da me milostivi Bog nije uputio u svoju Crkvu. 
U jednoj relativno maloj zajednici u crkvi Sv. Filipa Neria 
pronašao sam sve ono što sam ikada tražio. Pronašao 
sam skupinu iskrenih mladih ljudi koji u svijetu u kojem 
žive NASTOJE ŠIRITI SVJETLO EVANĐELJA. 
Vjerovati iskreno i ponizno, težiti svetosti - nešto je o 
čemu pojma nisam imao i tek se učim u životu. Potrebno 
je neopisivo mnogo ljubavi i strpljivosti da se iz zavedene 
glave izbije sva ona hereza i da se pri tom sačuva kao 

posuda za istinu i ljubav. 

I ljubav i strpljivost i čvrsto vodstvo pronašao sam u 
osobi duhovnika navedene zajednice. Bez njegova 
vodstva daleko bi teže zarastale rane jehovizma. Bez 
njegove blagosti i strpljivosti teško bi se u moje srce 
uselile sve one davno odbačene vrline kršćanskog života 
i vjere. Na ovaj način želim mu i javno zahvaliti na svemu 
stoje učinio za mene, tim više jer mu, zapravo, nikad do 
sad nisam rekao ono jednostavno HVALA. Izraze moje 
zahvalnosti želim uputiti i svim onim ljudima koji su mi 
možda čak i nesvjesno osvijetlili put povratka i nisu me 
“obilježili”. Među njih spadaju svi redoviti posjetioci crkve 
Sv. Filipa. 

Na kraju još nekoliko zaključnih misli. 

Organizacija jehovinih svjedoka unatoč svoj svojoj 
izvanjskoj pobožnosti, moralu, čistoći i redu, predstavlja 
lažne proroke i krive đavolske nauke na koje nas Sveto 
Pismo i te kako upozorava. Čitavo njihovo učenje je 
Hereza: Krist nije Bog, čak niti posrednik; čovjek nema 
besmrtnu dušu; na nebo ide samo 144.000 jehovaca; 
pakao je izmišljotina pogana kao i Presveto Trojstvo; 
Blažena Djevica Marija je tek infiltracija poganskog 
kulta u kršćanstvo; Sveti Duh nije Bog, čak ni osoba, 
nego tek “energija”; sve kršćanske crkve su sotonske; 
Božić, Uskrs i ostali blagdani su poganski; križ je poganski 
simbol i idol... Ovo je samo mali dio jehovskog krivovjerja 
koje se članstvu utupljuje fašističkim metodama. Kao 
kršćani dužni smo dati obol borbi svjetla protiv tame, a 
to znači i protiv raznih sekti, pa i Jehovinih svjedoka. No 
uvijek vodeći računa čiji rat vodimo, moramo pažljivo 
birati sredstva. 

Vrlo često naime, vjerujem u najiskrenijoj nakani da 
obrane Kristovu Crkvu, revni kršćani znaju na jehovce 
“ispaliti” sve što im dođe pod ruku, pa tako znaju pogoditi 
i prilično nisko, dižući prašinu u vlastite oči ili im se čak 
poneki bumerang vrati u potiljak. Mislim tu prvenstveno 
na razne pričice o orgijanjima na jehovskim sastancima 
ili o tomu kako se nove plaća da se krste, a poslije se od 
njih traži da ostave imovinu društvu. Iako Kula stražara 
članstvo iscrpljuje na razne načine, toliko daleko ipak ne 
ide. Jehovini svjedoci nisu bludnici, no zato njihovo 
vodstvo bludniči sa sotonom dok im otima ono najvrednije 
- DUŠU. Niti plaćaju, niti traže (bar ne obvezno) imetak 
od svog članstva, no zato plaćaju porez nečastivom šireći 
mržnju prema Kristovoj Crkvi. Kuće i materijalna dobra 
tek su im usputan plijen na putu do glavnog cilja, naše 
vječnosti. Nekada davno Rimljani su na sličan način 
klevetali prve kršćane, pa zar se onda treba čuditi što 
jehovci tu činjenicu debelo koriste dok upiru prstom u 
nas govoreći: “Eto, ništa se nije promijenilo, pogani i 
dalje kleveću kršćane!” Borba protiv jehovaca jest 
donekle stvar svakog od nas, no ne otupjelim kopljima 



Jehovska vizija Kristovog drugog dolaska 


dezinformacija, već vjerno slijedeći učiteljstvo Crkve, 
naoružani VJEROM. “Držite se dakle! Opašite bedra 
istinom, obucite oklop pravednosti, potpašite noge 
spremnošću za evanđelje mira! U svemu imajte uza 
se štit vjere: njime ćete moći ugasiti ognjene strijele 
Zloga” (Ef 6, 14-16). 

Doista smatram da nisam mjerodavan davati savjete 
bilo komu nakon svih mojih padova, no iz iskustva znam 
koliko je snažan magnet zajednica iskrenih vjernika. 
Vodeći krepostan život, život vjere, svaki će od nas biti 
čvrsta stijena kojoj ne mogu nauditi bijesni valovi, a 
svjetlost naše neporočnosti u stanju je obasjati i one što 
čuče u najmrklijem mraku otpada. Ne vidim bolji način 
na koji bi se svatko od nas pojedinačno borio protiv 
sektaštva, a za ono drugo bojno polje Crkva će već naći 
odgovor. ■ 

ČUVAJ SE 

“KOTRLJAJUĆEG KAMENJA”! 


d vremena nastanka sa- 
stava The Rolling Sto- 

nes, u ranim šezdesetim, pa do 
naših dana, u razdoblju od gotovo 
četrdeset godina, slava i stanovita 
legendamost još im i rastu. Ploče 
im se prodaju izvrsno, a turneje 
redovito izazivaju izuzetno 
zanimanje javnosti i obično 
obaraju sve rekorde kad su 
posjećenost i zarada u pitanju. Sa 
stanovišta statistike i komer- 
cijalnih kriterija nimalo se ne 
pretjeruje kad se njihov nastup 
proglašava najvećim rock 
spektaklom, a njih samim utjelov- 
ljenjem rock’n’rola. Fraze utemeljene na spomenutoj 
reputaciji neumorno eksploatiraju i organizatori njihovog 
hrvatskog nastupa. Prvi plakati s najavom njihovog 
dolaska pojavili su se još krajem prošle godine. Dok pišu 
o gostovanju Rolling Stonesa, naši mediji su puni 
oduševljenja što se hrvatske pozornice ponovo integriraju 
u poprišta najvećih svjetskih rock predstava. Stalno se 
potiče jagma za ulaznicama koje omogućuju pristup u 
krug povlaštenih sretnika koji će svoje veličine i legende 
moći vidjeti uživo. Za početak je tiskano sto tisuća 
ulaznica, a organizator se nada i znatno većoj potražnji. 
Objektivno gledano računica nije neutemeljena. Status 
spektakla i atrakcije im nije upitan, a to su argumenti 
kojima modemi čovjek već duže vrijeme ne može odoljeti. 

Umijeće trajanja u prolaznom 

Nepobitno je da su Rolling Stonesi jedini sastav iz 
ranih šezdesetih koji ne samo da se održao do danas 


nego je i cijelo vrijeme svog 
trajanja u samom svjetskom vrhu 
popularnosti. Tu se nameće 
pitanje u čemu je tajna 
dugovječnosti jednog rock 
sastava u mediju čije je glavno 
obilježje prolaznost? U čemu je 
tajna njihovog opstanka među 
zvijezdama u mediju koji se 
održava tako što ujutro ustoliči 
zvijezde, a onda ih navečer ruši i 
zamjenjuje novima? Rolling 
Stonesi traju i u vremenu kad se 
svakoj novoj generaciji stvaraju 
ne samo nove zvijezde nego i 
čitav novi mehanizam iden- 
tifikacije; jedan slojevit kompleks obilježja koji ima za 
cilj očitovati i inače neumjerena uvjerenja mlađih 
naraštaja o njihovoj posebnosti. 

Osporavati članovima ove rock grupe glazbenu 
nadarenost i inteligenciju bilo bi tendenciozno i nepošteno, 
ali bi isto tako bilo površno i odveć nekritično proglasiti 
ih glazbenim genijalcima. Nisu oni opstali tako što su 
stvarali “besmrtna” djela i tako pobijedili vrijeme; takav 
ih podvig, uostalom, nikad i nije zanimao. Oni su postali 
to što jesu upravo na suprotan način, tj. tako što su se 
srodili s vremenom i to u negativnom smislu te riječi. 

Rock’n’roll je vrlo rano evoluirao iz nešto raskala- 
šenije zabave za mlade u izričaj prosvjeda, u autentično 
svjedočanstvo njihovog svjetonazora. Svoj bljeskovit i 
potpun uspjeh ova vrsta glazbe duguje paradoksalnoj i 
gotovo suicidnoj situaciji u koju je suvremeni čovjek 
doveo samoga sebe, pretpostavljajući materijalni 
napredak svojoj duhovnoj izgradnji. Riječ je o 
svojevrsnom htijenju čovjeka da se sam poništi i zaniječe. 


Najavljeno zagrebačko 
gostovanje rock sastava 
The Rolling Stones , 
pokušaj objašnjenja 
njihove velike popular- 
nosti koja, usprkos go- 
dinama, nimalo ne je- 
njava, te vjernička pro- 
sudba tog fenomena po- 
vod su napisu BRANKA 
MILOŠA. 

Nisu The Rolling 
Stonesi opstali tako 
što su stvarali “besmrtna ” 
djela i tako pobijedili vrijeme; 
takav ih podvig, uostalom, nikad i 
nije zanimao. Oni su postali to 
što jesu upravo na suprotan 
način, tj. tako što su se 
srodili s vremenom i 
to u negativnom 
smislu te riječi. 


Riječ je o situaciji u kojoj čovjek, slikovito rečeno, ne 
želi biti čovjek jer ignorira i zanemaruje sve one principe 
koji su doprinosili njegovom čovještvu. Ni građanin kao 
da ne želi biti građanin jer u vrijednosnom sustavu koji 
gaje iznjedrio gazi po svemu onome što od njega zahtijeva 
žrtvu, disciplinu i odgovornost, a upravo je na njima 
zasnivao svoje stoljetno napredovanje. I vjernik je sve 
manje dosljedan vjernik pa svoj identitet ne zasniva 
isključivo na konkretnom vjerskom sadržaju nego se sve 
više upušta u neobavezne eksperimente s neograničenim. 
I odrastao čovjek kao da izbjegava odgovornost, te se 
zadovoljava privremenim utočištima u infantilnosti i 
materijalističkom komoditetu. Dubljem interesu za 
stvarnost i angažmanu ka njenom poboljšanju 
pretpostavljeno je čovjekovo pravo na neograničenu 
zabavu. 

U takvom ozračju počeo je prevladavati tip čovjeka 
koji je iz sebe ispraznio sav duhovni sadržaj. Relativizirao 
je ono apsolutno, a apsolutizirao ono relativno. Pogazio 
je većinu svojih ideala, a time je i sam izgubio pravi 
autoritet, i kao roditelj i kao šire shvaćeni uzor. U tom 
stanju općeg kaosa i dezorijentacije, uz presudan doprinos 
elektronskih medija, došlo je do generacijske 
homogenizacije mladeži. Do sredine našeg stoljeća 
homogenizacije su nastajale na političkoj, nacionalnoj, 
vjerskoj ili ekonomskoj osnovi. Ovo je prvi put da se 
neka vrsta globalnog zajedništva zasnuje na dobnoj 
osnovi. U vrijeme duhovno ispražnjenih i moralno 


dezorijentiranih individua konsenzus je postignut na 
temelju glorificiranja niza osjećaja koji počinju prožimati 
mladog čovjeka, a kojima je tradicionalni odgoj pristupao 
oprezno, nastojeći ih oplemeniti i usmjeriti. Mlade je uvijek 
karakteriziralo nestrpljenje, bunt, narcisoidnost i buđenje 
nagonskog. Ranije se na te pojave gledalo kao na 
elemente jedne neophodne energije koja će, pažljivo 
njegovana i pravilno usmjerena, dati zrelog i od važnog 
obiteljskog čovjeka i građanina. Sad su ti elementi 
apsolutizirani i predstavljeni kao svrha samima sebi. 

Mladi su svoja uvjerenja i stavove uspjeli 
najradikalnije artikulirati u glazbi koja je početkom 
pedesetih godina nazvana rock’n’roll. Rock’n’roll su od 
početka prožimala obilježja zabave, svojevrsne ideologije 
(posebno tijekom šezdesetih godina) i izrazito profitabilne 
industrije. Kao glazbeni izraz pojavio se u specifičnoj 
situaciji generacijskog sukoba kad su mladi počeli osjećati 
neskrivenu odbojnost spram svega što ih je asociralo na 
svijet odraslih, kojeg su poistovjećivali s krvavim 
iskustvima minulih svjetskih ratova i prijetvornim 
zagovaranjem moralnih vrijednosti, kojih se ni sama 
roditeljska generacija nije dosljedno pridržavala. No 
umjesto da svoje neslaganje sa stvarnošću iskoriste kao 
polazište za promjene u pozitivnom smjeru, mladi su se 
opredijelili za agresivan prosvjed koji je postupno prelazio 
u potpuno nijekanje svega onog što je naraštajima prije 
njih važilo kao uzor i vrednota. Rock je u mladom 
čovjeku poticao ono narcisoidno i razmetljivo, što je tek 
trebalo uobličiti u ljepotu, te veličao ono nagonsko i 
hirovito, što je tek trebalo sazriti u životnu energiju. Rock 
industrija je rano spoznala kupovnu moć maloljetnika i 
izgradila primjerenu poslovnu strategiju. Povlašćivalaje 
pubertetlijskim hirovima i frustracijama, opravdavala je 
njihovu agresivnost i umišljenost, te im laskala tretmanom 
punopravnih subjekata. Rock tekstovi puni hvalospjeva 
tjelesnoj ljubavi i puni neskrivenog prezira prema 
tradicionalnom osjećaju stida i prema roditeljskom 
autoritetu imali su gotovo pornografski učinak na svijest 
djece, još nespremne i nezrele za cjelovito poimanje 
ljubavi, braka i obitelji. Tako su bezbrojnim pravcima u 
koje se rock’n’roll od početka razgranao, neke od rijetkih 
zajedničkih crta bile: slobodno seksualno izražavanje, 
anarhizam, kopanje po podsvjesnom i nagovor na 
prepuštanje njegovoj klimi. 

Najuvjerljiviji protagonisti takvih impulsa, raspoloženja 
i opće atmosfere bili su, svakako, Mick Jagger i njegovi 
The Rolling Stones. Oni su odmah shvatili kako diše 
njihovo vrijeme i sve podredili publicitetu držeći se gesla: 
“Nek se o nama piše, pa makar i loše.” Uvjerljivo su 
prednjačili u svakoj od smjernica negativnog rockerskog 
identiteta. Prepoznali su destruktivnu tendenciju vremena 
i zabrinjavajuću privlačnost raskalašenosti, pri čemu su 

se uvjerljivo kandidirali za ulogu predvodnika. Duhovno 
ispražnjenom i moralno dezorijentiranom čovjeku nudili 
su svoja rješenja, izigravali buntovnike i pozivali na 
iživljavanje poročnosti svake vrste. Vremenom su se 
javljali novi bizarni rock pokreti i nove agresivne rock 
zvijezde, ali Stonesi su za sve ostali uzor i istinski standard. 
Na planu okultnog usmjerenja bili su nenadmašni jer je 
Jagger, po potrebi, uvjerljivo glumio i samog Lucifera; 
na području seksualnih skandala prekoračili su sve 
zamislive granice; u sferi promidžbe narkotika gitarist 
Keith Richard činio je stvari koje graniče s nemogućim. 
S obzirom daje u rocku prevladala njegova negativna 
tendencija, to je i Rolling Stonesima u njemu pripalo 
“počasno” ili, rockerskom terminologijom rečeno, kultno 
mjesto jer se svaki novi “prekoračivač granica”, htio ili 
ne htio, smatrao njihovim svojevrsnim dužnikom. O ulozi 
Rolling Stonesa u svakom od nosivih stupova demonskog 
hrama rock’n’rolla potreban je i nešto argumentiraniji 
osvrt. 

Okultizam u glazbi Rolling Stonesa 

Ako se, što se obično čini, za utemeljivače okultnog 
rocka (odn. rock pravca obilježenog štovanjem sotone) 
uzima britanska grupa Earth , koja je 1969. godine 
promijenila naziv u Black Sabath i otvoreno se izjasnila 
sotonističkom, onda se previđa višegodišnje flertovanje 
Rolling Stonesa sa sotonizmom. Album kojeg su Stonesi 
objavili 1967. godine nosi naslov “Their Satanic Majesties 
Request” ( Zahtjev njihovog sotonskog veličanstva ). 
Naziv albuma je zbog svoje konkretnosti izazvao čuđenje 
kod tadašnjih kritičara, pa je Mick Jagger otklonio svaku 
zabunu izjavom da ih na taj album nije inspirirao nitko 
drugi do Anton La Vey, štovatelj sotone i osnivač prve 
službene sotonističke crkve u Americi. Riječ je o crkvi 
“First Church of Satan” u San Franciscu. Osnivač 
spomenute sotonističke crkve, Anton La Vey, srž vjere 
svojih sljedbenika izrazio je sljedećim riječima: “Mi 
preokrećemo molitvu Oče naš tako što u nju unosimo 
ime sotone i ubacujemo prostote, gazimo nogama križ ili 
ga okrećemo na glavu.” Na njihovom narednom albumu 
“Beggars Banquet” {Prosjačka gozba) iz 1968. godine 
Stonesi donose i pjesmu Sympathy for the Devil 
{Simpatija za đavla) koja među američkim sotonistima 
odmah dobija status himne. Tony Sanchez, autor 
zapažene studije o Rolling Stonesima, dugo godina blizak 
samom sastavu, događaje najednom njihovom koncertu 
popratio je sljedećim komentarom: “U jednom tenutku, 
za izvođenja pjesme Sympathy for the Devil, Jagger je 
sa sebe strgao drečavo crvenu majicu i otkrio veliki ružan 
istetovirani lik koji je predstavljao sotonu. Počeo sam se 


Rock ’n y roll 

je vrlo rano evolu- 
irao iz nešto raskalaše- 
nije zabave za mlade u izri- 
čaj prosvjeda, u autentično svje- 
dočanstvo njihovog svjetonazora. 

Svoj bljeskovit i potpun uspjeh ova 
vrsta glazbe duguje paradoksal- 
noj i gotovo suicidnoj situaciji u 
koju je suvremeni čovjek doveo 
samoga sebe, pretpostavlja- 
jući materijalni napredak 
svojoj duhovnoj 

izgradnji. 


pitati ne bavi li se on crnom magijom znatno više i 
predanije negoli mi slutimo?” 

Tijekom druge polovine šezdesetih godina Jagger je 
bio pod velikim utjecajem svog prijatelja, američkog 
glumca i redatelja Kennetha Angera. Anger, neskriveni 
štovatelj sotonista Aleistera Crowleya, još je kao mladić 
režirao kratke filmove provokativne tematike, čime je 
stekao ugled jednog od pokretača američkog 
underground filma. Ma koliko slovio kao neovisan i 
autentičan redatelj, K. Anger, koji je sam sebe nazivao 
magom ili čarobnjakom kina, u biti je sadržaje svojih 
filmova gradio na Crowleyevim shvaćanjima o magiji, 
seksualnosti i nasilju. Omiljene teme su mu bile: sadizam, 
mistični obredi, okultizam, neposredan utjecaj droga na 
ljudsku svijest, što je Anger držao pozitivnim te 
homoseksualizam, kojeg je izravno prikazivao, a i sam 
glumio. “Životna djela” su mu filmovi: “Invocation of 
my Demon Brother” {Zazivanje mog brata demona) i 
“Lucifer’s Rising” {Luciferovo ustajanje). Oba filma 
prikazuju na platnu verzije Crowleyevih sotonističkih 
vizija. Kenneth Anger je u Micku Jaggeru vidio 
najpogodniju osobu kojoj bi se mogla ponuditi uloga 

Lucifera. Njegov prethodnik u ovoj ulozi, također rock 
glazbenik, gitarist Bobby Beausoleil je iz neobjašnjivih 
razloga izvršio jedno sadističko ubojstvo; pokazujući 
znakove potpune opsjednutosti, krvlju žrtve na zidu je 
ispisivao simbole nejasnog značenja. Neopterećen ovim 
događajima Jagger je glumio Lucifera u filmu 
“Invocation. . i napisao dio glazbe. Filmski kritičari su 
ovaj film ocijenili kao “paklensku fantazmagoriju u kojoj 
Anger priziva demone, slavi svoju crnu misu i gomila 
tajnovite, mistične slike. . 

Vjerojatno bi se suradnja Mick Jaggera s redateljem 
Kennethom Angerom nastavila i na filmu “Lucifer’s 
Rising” da u međuvremenu nije došlo do jednog užasnog 
događaja koji je izazvao bijes javnosti. Bilo je to šestog 
prosinca 1969. godine na Altamont Speedwayu, 
zapuštenom autotrkalištu u blizini San Francisca. Rolling 
Stonesi su na tom mjestu na završetku svoje američke 
turneje priredili tobožnji besplatni rock festival “poklon 
kalifomijskim klincima”, a zapravo su im trebali statisti i 
atraktivni snimci za film Gimme Shelter kao dokument 
uspješne američke turneje. Altamont je posjetilo oko 300 
tisuća ljudi. U skladu s, koliko stvarnim toliko i 
afektiranim, negativnim imidžom Stonesa i sotonističkim 
aluzijama na pločama koje su u to vrijeme snimali, njihov 
menedžarski tim je kao redare na altamontskom rock 
festivalu angažirao ozloglašenu rockersku grupaciju 
znakovitog naziva Hell’s Angels (. Anđeli pakla). 


“Anđeli” su od početka koncerta brutalno terorizirali 
publiku. Kad su na pozornicu izišli Rolling Stonesi, kao 
zvijezde večeri, izgredi su se pojačali. Dvoje mladih, 
potpuno golih ljudi, puzeći je krenulo prema pozornici, 
kao prema oltaru na kojem se održava crna misa, s 
namjerom da sebe ponude kao žrtvu pod udarcima 
sotoninih predstavnika, anđela pakla, pri čemu su bili 
brutalno premlaćeni. Pravi je kaos ipak nastupio u 
trenutku kad su Rolling Stonesi počeli svirati pjesmu 
Sympathy for the Devil. Hell s Angelsi su krenuli u 
opću tučnjavu s prisutnima, koncert je posve izmakao 
kontroli. Dok je Jagger na pozornici stilizirao Lucifera, 
“anđeli” su noževima izboli jednog osamnaestogodišnjeg 
mladića. No on nije bio jedina žrtva ovog koncerta. Jedan 
se vozač neočekivano, u punoj brzini, svojim autom zaletio 
u publiku i ubio dvoje ljudi. Neki se mladić utopio u kanalu, 
a kao pravi uzrok njegove smrti ustanovljena je 
prekomjerna doza LSD-a. Posljedice bi možda bile i teže 
da medicinska ekipa, koja se sastojala od devetnaest 
liječnika i šest psihijatara, nije, do iznemoglosti, pružala 
pomoć ozlijeđenima u publici. Najviše je bilo pretučenih 
i prekomjerno drogiranih, a bilo je i nekoliko slučajeva 
prijevremenih poroda. Stonesi nisu prekidali nastup, 
odsvirali su sve što su planirali, premda se nastavak 
koncerta odvijao u potpunom metežu. 

Nakon ovih događaja Jagger se ipak odlučio na 
distanciranje od sotonističkog redatelja Kennetha 

Angera, pri čemu je došlo i do prekida suradnje na filmu 
“Lucifer’s Rising”. Iako se Altamont obično uzima kao 
svojevrsna prekretnica u karijeri Rolling Stonesa i prekid 
iskazivanja simpatija prema Crowleyevoj magiji, ipak je 
i u njihovim kasnijim radovima bilo povremenih magijskih 
i sotonističkih aluzija. Tako su albumu snimljenom 1970. 
godine dali naslov “Get Yer Ya-Ya’s Out”, koji u sebi 
zapravo sadrži refren koji se često javlja u Woodoo 
kultovima. Dijelovi albuma “Goaf s Head Soap” (Juha 
od kozje glave), nastalog 1973. godine, snimljeni su 
uživo za vrijeme nekog Woodoo rituala. Na albumu se 
mogu čuti i urlici jednog opsjednutog čovjeka. Unutarnji 
dio omota ovog albuma prikazuje odsječenu kozju glavu 
koja pliva u vrijućem loncu, a upravo je kozja glava 
klasičan sotonistički simbol. 

Pored Mick Jaggera, u grupi Rolling Stones veliki 
interes za magiju pokazivao je i gitarist Keith Richard. 
On je američkom magazinu “Rolling Stone” od 
19.08.1971. godine dao slijedeću izjavu: “Crna magija 
je nešto što bi svatko trebao isprobati. U njoj leže velike 
mogućnosti. Mnogi se ljudi njom bave, a svatko u sebi 
nosi dio nje. Woodoo kultovi se odbacuju kao praznovjerje, 
a nisu za potcjenjivanje. . . Neki iz kruga tih maga misle 
da smo mi tajni Luciferovi agenti, a drugi misle da smo 
Lucifer osobno...” Objašnjavajući proces nastajanja 
pjesama Rolling Stonesa, Richard je tvrdio da one često 
nastaju spontano, u atmosferi svojstvenoj spiritističkim 
seansama, kad se oni ponašaju kao jedan poslušan i 
otvoren medij. 

Stav Rolling Stonesa prema seksualnosti 

Strategiju kojom će se Rolling Stonesi poslužiti u svom 
pohodu prema slavi sažeo je njihov menadžer Andrew 
Loog-Oldham u tvrdnju: “Rock glazba je u osnovi 
seks i to je ono čime treba mlađariju udariti posred 
lica.” Za provedbu svojih planova raspolagao je 
“idealnom” ekipom glazbenika čiji se privatni životi nisu 
nimalo razlikovali od upadljivog imidža raskalašenih 
nimfomana. I Jagger i Richard su vrlo rano došli na glas 
seksualno nezasitnih i moralno potpuno neodgovornih 
osoba, a drugi gitarist, Brian Jones, ih je čak i nadmašio 
jer je u dobi dokjoš nije napunio ni šesnaest godina već 
bio otac dvoje izvanbračne djece. Gotovo da nema nijedne 
pjesme Rolling Stonesa kojoj tema nije seks. Svima njima, 
bilo da se radi o ranim snimcima poput Little redRooster 
(Mali crveni pijetao), ili Let spend the night together 
(Provedimo noć zajedno), pa Stray cat blues (Bluz 
zabludjelog mačeta), gdje se veliča “umijeće” 
maloljetnice u tjelesnoj ljubavi, preko njihove, možda 
najuspješnije pjesme Satisfaction (Zadovoljenje) koja 


Ove bizarnosti 
koje nalikuju senza- 
cionalističkim pretjerivanji- 
ma žutog tiska, nažalost, stva- 
ran su sadržaj biografija Rolling 
Stonesa. Zastrašujuće je da su te 
osobe heroji kojima se velik dio 
današnjeg svijeta tako slijepo 
divi. Heroji, čiji je podvig 
obično bludničenje. 


obiluje prostotama, pa sve do najnovijeg albuma Bridges 
to Babilon, zajedničko je slobodno seksualno izraža- 
vanje, anarhizam, zazivanje podsvjesnog i poticanje na 
avanture u tim pravcima. Scenski nastup Rolling Stonesa, 
posebno njihovog pjevača Mick Jaggera uvijek je bio 
mješavina agresivne seksualnosti, arogancije i 
narcisoidnosti. Sotonističkim kriterijima profilirani 
Kenneth Anger je kao “najvredniji” učinak njihovog 
naglašeno seksualnog nastupa izdvojio sljedeće: “To je 
ono na što reagira djevojačka podsvijest, to je ono 
što oslobađa zvijer koja leži u njima.” 

Ono što su u pjesmama pjevali, u životu su praktici- 
rali. Sotonist Aleister Crowley, pišući svoju protubibliju, 
zagovarao je načelo: “Radi ono što ti se prohtije.” Mick 
Jagger je jednom prigodom ustvrdio: “Ja sam protiv svega 
što ograničava pojedinačnu slobodu. Kao nonkonformist 
ne smatram istinom ono što drugi ljudi smatraju.” I 
CrowIey i Jagger u biti tvrde isto - čovjek ima pravo na 
sve i u tome ga ništa ne smije sputavati. 

Teoriju potpune proizvoljnosti i prava na sve Stonesi 
su dosljedno primijenili na planu seksualnosti. U životu 
bez ikakvog reda i obzira postojalo je samo jedno pravilo 
- promiskuitet. Uživali su u skandalima. Nabrajati ih 
bilo bi i besmisleno i neukusno. O svemu će dovoljno 
zorno svjedočiti i nekoliko sljedećih sličica. U drugoj 
polovini šezdesetih godina Mick Jagger je imao relativno 
trajniju vezu s pjevačicom Marianne Faithfull, mada 
je paralelno imao i bezbroj ljubavnica. Marianne je, 
sudeći po iskazima iz njene autobiografije, bila zaljubljena 
u Keitha Richarda. No, menadžer Stonesa nagovorio ju 
je na “ljubav” s Mickom jer je to bolje rješenje za grupu: 

Michclangelu, Uaronov čamac (detalj suda) 


“Ako pođeš s Keithom, uništit ćeš Micka.” Gitarist Keith 
Richard nije ništa osjećao prema Marianni jer je žudio 
za Anitom Pallenberg, djevojkom kolege iz grupe, 
Briana Jonesa. Marianne i Anita, koje su vremenom 
postale prijateljice, odlučile su se na jednu bizarnu okladu 
- pobjednica je ona kojoj će uspjeti spavati s više članova 
Rolling Stonesa. Na kraju je ishod bio izjednačen, obje 
su spavale s po trojicom. Odnosi u grupi obilovali su 
perverzijama svake vrste. Tako je Mick Marianni za 
vrijeme njihovog spolnog odnosa priznao da mašta o 
odnosu s Keithom. Keith i Brianova djevojka Anita su 
se ljubili u autu kojim je upravljao Brian. Marianne je 
Micku tolerirala sve avanture dok nije došlo i do njegove 
veze s Brianovom djevojkom Anitom Pallenberg. Nakon 
toga je Marianne, koja je bila u sedmom mjesecu 
trudnoće, pobacila Mickovo dijete, a malo zatim pokušala 
i samoubojstvo. Sve dublje je tonula u tešku ovisnost o 
narkoticima. Bez velikih sentimentalnosti Mick Jagger 
je digao ruke od Marianne i uskoro stupio u kratki brak 
s nikaragvanskom ljepoticom Biancom de Macias. 
Usporedo s ovim događajima - i inače labilan - gitarist 
Brian Jones sve je manje vladao sobom. Teško je 
podnosio ljubavne veze “svoje” djevojke Anite 
Pallenberg s Mickom i Keithom, potpadao je pod sve 
veću ovisnost o drogama, pa je bio sve manje sposoban, 
a i voljan, sudjelovati u novim projektima grupe. Kad je 
trećeg srpnja 1969. godine pronađen mrtav u bazenu 
svoje kuće, već je bio bivši gitarist Rolling Stonesa. 

Ovi događaji koji nalikuju senzacionalističkim 
pretjerivanjima žutog tiska, nažalost, stvaran su sadržaj 
njihovih biografija. Zastrašujuće je da su te osobe heroji 
kojima se velik dio današnjeg svijeta tako slijepo divi. 


Heroji, čiji je podvig obično bludničenje. 

Rolling Stonesi i droge 

Kao jedan od najpoznatijih konzumenata narkotika 
na rock sceni dugo je slovio gitarist Stonesa Keith 
Richard. Iako ni ostali iz grupe nisu puno zaostajali, pa 
su vrlo česta bila uhićenja pojednih članova grupe zbog 
posjedovanja droga, dovoljno je za ilustraciju ograničiti 
se na njegov primjer. Richard je 1978. godine bio uhićen 
prilikom prelaska američo-kanadske granice jer mu je u 
prtljagi pronađeno tri kilograma heroina. Na optužbu da 
je preprodavač Keith Richard je hladno uzvratio daje 
sva droga samo za njegovu osobnu upotrebu. On se 
svojevremeno, zagovarajući slobodnu upotrebu droga, 
razbacivao izjavom da će prestati s drogiranjem jedino 
u slučaju da liječnici kažu kako mu je preostalo još samo 
šest mjeseci života. U vrijeme davanja spomenute izjave 
Keith Richard je dvaput godišnje u jednoj privatnoj klinici 
u blizini Ženeve mijenjao narkoticima zatrovanu krv. 
Ovakvo Richardovo “junačenje” dovoljno svjedoči o 
njegovoj površnosti i cinizmu. Glumio je neustrašivog 
prethodnika u područje zabranjenog, svoju je suludu i 
bolesnu ovisnost predstavljao kao misiju kidanja okova 
što sputavaju mladež na putu u bogatstvo snova; pozivao 
ih je da ga slijede u avanturu od čijih se drastičnih 
posljedica on unaprijed osigurao. Mnoštvo nesretnika 
koje je takvim izjavama i ponašanjem ohrabreno na 
posezanje za drogom nije moglo sebi priuštiti takav skupi 
medicinski tretman, pa tako ni odgoditi svojih posljednjih 
šest mjeseci. 

Stonesi su se hvalili da im je album Exile On Main 

Pravi život je 
nešto daleko stvarnije 
od irealnih sanjarija po- 
taknutih narkoticima i daleko 
dostojanstvenije od prava 
na zadovoljenje osnovnih 
tjelesnih nagona. 


Street , snimljen 1972. godine, inspiriran isključivo 
drogama. Iste godine su tijekom svoje američke turneje 
snimali i film koji je dokumentirao njihova drogiranja i 
bizarna orgijanja. Zbog potpuno besramnog sadržaja film 
nije mogao ići u normalnu prodaju, ali su fanovi grupe 
redovito dobijali upute kako se “ilegalno” može doći do 
njega. 

Scenski nastup Rolling Stonesa i njihovi istupi u 
javnosti redovito su bili svojevrstan zahtjev za 
legalizacijom poroka svake vrste, pa tako i narkotika. 
Ponašali su se ne samo kao da su izvan zakona, i 
moralnog i političkog, nego su ga i otvoreno prezirali, pa 
je tako isplaženi jezik, dugogodišnji vizualni simbol grupe, 
vjeran odraz njihovog poimanja i stava spram sakralnog, 
društvenih i moralnih vrijednosti i svake odgovornosti 
uopće. Dok im je to bilo oportuno i unosno, dok je 
koincidiralo s prosvjednom misijom rock’n’rolla, Mick 
Jagger i njegovi Rolling Stonesi izigravali su sulude 
demone, afirmirali sotonsko kao ljudskom duhu 
imanentan sadržaj, i tako nijekali uobičajena shvaćanja 
svetosti i pozitivnog. S reputacijom veterana iz bezbroj 
amoralnih skandala obraćali su se gomilama djece 
bodreći ih na seksualnu pomamu i zadovoljenje svake 
požude. Nisu bili opterećeni razmišljanjem o 
posljedicama koje će pri tom ostaviti na mlade ljude i 
njihovu sposobnost da se kasnije uključe u odgovoran i 
normalan život. 

Sotonist Aleister CrowIey je preporučivao tri 
praktične metode uz pomoć kojih čovjek prelazi u 
ekstazično stanje i izmiče stvarnosti. Preporučene 
metode su: glazba koja se temelji na ponavljanju motiva 
i snažnom ritmu, droge svake vrste i seksualnost 
shvaćena kao pravo na zadovoljenje svakog prohtjeva, 
uključujući i odnose s oba spola. Ako se proanalizira 


dobitna strategija Rolling Stonesa, onda je uočljivo da su 
je temeljili na Crowleyevoj formuli. 

Najveći rock spektakl na svijetu 

Kad je rock’n’roll kao glazbeni pravac ušao u fazu u 
kojoj svoj smisao nije više nalazio u pobuni i izricanju 
prosvjeda protiv tradicionalnih vrijednosti, kad je težište 
svog interesa sveo na zabavljačku komponentu i njezine 
poslovne efekte, i nastup Rolling Stonesa je poprimio 
drugačiji karakter. Pri tom se, naravno, ne radi ni o 
kakvom moralnom zaokretu, već o spoznaji da se glazbeni 
proizvod bolje prodaje ako je ponuđen u formi zabave i 
spektakla. Već su tijekom sedamdesetih godina Stonesi 
postali neka vrsta putujućeg cirkusa. Njihovi konvoji 
kamiona s opremom počeli su obilaziti svijet. Kad je 
rock’n’roll postao multimilijunerski biznis, a glazbenici 
nova kasta bogataša, Rolling Stonesi su prestali igrati 
ulogu bijesnih buntovnika i počeli su se baviti pitanjem 
kako unaprijediti posao i privući mase potrošača u 
superarene i stadione gdje nastupaju. Svjedočeći opći 
trend metamorfoze rock’n’rolla organizator rock turneja, 
Bili Graham, je tvrdio: “Kad smo počeli 1965. godine, 
imali smo posla s glazbenicima, a danas su oni direktori 


Ako se pro- 
analizira dobitna 
strategija Rolling Stonesa, 
onda je uočljivo da su je temelji- 
li na Crowleyevoj formuli: glazba 
koja se temelji na ponavljanju mo- 
tiva i snažnom ritmu, droge sva- 
ke vrste i seksualnost shvaćena 
kao pravo na zadovoljenje 
svakog prohtjeva, uklju- 
čujući i odnose s 
oba spola. 

Jesu li dva sata 
spektakla dovoljan razlog 
zbog kojeg bi vjernik trebao 
zanemariti svoje vrijednosti i do- 
stojanstvo samo zato da bi, po- 
taknut porukama agresivne 
promidžbe, mogao ići 
tamo gdje “svi 
drugi idu’’? 


i akcionari golemih koncerna koji se od šefova General 
Motorsa i Coca-Cole razlikuju samo po tome što nose 
duge kose i sviraju gitare...” 

Suvremeni američki filozof Alan Bloom bavio se 
pitanjem utjecaja rock glazbe i rock kulture općenito na 
obrazovanje mladih. Zaključio je da je zapadnjačka 
misao, potaknuta Lockovom tezom daje čovjek prvotno 
praznina koja se postupno ispunja spoznajama njegovog 
iskustva i dodatno usmjerena Voltaireovim pozivom na 
rušenje bestidnice, brzo počela dovoditi u pitanje samu 
sebe. Nove je poticaje dobila u obećanju da će 
disciplinirani zapadnjak, iscrpljen ispunjavanjem 
svakodnevnih obveza i satrven teretom moralnih 
postulata, naći osvježenje u svom istinskom izvoru, u 
nagonskom i podsvjesnom. Sad kad su i ta tajnovita i 
obećavajuća prostranstva istražena i demistificirana, kad 
se ono što je dugo bilo potiskivano otvoreno izražava, 
kad je podsvjesno postalo “nadsvjesnim,” očito je da 
zaranjanje u “istinski izvor” nije donijelo nikakve 
stvaralačke poticaje niti spasonosnu energiju na kojoj 
će počivati budućnost. Samo egoizam, infantilnost i 
bezobzirnost, samo šljokice šou biznisa i grimase Micka 
Jaggera koji skače po pozornici, ispušta demonske krike 
i plazi jezik svima, kako onima kojima su još na srcu 
istinske vrijednosti tako i onima koji misle da su se zajedno 
s njim otresli njihovih sputavajućih okova. 

I našoj bi publici Rolling Stonesi trebali ponuditi svoj 
spektakl koji se zasniva na tri temeljna aduta: odama 
sotonizmu, drogama i seksu, mada ne uvijek s jednakim 
naglaskom. Sve bi to bilo, nedvojbeno, vrlo profesionalno, 


upakirano u blještavu predstavu izvedenu na šezdesetak 
metara dugačkoj pozornici, s više desetaka tona opreme 
sastavljene od brojnih moćnih proizvođača decibela, 
mnoštvom reflektora koji rasipaju svjetlosti svih zamislivih 
boja i ogromnim ekranima koji prate svaki mig i sugestiju 
“nenadmašnih” rock idola. 

Vjernici i “spektakl stoljeća” 

Sigurno je da i među vjernicima ima mnogo ljubitelja 
rock glazbe. U kontekstu ranije navedenog logično je 
što se nameće pitanje kako se vjernik treba postaviti 
prema dolasku Rolling Stonesa. Drugim riječima: može 
li neutralno i ravnodušno uživati u njihovoj glazbi, umiren 
tvrdnjama da su oni samo naturalistički odraz svog 
vremena; da su kao sposobni poslovni ljudi i vješti 
manipulatori osjećajima veličali sotonizam samo dok im 
je to moglo poslužiti kao vješt reklamni trik i važna 
stepenica u izgradnji negativnog imidža; da su droge i 
nemoral ionako njihova privatna stvar, u svrhu publiciteta, 
možda malo i preuveličane. Jesu li dva sata spektakla 
dovoljan razlog zbog kojeg bi vjernik trebao zanemariti 
svoje vrijednosti i dostojanstvo samo zato da bi, potaknut 
porukama agresivne promidžbe, mogao ići tamo gdje 
“svi drugi idu”? 

Vjernicima je prije dvije tisuće godina objavljeno 
kakav je pravi put, prava istina i život. Taj put je često 
trnovit, naporan i redovito vezan uz uspon, te je kao takav 
posve različit od puta kojim ide mnoštvo. Vjernicima je 
objavljena i prava istina, istina koja nema ničeg 
zajedničkog s vulgarnošću i cinizmom u pjesmama 
Rolling Stonesa. Vjernicima je, u isto vrijeme, objavljeno 
i što je to pravi život. Nešto daleko stvarnije od irealnih 
sanjarija potaknutih narkoticima i daleko dostojanstvenije 
od prava na zadovoljenje osnovnih tjelesnih nagona. 
Vjernike je još prije dvije tisuće godina obasjalo vječno 
svjetlo, otvorilo im oči i rasvijetlilo sva tajanstvena 
prostranstva, a sada se mase daju hipnotizirati bljeskovima 
spretno programiranih reflektora koji čovjeka zasljepljuju 
za svaki drugi prizor osim za nekoliko sračunato odabranih 
erotskih detalja. Vjernik bi na temelju tih objava morao 
znati da ne dolazi iz praznine, da ima svoju nepromjenjivu 
prirodu, vječnu bit, dostojanstvo i životni smisao, kao i 
put kojim ga može ostvariti. 

Dana 1 1 . rujna 1 994. godine, na zagrebačkom hipo- 
dromu gotovo milijun Hrvata je bilo nazočno misi Kristo- 
vog zemaljskog namjesnika, Svetog oca Pape, a sada 
se očekuje da će na tom istom mjestu mase Hrvata 
“hodočastiti” skupini Luciferovih, najblaže rečeno, za- 
govornika. Zreo i odgovoran vjernik katolik morao bi o- 
sjećati daje nazočnost na oba ova skupa nespojiva. ■ 

KATOLIČKE 
WEB STRANICE 


www.vatican.va 

Na adresi http://www. v utican. va možete posjetiti 
službene internet stranice Svete Stolice. Prvi susret 
ostavlja odmah dojam da se radi o službenoj Web stranici, 
koja se odlikuje ozbiljošću i decentnošću, ali i 
profesionalnim grafičkim riješenjima koja koriste 
prepoznatljivo umjetničko blago Vatikana. Za 
pregledavanje stranica je moguće odabrati neki od šest 
svjetskih jezika (njemački, engleski, španjolski, francuski, 
talijanski, portugalski). 

Na Webu se mogu pronaći informacije podijeljene u 
četiri odjeljka: o Svetom Ocu, Rimskoj kuriji, jubileju 


2000, Vatikanskom muzeju i o informacijskim servisima. 
U djelu o Rimskoj kuriji sadržane su informacije o 
različitim kongregacijama, zatim o švicarskoj gardi, državi 
Vatikan, itd. 

Informacijski servis nudi prikaz vatikanskih medija i 
službi za informiranje, kao što su ured za tisak, radio i 
televizija. 

Arhiv sadrži među ostalim Katekizam Katoličke 
crkve, Dokumente Drugog vatikanskog koncila, te 
Papino djelo Prijeći prag nade . Moguće je pronaći 
različite dokumente po vrstama, datumima i si. 

Službene vatikanske stranice sadrže i odsjek s 

Who We Are 

Catholic Ansvvers is the largest Catholic apologetics and evangelization organization in 
North America. We are lav people devoting our full-time efforts to promoting the Catholic 

aktualnostima, koji upućuje na nova događanja ili 
dokumente u svezi s Vatikanom. 

www.catholic.com 

Web stranica koju vam predstavljamo djelo je udruge 
Catholic Answers ( Katolički odgovori ), udruge 
posvećene katoličkoj evangelizaciji i apostolatu, najveće 
takve vrste u Sjevernoj Americi. Isti urednički tim 
uređuje poznati časopis This Rock (Ova Stijena), a 
njihova djelatnost se proteže i na izdavanje knjiga, manjih 
publikacija i videovrpci katoličkog sadržaja uz redovito 
pojavljivanje u radio i televizijskim emisijama. Na stranicu 
ste možda i sami naišli prelistavajući po katoličkim Web 
stranicama ili ako vas je jednostavno zanimalo postoji li 
adresa imena http://www. catholic . com . Sadržaj same 
stranice posvećenje u potpunosti katoličkom apostolatu 
i apologetici. Iako, na prvi pogled, ne pruža veliku količinu 
informacija kao stranice slične tematike, to nadoknađuje 
pažljivim izborom pitanja i odgovorima koji su sažeti i 
informativni. Očito je da autori nisu namjeravali napraviti 
Summu katoličke apologetike, već napraviti jedno mjesto 
gdje se brzo može doći do odgovora na pitanja iz vjere 
na koja ne znamo ili nismo sigurni u odgovor. Stranica, 


prema autorima, nije 
namijenjena samo 
onima koji su dobri 
katolici (ali, među 
ostalim, i njima, da 
postanu bolji), već po- 
najprije katolicima, ko- 
je kako sami kažu, tre- 
ba dovesti “kući”, i ne- 
katolicima koji imaju 
kriva shvaćanja o Ka- 
toličkoj crkvi i njenom 
učenju. U cilju brzog 
pronalaženja infor- 
macija na raspolaga- 
nju je upitnik za pretra- 
živanje koji pomoću 
upisanih riječi pretra- 
žuje indeks pojmova 
na stranici. Sadržaj je 
podijeljen na nekoliko 
temeljnih kršćanskih 
područja i može poslu- 
žiti ne samo u apolo- 
getske nego i u kate- 
hetske svrhe. Zanimljiv 
sadržaj se nalazi pod odjeljkom GROUPS koji donosi 
informacije o aktualnim kršćanskim sektama i herezama. 
U njemu, osim opisa sekte i njezina vjerovanja odnosno 
njenih zabluda, nalazi se i priručnik Kako se ponašati 
sa ... tj. pripadnicima dotične sekte. 

Catholic Answers nalazi se već 10 godina na Interne- 
tu, čime se teško može pohvaliti i koja veća informatička 
tvrtka. Boljim poznavaocima Interneta poznato je da tada 
nije ni postojao Internet kakvim ga danas poznajemo 
već je to bila mreža ograničena na povezivanje vladinih 
i vojnih računala. Početi u tom i takvom okruženju 
pokazuje dalekovidnost i pobija one koji govore o sporosti 
i odbojnosti katolicizma prema novim tehnologijama. 

Zanimljivo je pogledati i životopise djelatnika udruge: 
ima “radnika prvog i posljednjeg sata” - od potpunih 
ateista koji su se obratili, do ljudi koji su cijeli svoj 
dosadašnji život proveli u katoličkoj vjeri, a između ostalih 
veći je broj onih koji su prešli iz protestantskih sljedbi. 

Na kraju, možemo pohvaliti cjelovitost ponuđenog 
sadržaja, koji može dobro poslužiti čovjeku koji se po 
prvi put susreće s katoličkom vjerom kao i iskusnom 
apologeti. Izložena pitanja su vrlo aktualna, i glede 
sadržaja koji iznose vrlo informativna, koncizna i točna. 
Stranicu preporučujemo svima koji žele saznati više o 
autentičnom katoličkom nauku. ■ 

KNJIŽARSKI IZLOG 


■ ANTOLOVIĆ, Josip, Duhovni velikani I i 
//, FTI, Zagreb, 1998. Ono što je dugo očekivala 
hrvatska katolička javnost, pa i sam autor, konačno je 
ugledalo svjetlo dana: ponovno imamo dostupno izuzetno 
informativno i poticajno djelo o kršćanskim svecima i 
uzorima. Za razliku od prethodnih izdanja, gdje se radilo 
o dvanaest svezaka (u svakom sveci od određenog 
mjeseca), ovo izdanje ima dva podeblja sveska 
leksikonskog formata. 

■ ANTOLOVIĆ, Josip, Primjeri i uzori , FTI, 
Zagreb 1988. Od istoga autora je izišlo i djelo u kojem 
možemo više saznati o uglednim i značajnim osobama iz 
crkvenog života, koji su obilježili naše vrijeme. 

■ EPPERSON, Ralph, Novi svjetski poredak , 
Sion, Zagreb 1997. Poznati umjetnik i izdavač Miro 
Glavurtić u svojoj nakladnoj kući izdao je ovo intrigantno 
djelo koje će zasigurno naići na dobar odaziv čitatelja. 

■ GUITTON, Jean, Moj mali Katekizam , 
Đakovo 1995. Djelo nije novo ali ga valja preporučiti 
jer su danas mnogi u potrazi za jasnim i konciznim 
objašnjenima o vjeri. 

M Hebrejsko-hrvatski rječnik, KS, Zagreb 
1977. Ovaj vrlo koristan rječnik naći će svoju publiku 
među onima koji se ozbiljno bave biblijskom teologijom. 

■ JOU, Albert, Rođen da se bori, FTI, Zagreb 
1998. Ignacije Loyolski svakako je svetac koji može 
privući. Ovaj njegov životopis namijenjen je prvenstveno 
mladima. 

■ KOWALSKA, sestra Faustina Marija, 
Dnevnik, Crodux (Biblioteka dva srca), Zagreb 
1998. Duhovni dnevnik blažene Faustine Kowalske, 
poznate po pobožnosti milosrdnom Isusu koji je ona 
započela i proširila nakon objava koje je primila. 

■ LARRANAGA, Ignacio, Marijina šutnja, 
Marin Mandić (vlastita naklada), Zadar, 1996. 


Knjiga nije nova, niti je riječ o prvom hrvatskom izdanju, 
ali i ovo novo izdanje zaslužuje mjesto u našem 
knjižarskom izlogu. Malo koja knjiga govori o Gospi 
takvom toplinom, jednostavnošću i dubinom. 

■ NIKIĆ, Mijo (ured.) Reinkarnacija ili 
uskrsnuće, FTI, Zagreb 1998. Vrlo pregledan i 
informativan zbornik radova sa znanstvenog simpozija 
koji su organizirali zagrebački Filozofski fakultet i institut 
Družbe Isusove, te Sveučilište u Innsbrucku, a koji je 
održan u Zagrebu. U njemu su radovi eminentnih 
stručnjaka o reinkarnaciji i uskrsnuću. 

■ NIKOLIĆ, Mirko, Moliti - ali kako?, FTI, 
Zagreb 1997. Isusovac o. Nikolić, inače magistar 
novaka u isusovačkom novicijatu u Splitu, napisao je vrlo 
korisno djelo, koje predstavlja svojevrsnu školi molitve 
Ignacija Loyolskog. 

■ RIPABOTTONI, Alessandro da, Otac Pio 
iz Pietrelcine, Crodux (Biblioteka dva srca), Zagreb 
1998. Životopis ovog suvremenog katoličkog velikana 
pravo je osvježenje u knjižnoj ponudi s duhovnog 
područja. 

■ SKOT, Ivan Duns, Rasprava o prvom 
principu, Demetra, Zagreb 1997. Konačno sada 
imamo i na hrvatskom nešto od čuvenog franjevačkog 
filozofa. Šteta što Demetra i dalje “nema milosti” kod 
određivanja tržišne cijene svojih knjiga. 

■ ŠKVORC, Mijo, Isus - spasitelj, FTI, 
Zagreb 1988. Kako je kard. Kuharić u predgovoru 
istaknuo, ova knjiga pokojnog zagrebačkog biskupa daje 
“svjedočanstvo za Isusa Krista u ovom bumom vremenu 
sekularizacije, materijalizma, subjektivizma i upornog 
osporavanja svega što danas učiteljstvo Crkve, sa 
suvremenim Petrom na čelu, progovara i tumači za 
spasenje čovjeka i dobrobit ljudskog roda.” 

